


                                                              


AGÈNCIA CATALANA DE COOPERACIÓ AL DESENVOLUPAMENT






CONTRACTE DE SERVEIS



Procediment: Obert no subjecte a regulació harmonitzada

Tramitació: Ordinària



	
Títol: Serveis d’auditoria financera i pressupostària dels comptes anuals de l’Agència Catalana de Cooperació al Desenvolupament així com la realització de l’auditoria de compliment de normativa en el sector públic


Número d’expedient: D21475/G00034 N-OBERT ACCD-2025-22





Plec informat per l’Assessoria Jurídica:  23 de gener de 2025

Resolució d’aprovació del Plec: 28 de gener de 2025
 
QUADRE DE CARACTERÍSTIQUES DEL CONTRACTE

__________________________________________________________________________
A. Objecte del contracte

A.1 Descripció: Serveis d’auditoria financera i pressupostària dels comptes anuals de l’Agència Catalana de Cooperació al Desenvolupament (en endavant ACCD); així com la realització de l’auditoria de compliment de normativa d’aplicació.

A.2 Lots: No s’estableix la divisió del contracte en lots. 

	A.3 Codi CPV: CPV 79212500-8 (Serveis d’auditoria de verificació comptable)  

A.4 Justificació de la necessitat de contractar: Des de la creació de l’Agència Catalana de Cooperació al Desenvolupament, a través de la Llei 31/2002, de 30 de desembre, de mesures fiscals i administratives, la seva activitat ha estat auditada de manera externa o interna, ja fos per una empresa privada especialitzada en auditories o per la pròpia Intervenció de la Generalitat de Catalunya.

El règim jurídic aplicable a l’auditoria financera dirigida a l’àmbit d’entitats pertanyents al sector públic es troba regulat a les seves normes de control financer corresponent i s’ha de realitzar mitjançant els procediments de revisió continguts en les normes d’auditoria i instruccions que dictin els òrgans de control corresponents de les administracions competents.

Actualment, la norma que regula l’auditoria financera d’aquest tipus d’entitats a Catalunya és el Decret legislatiu 3/2002, de 31 de desembre, pel qual s’aprova el text refós de la Llei de finances públiques de Catalunya (en endavant Decret legislatiu 3/2002, de 31 de desembre).

En concret, l’article 71 del Decret legislatiu 3/2002, de 31 de desembre, estableix que les entitats públiques que formen part del sector públic de la Generalitat amb participació majoritària, directament o indirectament, i les entitats adscrites a l'Administració de la Generalitat són objecte de control financer mitjançant la forma d'auditoria sota la direcció de la Intervenció General o mitjançant la supervisió d'auditories contractades, d'acord amb el pla anual d'actuacions de control aprovat per a cada exercici econòmic. La supervisió d'auditories contractades consisteix en la verificació que els treballs fets s'ajusten, amb caràcter general, als procediments d'auditoria generalment establerts en l'àmbit del sector públic i a l'objecte del contracte corresponent.

També, estableix aquest article que les actuacions de control financer han de comprendre una auditoria financera, pressupostària i de compliment, a fi de comprovar que l'actuació de l'entitat s'ha ajustat a la legalitat vigent i a les directrius del Govern i del departament competent en matèria de finances que li siguin aplicables, i també que les transferències rebudes de la Generalitat s'han aplicat a les finalitats previstes; en cas contrari, poden incloure la proposta de les mesures d'ajust i de compensació que siguin pertinents.

A part d’això, cal tenir en compte que aquest tipus d’auditories s’han de realitzar mitjançant els procediments de revisió continguts en les normes d’auditoria i instruccions que dicti la Intervenció General de l’Administració de la Generalitat de Catalunya.





Concretament, els serveis a realitzar són els descrits a la clàusula primera dels plecs de prescripcions tècniques particulars, consistents en el servei auditoria dels comptes anuals i de la liquidació pressupostaria de ACCD, emetent el corresponent informe d’auditoria, així com un informe complementari de recomanacions i compliment de normativa en el sector públic.

L’ACCD no disposa de mitjans personals per a realitzar els serveis i funcions de control financer i pressupostari a què obliga la normativa d’aplicació, essent necessari la seva externalització a empreses privades d’auditoria que actuïn com a coadjuvants de determinades actuacions de control que la Intervenció de la Generalitat de Catalunya no pot assumir íntegrament amb els efectius personals actuals.

 	A.5 Justificació de la impossibilitat de divisió en lots de l’objecte del contracte: El fet de no dividir l’objecte del contracte en lots es justifica pel fet que la realització independent de les diverses prestacions compreses en l’objecte del contracte dificulten la correcta execució del mateix des d’un punt de vista tècnic, o bé que el risc per la correcta execució del contracte a l’implicar la necessitat de coordinar l’execució de les diferents prestacions, qüestió que es podria veure impossibilitada per la seva divisió en lots i execució per una pluralitat d’empreses contractistes diferents. En aquest sentit es motiva la no divisió en lots, d’acord amb l'article 99.3.b) de la Llei 9/2017, de 8 de novembre, de contractes del sector públic, per la qual es transposen a l’ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014 (en endavant, LCSP), en la complexitat del serveis a realitzar i la inoperativitat que es realitzi per diversos adjudicataris.

	L’objecte del contracte no admet fraccionament ja que les prestacions licitades formen totes elles una unitat funcional d’impossible separació, i així es reconeix a la pròpia Instrucció de la Intervenció General de l’administració de la Generalitat de Catalunya 1/2020, aprovada per Resolució de 15 de gener de 2020 (punt 3.2.2) quan exigeix que el contracte públic que té per objecte el control financer d’entitats del sector públic ha d’incloure un informe d’auditoria de comptes anuals i un informe de compliment.

B. Dades econòmiques

B.1. Determinació del preu

	X
	Tant alçat

	
	Preus unitaris



El sistema de determinació del preu del contracte s’ha realitzat a un tant alçat, d’acord amb el que estableixen els articles 102 i 309 de la LCSP.

B.2. Valor estimat del contracte i mètode aplicat per al seu càlcul: El valor estimat  del contracte (VEC) és de 130.000 euros, IVA exclòs, el qual inclou el pressupost base de licitació, quatre prorrogues per un període d’un any cadascuna, i una possible modificació del 20% del preu inicial.





	PRESSUPOST BASE DE LICITACIÓ 
SENSE IVA
(IMPORT MÀXIM 2025)
	IMPORT MÀXIM PRÒRROGA 
SENSE IVA
2026-2027-2028-2029

	MODIFICACIÓ DEL CONTRACTE 20% SENSE IVA
	VALOR ESTIMAT DEL CONTRACTE SENSE IVA

	25.000,00 €
	25.000,00 €/any  (100.000 €)
	5.000,00 €
	130.000,00 €



El pressupost comprendrà els salaris i les assegurances socials i qualsevol despesa 
necessària per al desenvolupament del servei.

B.3. Pressupost base de licitació (import màxim a ofertar):      

- Import:  30.250,00 €, IVA inclòs, que es desglossa de la forma següent:

	a.
	Import base :      25.000,00 € 

	b.
	Import de l’IVA:    5.250,00 €


		
   	El desglossament dels costos estimats en què es descompon el pressupost base de licitació es detalla a l’Annex 1 d’aquest Plec.

	Desglossament del pressupost base de licitació per lots: No escau.
C. Existència de crèdit

C.1. Aplicació Pressupostària i centre gestor: D/227.0012/2320 Auditories i control de fons europeus. El centre gestor és 6880.

C.2. Expedient amb despesa d’abast pluriennal: No

		                        
D. Termini de durada del contracte: 

D.1 Termini total: La durada del contracte és des de l’1 de març de 2025, o des de la data de signatura del contracte, si és posterior, i fins el 31 de desembre de 2025. 

D.2 Possibilitat de PRÒRROGA: Si. 

      Pròrrogues previstes i la seva durada: 4 pròrrogues, amb una durada d’un any cadascuna.

En el supòsit que es produeixi algun desajust entre les anualitats previstes en els plecs i concorri alguna de les causes previstes en l’article 96 del Reial Decret 1098/2001, de 12 d’octubre, pel que s’aprova el Reglament general de la Llei de Contractes de les Administracions Públiques (en endavant RLCAP), l’òrgan de contractació de l’ACCD procedirà a reajustar les anualitats sempre que ho permetin els romanents de crèdit aplicables, prèvia conformitat del contractista, excepte que per raons excepcionals d’interès públic es determini la suficiència del tràmit d’audiència del contractista i l’informe d’Intervenció.


E. Tramitació de l’expedient

E.1. Tramitació: Ordinària

E.2. Procediment d’adjudicació: 
Procediment obert amb criteris d’adjudicació avaluables mitjançant un judici de valor i amb criteris d’adjudicació avaluables de forma automàtica.

E.3. Anticipat de despesa: Si

E.4. Presentació de propostes: 3 sobres (A, B i C ): Sobre A: Amb la documentació general; Sobre B: Amb la documentació relativa als criteris d’adjudicació que depenen de judicis de valor; Sobre C: Amb la documentació relativa als criteris avaluables mitjançant l’aplicació de fórmules automàtiques.

E.5. Presentació de propostes electrònica mitjançant Sobre Digital: Sí. Accés des de https://contractaciopublica.gencat.cat/ecofin_pscp/AppJava/cap.pscp?reqCode=viewDetail&keyword=&idCap=203432&ambit=1& 
      
Formats electrònics admesos: Word i Pdf.

 	
F. Requisits per contractar

	F.1. Solvència econòmica, financera i tècnica o professional: Sí, s’exigeix acreditar la solvència a justificar segons apartats a) i b) següents.

En cas que un licitador recorri a la capacitat i els mitjans d’altres empreses per satisfer la solvència requerida, caldrà especificar en l’apartat C de la part II del formulari normalitzat del document europeu únic de contractació (DEUC), l’enllaç del qual es troba en l’Annex 2.1 d’aquest plec, les capacitats i els mitjans en els quals es basa per acreditar aquesta solvència. En cas afirmatiu, cal presentar un DEUC per part de cadascuna de les empreses a les quals es recorri per acreditar la solvència.

En cas que el licitador concorri a la licitació amb una Unió Temporal d’Empreses, ho haurà de fer constar en la part II apartat A, pregunta “Forma de Participació” del formulari normalitzat del document europeu únic de contractació (DEUC). En cas afirmatiu, cal presentar un DEUC per part de cada una de les empreses que conformen la UTE.
		
a) Classificació empresarial, com a mitjà alternatiu per acreditar la solvència econòmica, financera i tècnica o professional: No procedeix, d’acord amb l’article 77.1.b) de la LCSP. L'objecte del contracte no està inclòs en l'àmbit de classificació de cap dels grups o subgrups de classificació vigents.

b)  	Solvència: 
		 
	
	b.1. Solvència Econòmica i financera

Article 87.1.a) LCSP: Volum anual de negoci del licitador referit a l’any de major volum de negoci dels darrers tres anys (2021, 2022 i 2023) per un import mínim del pressupost base de licitació 25.000,00 €, IVA exclòs, és a dir, que no es supera en una vegada i mitja el valor estimat del contracte. 

Els licitadors han de declarar el compliment d’aquest requisit de solvència econòmica en el Formulari Normalitzat del Document Europeu Únic de Contractació (DEUC), l’enllaç al qual es troba descrit en  l’Annex 2.1 d’aquest plec, concretament complimentant l’apartat A (INDICACIÓ GLOBAL RELATIVA A TOTS ELS CRITERIS DE SELECCIÓ i IDONEÏTAT) de la Part IV, de la pàgina 17 del DEUC. 

Únicament l’empresa proposada com a adjudicatària haurà d’acreditar el compliment d’aquest requisit de solvència en el moment que sigui requerida per l’òrgan competent. No obstant això, l’òrgan de contractació o la mesa de contractació  poden requerir a totes les empreses licitadores aquesta acreditació en qualsevol moment del procediment previ a la proposta d’adjudicació, d’acord amb l’article 140.3 de la LCSP.

L’acreditació d’aquest requisit de solvència s’ha de fer mitjançant els comptes anuals aprovats i dipositats al Registre Mercantil, si l’empresa està inscrita en aquest registre, i en cas contrari pels dipositats al registre oficial en el qual estigui inscrit. Els empresaris individuals no inscrits al Registre Mercantil han d’acreditar el volum anual de negocis mitjançant els seus llibres d’inventaris i comptes anuals legalitzats pel Registre Mercantil.

En tot cas, la inscripció en el RELI o en el Registre Oficial de Licitadors i Empreses Classificades del Sector Públic, sempre que les dades estiguin vigents, acreditarà davant l’òrgan de contractació els requisits de solvència econòmica, sempre i quan compleixi la solvència sol·licitada.


	
	 b.2. Solvència Tècnica o Professional

1) Article 90.1.a) LCSP: Relació dels principals serveis o treballs realitzats d'igual o similar naturalesa que els que constitueixen l'objecte del contracte en el curs de, com a màxim els tres últims anys (2021, 2022 i 2023), l’import anual acumulat en l’any de major execució sigui igual o superior a 25.000,00 euros, IVA exclòs.

Els serveis o treballs esmentats han d’estar relacionats amb la temàtica a què fa referència el Plec de Prescripcions Tècniques, i caldrà indicar l’import, la data i el destinatari dels serveis.

Les empreses licitadores han de declarar el compliment d’aquest requisit de solvència tècnica en el Formulari Normalitzat del Document Europeu Únic de Contractació (DEUC), l’enllaç al qual es troba descrit en  l’Annex 2.1, concretament complimentant l’apartat A (INDICACIÓ GLOBAL RELATIVA A TOTS ELS CRITERIS DE SELECCIÓ i IDONEÏTAT) de la Part IV, de la pàgina 17 del DEUC. 

Únicament l’empresa proposada com a adjudicatària haurà d’acreditar el compliment d’aquest requisit de solvència en el moment que sigui requerida per l’òrgan competent. No obstant això, l’òrgan de contractació o la mesa de contractació  poden requerir a totes les empreses licitadores aquesta acreditació en qualsevol moment del procediment previ a la proposta d’adjudicació, d’acord amb l’article 140.3 de la LCSP.

L’acreditació d’aquest requisit de solvència s’ha de fer mitjançant alguna de les següents formes:

· Mitjançant certificats expedits o visats per l’òrgan competent, si el  destinatari és una entitat del sector públic;

· Si el destinatari és un subjecte privat, es pot optar per acreditar-ho amb un certificat expedit per aquest subjecte privat o bé mitjançant una declaració de l’empresari que ha d’anar acompanyada dels documents de què disposi que acreditin la realització de la prestació. 

En tot cas, la inscripció en el RELI o en el Registre Oficial de Licitadors i Empreses Classificades del Sector Públic, sempre que les dades estiguin vigents, acreditarà davant l’òrgan de contractació els requisits de solvència tècnica, sempre i quan compleixi la solvència sol·licitada.

2) Article 90.1.e) LCSP: 

Títols acadèmics i professionals de l'empresari i dels directius de l'empresa i, en particular, del responsable o responsables de l'execució del contracte així com dels tècnics encarregats directament de la mateixa, sempre que no s'avaluïn com un criteri d'adjudicació. 

Es considerarà imprescindible per acreditar la solvència en aquest punt que el equip de treball estigui composat, com a mínim, per un soci auditor i per un auditor expert i un ajudant amb la següent titulació o formació:

· Un/a soci/sòcia auditor/a: haurà de tenir la titulació superior i estar degudament inscrit en el Registre Oficial d’Auditoris de Comptes (ROAC), 

· Un/a auditor/a de comptes i cap de l’equip: haurà de tenir la titulació superior en ciències econòmiques o titulació equivalent i estar degudament inscrit en el Registre Oficial d’Auditoris de Comptes (ROAC),

· Un/a tècnic/a avançat/da: haurà de tenir la titulació superior en ciències econòmiques o titulació equivalent.

Notes sobre l’acreditació de la solvència:

1. Es considerarà titulació superior: Llicenciatura / estudi de Grau
2. Es considerarà titulació superior en ciències econòmiques: Llicenciatura/Estudi de Grau en Administració i Direcció d’Empreses; Llicenciatura/Estudi de Grau en Economia; Llicenciatura en Ciències Econòmiques i Empresarials o qualsevol altra llicenciatura o estudi de grau emès per les Facultats d’Economia i Empresa amb efectes habilitats per a l’exercici de la professió d’Economista.

Les empreses licitadores han de declarar el compliment d’aquest requisit de solvència tècnica en el Formulari Normalitzat del Document Europeu Únic de Contractació (DEUC), l’enllaç al qual es troba descrit en  l’Annex 2.1, concretament complimentant l’apartat A (INDICACIÓ GLOBAL RELATIVA A TOTS ELS CRITERIS DE SELECCIÓ i IDONEÏTAT) de la Part IV, de la pàgina 17 del DEUC. 

Únicament l’empresa proposada com a adjudicatària haurà d’acreditar el compliment d’aquest requisit de solvència en el moment que sigui requerida per l’òrgan competent. No obstant això, l’òrgan de contractació o la mesa de contractació  poden requerir a totes les empreses licitadores aquesta acreditació en qualsevol moment del procediment previ a la proposta d’adjudicació, d’acord amb l’article 140.3 de la LCSP.
L’acreditació d’aquest requisit de solvència s’ha de fer mitjançant l’aportació dels títols acadèmics i el currículum professional.
3) Acreditació solvència tècnica o professional per empreses de nova creació:
Article 90.4 LCSP: Quan l’empresa sigui una empresa de nova creació, entenent per aquesta la que tingui una antiguitat inferior als cinc anys, no serà aplicable allò establert a la lletra a) de l’article 90.1, relativa a l’execució d’un número determinat de serveis, i la seva solvència tècnica s’acreditarà pel mitjà a què es refereix la lletra e) de l’article 90.1 de la LCSP, descrit amb anterioritat, i pel mitjà a què es refereix la lletra g) de l’article 90.1 de la LCSP. Això és, la Declaració sobre la plantilla mitja anual de l’empresa, que amb caràcter de mínim ha de ser de quatre (4) treballadors, i el nombre de directius, que ha de ser com a mínim d’un (1) directiu, durant els tres últims anys.
Les empreses licitadores han de declarar el compliment d’aquest requisit de solvència tècnica en el Formulari Normalitzat del Document Europeu Únic de Contractació (DEUC), l’enllaç al qual es troba descrit en  l’Annex 2.1, concretament complimentant l’apartat A (INDICACIÓ GLOBAL RELATIVA A TOTS ELS CRITERIS DE SELECCIÓ i IDONEÏTAT) de la Part IV, de la pàgina 17 del DEUC.
Únicament l’empresa proposada com a adjudicatària haurà d’acreditar el compliment d’aquest requisit de solvència en el moment que sigui requerida per l’òrgan competent. No obstant això, l’òrgan de contractació o la mesa de contractació  poden requerir a totes les empreses licitadores aquesta acreditació en qualsevol moment del procediment previ a la proposta d’adjudicació, d’acord amb l’article 140.3 de la LCSP.
L’acreditació d’aquest requisit de solvència s’ha de fer mitjançant l’aportació dels títols acadèmics i el currículum professional, i mitjançant l’aportació de l’informe sobre el nombre mitjà anual de treballadors en situació d’alta emès per la Seguretat Social o documentació equivalent. 
En tot cas, la inscripció en el Registre Electrònic de Licitadors (RELI) o en el Registre Oficial de Licitadors i Empreses Classificades del Sector Públic (ROLECE), sempre que les dades estiguin vigents, acreditarà davant l’òrgan de contractació els requisits de solvència tècnica, sempre i quan compleixi la solvència sol·licitada.



F.2.  Concreció de les condicions de solvència (art. 76 LCSP):

	F.2.1.Exigència de les persones jurídiques d’indicar el nom i qualificació professional del personal responsable d’executar la prestació: No.


	F.2.2.Exigència de compromís a dedicar o adscriure a l’execució del contracte mitjans personals: Sí

	Les empreses licitadores han de presentar una declaració de compromís de disposar, a partir de l’acord d’adjudicació dels contractes i abans de la seva formalització, d’un equip de personal tècnic dedicat o adscrit a l’execució del contracte. La declaració indicarà el nom de les persones, la seva titulació acadèmica i l’especialitat tècnica, d’acord amb el model de l’Annex 4.

	L’equip de treball assignat a l’execució del contracte ha d’estar composat, com a mínim, per un soci/a auditor/a, per un auditor/a i cap d’equip i un/a tècnic/a avançat/da amb la següent experiència, d’acord amb l’establert en l’apartat 2.2 del PPTP:

	- Un/a soci/sòcia auditor/a amb una experiència mínima de deu (10) anys en treballs d’auditoria de comptes anuals, que hagi realitzat almenys cinc (5) auditories de comptes anuals en l’àmbit del sector públic i tres (3) auditories de subvencions de projectes europeus durant els 3 últims anys previs a l’inici del contracte. 

	- Un/a auditor/a de comptes i cap d’equip amb una experiència mínima de cinc (5) anys en treballs d’auditoria de comptes anuals, que hagi realitzat almenys tres (3) auditories de comptes anuals en l’àmbit del sector públic i una (1) auditoria de subvencions de projectes europeus durant els 3 últims anys previs a l’inici del contracte.
 
	- Un/a tècnic/a avançat/da amb una experiència mínima de tres (3) anys en treballs d’auditoria de comptes anuals i haver realitzat almenys una (1) auditoria de comptes anuals en l’àmbit del sector públic durant els 3 últims anys previs a l’inici del contracte.

	D’acord amb l’article 150.2 de la LCSP, l’acreditació de la disposició efectiva dels mitjans que s’hagués compromès a dedicar o adscriure a l’execució del contracte, s’ha de fer per l’empresa proposada com a adjudicatària abans de l’adjudicació del contracte, aportant els currículums de les persones assignades a l’execució del contracte.

	L’equip de treball proposat s’haurà de mantenir durant l’execució del contracte. En cas que sigui imprescindible canviar alguna de les persones, caldrà que la nova persona assignada tingui els mateixos requisits que la persona substituïda i que hi hagi l’autorització prèvia per part de l’òrgan de contractació


Tant el compromís d’adscripció dels indicats mitjans personals com l’obligació de mantenir l’equip de treball durant l’execució del contracte tenen el caràcter d’obligació essencial.


F.3. Habilitació empresarial i altres requisits relatius a l’organització, destí dels beneficis, sistema de finançament o altres.

	Els licitadors hauran de tenir la corresponent habilitació professional d’acord amb l’article 65.2 de la LCSP per dur a terme la prestació objecte del contracte: Si

	De conformitat amb l’article 8 de la Llei 22/2015, de 20 de juliol, d’Auditoria de Comptes (en endavant LAC), podran realitzar l’activitat d’auditoria de comptes les persones físiques o jurídiques que, reunint les condicions a què es refereixen els articles 8 a 12, figurin inscrits en el Registre Oficial d’Auditors de Comptes (ROAC) de l’Institut de Comptabilitat i Auditoria de Comptes (ICAC) i prestin la garantia financera que estableix l’article 27 de la LAC.

	L’acreditació d’aquest requisit s’ha de fer mitjançant l’aportació dels certificats d’estar inscrits en el Registre Oficial d’Auditors de Comptes (ROAC).

F.4. Obligació dels licitadors d’estar inscrits al ROLECE o al RELI: 

	No.

F.5. Altres requisits: 

	No.

F.6. Contracte reservat a centres especials de treball o a empreses d’inserció laboral:

	No

G. Garantia definitiva

G.1. Exigència:

	
	No se n’exigeix

	X
	5% de l’import d’adjudicació, si la determinació del preu és a tant alçat

	
	5% del pressupost de licitació, si la determinació del preu és a preus unitaris



G.2. Garantia mitjançant retenció en el preu: Si    S’exigeix aquesta modalitat: No
		
H. Termini de garantia: Sí

Termini: Sis (6) mesos, a comptar des de la data del certificat de conformitat del contracte (art. 210.3 LCSP), durant el qual, si s'acredités l'existència de vicis o defectes en els treballs efectuats, l'òrgan de contractació reclamarà al contractista l'esmena dels mateixos, d'acord amb el que disposa l'article 311.4 de la LCSP.


I. Subcontractació parcial:    	

No es permet. 

Es consideren tasques crítiques, tant l’emissió de l’informe d’auditoria de comptes anuals com de l’informe de compliment de normativa en el sector públic. Per aquest motiu, hauran de ser executats directament per l’empresa adjudicatària i, en conseqüència, no els podrà subcontractar externament.

J. Revisió de preus:  

No s’estableix. 

K. Cessió del contracte

No. 

Atesa la naturalesa i objecte del contracte, els drets i obligacions derivades del mateix no podran ser cedits d'acord amb el que estableix el segon paràgraf de l'article 214.1 LCSP.

L. Lloc de lliurament de la prestació:
Les prestacions a realitzar pel contractista, a excepció de l’elaboració dels informes, es portaran a terme, per una millor operativitat i consulta de la informació, en la seu de l’ACCD, al carrer Via Laietana 14, 4a planta, (08003) Barcelona; o virtualment mitjançant comunicació electrònica i reunions telemàtiques.
__________________________________________________________________________
M. Puntuació mínima a obtenir en la valoració dels criteris d’adjudicació avaluables mitjançant un judici de valor: 

Les empreses licitadores que no assoleixin una puntuació mínima de 12,50 punts respecte als criteris subjectes a judici de valor seran excloses de la licitació.

N. Responsable del contracte: 
Tècnica de la Unitat de Gestió Econòmica.

Si l’anualitat objecte d’auditoria financera, estigués inclosa en el Pla de control de la Intervenció, d’acord amb l’establert en l’apartat 2.5 del PPTP, serà responsable del contracte l’interventor actuant nomenat per l’interventor adjunt per al control d’entitats del sector públic de la Intervenció General de l’administració de la Generalitat de Catalunya, de conformitat amb la Instrucció de la Intervenció general 1/2020, aprovada per Resolució de 15 de gener de 2020, sobre el règim general a seguir en l’exercici del control financer, sense perjudici de l’actuació de control que pugui exercir l’òrgan de contractació, en els termes establerts al Plec de prescripcions tècniques particulars.
_________________________________________________________________________
O. Identificació dels òrgans que intervenen en el contracte

O.1. Òrgan de contractació: La Direcció de l’ACCD, en tant que en els contractes amb valor estimat igual o inferior a 600.000 euros (Decret 236/2003, de 8 d’octubre, pel qual s’aproven els estatuts de l’Agència Catalana de Cooperació al Desenvolupament i Acord del Consell d’Administració de l’ACCD de 16 de març de 2007 i la Resolució EXI/2024/2018, de 26 de juliol, per la qual es dóna publicitat a l'acord del Consell d'Administració de l'Agència Catalana de Cooperació al Desenvolupament pel qual es deleguen funcions en la Direcció de l'Agència). 

O.2. Responsable de la comptabilitat pública: Unitat de Gestió Econòmica.

O.3. Destinatari de la facturació: Unitat de Gestió Econòmica.
_________________________________________________________________________
P. Limitació sobre lots

No escau.
__________________________________________________________________________
Q. Límits i paràmetres per a la determinació de propostes amb valors anormals o desproporcionats 

Es considerarà que una proposta és anormalment baixa, als efectes de l’article 149 de la LCSP, quan la puntuació obtinguda pels criteris d’adjudicació que no són preu estigui per damunt de la suma de les següents variables 1 i 3, i que, al mateix temps, la proposta obtinguda per preu sigui inferior a la mitjana de les propostes econòmiques presentades en un percentatge superior al 20%: 

1. La mitjana aritmètica de la puntuació obtinguda per les empreses licitadores en els criteris d’adjudicació que no són preu.

2. La desviació de cadascuna de les puntuacions obtingudes per les empreses licitadores respecte a la mitjana de les puntuacions en els criteris que no són preu. 

3. El càlcul de la mitjana aritmètica de les desviacions obtingudes, en valor absolut, és a dir, sense tenir en compte el signe positiu o negatiu, pels criteris que no són preu. 

R. Modificacions previstes del contracte

· Abast, límits, naturalesa, condicions i procediment de modificació del contracte: 
El contracte podrà ésser modificat d’acord amb l’establert a la clàusula trenta-dosena d’aquest plec.

Supòsits de modificació del contracte:

· L’assumpció de noves competències o la supressió d’alguna o algunes de les existents, per part de l’ACCD.
· L’atribució a l’ACCD de nous mitjans o la reducció dels existents com a conseqüència de processos d’estructuració o reestructuració de l’ACCD que motivin canvis en la demanda de les unitats.
· L’ampliació del termini d’execució del contracte en cas que l’evolució de les tasques d’auditoria així ho requereixi. L’ampliació respondrà a la voluntat de les parts de donar compliment a la totalitat dels continguts del treball d’auditoria financera i control de legalitat establert en el PPTP.

· Límit: 20 % del preu inicial del contracte, IVA exclòs.

· Procediment: La modificació del contracte per causes previstes s’adoptarà per l’òrgan de contractació, prèvia audiència el contractista, d’acord amb el procediment regulat a l’article 191 de la LCSP. 

L’anunci de modificació del contracte, juntament amb les al·legacions de l’empresa contractista i de tots els informes que, si s’escau, se sol·licitin amb caràcter previ a l’aprovació de la modificació, tant els que aporti l’empresa adjudicatària com els que emeti l’òrgan de contractació, es publicaran en el perfil de contractant.

Les modificacions del contracte es formalitzaran de conformitat amb el que estableix l’article 153 de la LCSP.

S. Facturació 

El pagament del servei s’ordenarà a la finalització dels treballs realitzats de la forma indicada a continuació, i prèvia presentació de les factures corresponents i amb la conformitat per escrit de la persona responsable del contracte, que és qui farà la supervisió i el seguiment de l’objecte d’aquesta contractació: 

· A la finalització dels treballs corresponent a l’informe d’auditoria de comptes anuals i de liquidació del pressupost, l’empresa adjudicatària podrà facturar el 50%, prèvia acceptació dels resultats per part de l’ACCD. 

· A la finalització dels treballs corresponents a l’informe complementari de recomanacions i compliment de normativa en el sector públic, l’empresa adjudicatària podrà facturar l’import restant (50%), prèvia acceptació dels resultats per part de l’ACCD.

Les factures han de reunir els requisits establerts al Reglament pel qual es regulen les obligacions de facturació, aprovat pel Reial decret 1619/2012, de 30 de novembre:  

Agència Catalana de Cooperació al Desenvolupament
Via Laietana, 14, 4a planta
08003 Barcelona
CIF: Q0801202C

Així mateix, les factures han de fer constar el número d’expedient d’aquest contracte, el codi DIR3 (A09006172) corresponent a la unitat comptable, a la unitat tramitadora i a la unitat gestora 

Les factures es poden lliurar al servei e.FACT del Consorci d’Administració Oberta de Catalunya (AOC), en la seva condició de Punt General d’Entrada de Factures Electròniques del sector públic de Catalunya: https://www.aoc.cat/knowledge-base/que-es-el-cataleg-de-tramits/

La bústia de lliurament de factures per les entitats de la Generalitat i el seu sector públic és: https://efact.eacat.cat/bustia/?emisorId=7

A més dels requisits legalment establerts, les factures han de:

- Contenir el codi d’expedient que permeti la correcta tramitació de la factura, el qual serà facilitat amb la formalització del contracte. Codi d’expedient: ACCD-2025-22

- Tenir data de registre posterior a la data de factura.

Tota la informació relativa a la factura electrònica en l’àmbit de la Generalitat de Catalunya i el seu sector públic es troba en l’espai web de comunicació amb proveïdors: 
http://economia.gencat.cat/ca/ambits-actuacio/factura-electronica/

Les consultes relacionades es poden adreçar amb el lliurament i els requisits formals de la factura electrònica al servei e.FACT del Consorci AOC:
https://www.aoc.cat/portal-suport/efact-empreses/idservei/efact_empreses

Així mateix, s’ha de continuar adreçant les vostres consultes relacionades amb el contingut comercial de la factura i els indicadors de servei o aprovisionament a les persones de contacte que us han sol·licitat el bé o servei.

Per a qualsevol aclariment els dubtes es poden consultar a través de l’oficina d’impuls a la factura electrònica a l’enllaç següent: 
https://ovt.gencat.cat/gsitfc/AppJava/generic/conqxsGeneric.do?webFormId=6&set-locale=ca_ES



T. Condicions especials d’execució

T.1. Condicions especials d’execució que no tenen caràcter d’obligació contractual essencial:

- L’empresa adjudicatària haurà de garantir la seguretat i la protecció de la salut en el lloc de treball i el compliment dels convenis col·lectius sectorials i territorials que puguin ser d’aplicació.

- L’empresa adjudicatària haurà de complir les obligacions i els compromisos establerts en la clàusula 29 relativa a la clàusula ètica.

- L’empresa contractista haurà d’aportar, quan se li sol·liciti, relació detallada de les empreses subcontractistes o empreses subministradores amb especificació de les condicions relacionades amb el termini de pagament i haurà de presentar el justificant de compliment del pagament en termini, d’acord amb la clàusula 36.12 d’aquest plec.

-	En el supòsit que siguin necessàries noves contractacions per l’execució del contracte, i sempre que la disponibilitat del mercat laboral del sector ho permeti, l'empresa adjudicatària contractarà, fins a arribar un mínim del 10% de la plantilla, a persones que es trobin en situació legal d'atur conforme al que preveu l'article 267 del Reial decret legislatiu 8/2015, de 30 d’octubre, pel qual s'aprova el Text Refós de la Llei General de la Seguretat Social i, quan sigui possible, entre col·lectius amb particulars dificultats d'inserció en el mercat laboral definits en la Llei 27/2002, de 20 de desembre, sobre mesures legislatives per regular les empreses d'inserció sociolaboral, o persones que disposin del certificat de discapacitat, o per persones en situació o greu risc d'exclusió social, que estiguin desocupades i tinguin dificultats importants per a integrar-se al mercat de treball ordinari i que estiguin incloses en algun dels col·lectius següents:
a) Persones amb disminució física, psíquica o sensorial o amb malalties mentals que tinguin possibilitats d'inserció en el món laboral;
b) Persones aturades de llarga durada més grans de quaranta-cinc anys;
c) Dones més grans de trenta anys per les quals aquesta contractació sigui la primera experiència laboral, així com aquelles dones contractades després de cinc anys d’inactivitat;
d) Persones que hagin estat víctimes de violència masclista;
e) Persones que figurin inscrites com a desocupades amb una antiguitat mínima de tres mesos i que tinguin al seu càrrec una o varies persones descendents que no desenvolupin cap activitat retribuïda;
f) Persones immigrants extracomunitàries inscrites com a desocupades amb una antiguitat mínima de tres mesos.
En el supòsit que hi hagi una representació desequilibrada de dones a la plantilla, entenent per tal que la representació presència de dones en la plantilla sigui inferior al 40%, es donarà preferència a la contractació de dones.

T.2. Condicions especials d’execució que tenen caràcter d’obligació contractual essencial:

· L’equip de treball que l’empresa s’ha compromès a adscriure al contracte s’haurà de mantenir durant l’execució del contracte. En cas que sigui imprescindible canviar alguna de les persones, caldrà que la nova persona assignada tingui els mateixos requisits que la persona substituïda i que hi hagi l’autorització prèvia per part de l’òrgan de contractació.

L’equip de treball assignat a l’execució del contracte ha d’estar composat, com a mínim, per un soci/a auditor/a i per un auditor/a de comptes/cap d’equip i un/a tècnic/a avançat/da:

- Un/a soci/sòcia auditor/a amb una experiència mínima de deu (10) anys en treballs d’auditoria de comptes anuals, que hagi realitzat almenys cinc (5) auditories de comptes anuals en l’àmbit del sector públic i tres (3) auditories de subvencions de projectes europeus durant els 3 últims anys previs a l’inici del contracte. 

- Un/a auditor/a de comptes i cap d’equip amb una experiència mínima de cinc (5) anys en treballs d’auditoria de comptes anuals, que hagi realitzat almenys tres (3) auditories de comptes anuals en l’àmbit del sector públic i una (1) auditoria de subvencions de projectes europeus durant els 3 últims anys previs a l’inici del contracte.

- Un/a tècnic/a avançat/da amb una experiència mínima de tres (3) anys en treballs d’auditoria de comptes anuals i haver realitzat almenys una (1) auditoria de comptes anuals en l’àmbit del sector públic durant els 3 últims anys previs a l’inici del contracte. 

· L’empresa adjudicatària haurà de complir el calendari de reunions periòdiques que s’acordi per l’ACCD que, com a mínim, consistiran en una reunió a l’inici de l’execució del contracte i una al final, abans de l’emissió de l’informe definitiu de l’auditoria financera; així com dues altres reunions per l’emissió de l’informe de legalitat.

· L’empresa adjudicatària haurà de complir les obligacions laborals detallades a la clàusula 30.2 d’aquest Plec.

· L’empresa adjudicatària haurà de complir les obligacions i les condicions del deure de confidencialitat de la informació a què es tingui accés per raó de l’execució del servei i de les mesures de seguretat establertes per preservar la integritat i la privacitat de la documentació de l’ACCD, d’acord amb el que preveu aquest Plec i el PPTP.

· L’empresa adjudicatària haurà de complir les obligacions i els drets d’explotació de la propietat intel·lectual de la documentació elaborada per raó de l’execució del servei, d’acord amb el que preveu la clàusula 28.14 d’aquest Plec i el PPTP. 

· L’empresa adjudicatària haurà de complir les obligacions i els compromisos establerts en la clàusula 28.3 d’aquest Plec sobre l’ús del català i de l’occità, aranès a l'Aran.

· L’empresa adjudicatària haurà de complir les obligacions detallades en l’apartat Y del quadre de característiques, i de sotmetre’s, en tot cas, a la normativa nacional i de la unió Europea en matèria de protecció de dades, d’acord amb la clàusula 28.13 d’aquest Plec.

U. Penalitats

U.1. Penalitats per demora:

Quan el contractista, per causes imputables al mateix, hagués incorregut en demora respecte al compliment dels terminis establerts en els PPTP per la prestació dels serveis, l'ACCD podrà imposar de les següents penalitats:

· 100 euros per cada dia de retard respecte  a la data màxima per la realització de l’auditoria a les oficines de l’ACCD, establert en l’apartat 2.4 del PPTP (el 31 de maig de cada exercici).

· 100 euros per cada dia de retard respecte a la data màxima per la presentació a la direcció de l’ACCD l’esborrany de l’informe d’auditoria, establert en l’apartat 2.4 del PPTP (el 5 de juny de cada exercici).

· 250 euros per cada dia de retard respecte a la data màxima per l’entrega de l’informe final a l’ACCD, establert en l’apartat 2.4 del PPTP (20 de juny de cada exercici).

· 100 euros per cada dia de retard respecte a la data màxima d’entrega de l’esborrany de l’informe de legalitat, establert en l’apartat 2.4 del PPTP (5 de novembre).

· 250 euros per cada dia de retard respecte  a la data màxima per l’entrega de l’informe de legalitat definitiu, establert en l’apartat 2.4 del PPTP (15 de novembre de cada exercici).

Cada vegada que les penalitats per demora assoleixin un múltiple del 5 per 100 del preu del contracte, IVA exclòs, l'ACCD estarà facultada per procedir a la resolució del mateix o acordar la continuïtat de l'execució amb imposició de noves penalitats.

U.2. Penalitats per compliment defectuós de la prestació o per incompliment dels compromisos o de les condicions especials d’execució que no tenen caràcter d’obligació essencial: 

L’incompliment de les obligacions i els compromisos o de les condicions especials d’execució que no tenen caràcter d’obligació essencial s’estableix una penalitat mínima de 0,60 euros per cada 1.000,00 euros del preu del contracte, IVA exclòs, que es podrà incrementar de forma justificada i proporcional en funció de la gravetat dels fets.

U.3. Penalitats per incompliment les obligacions de la clàusula ètica:

En cas d’incompliment dels apartats a), b), c), f) i g) de la clàusula 29.2 d’aquest Plec, s’estableix una penalitat mínima de 0,60 euros per cada 1.000,00 euros del preu del contracte, IVA exclòs, que es podrà incrementar de forma justificada i proporcional en funció de la gravetat dels fets. La gravetat dels fets vindrà determinada pel perjudici causat a l’interès públic, la reiteració dels fets o l’obtenció d’un benefici derivat de l’incompliment. En tot cas, la quantia de cadascuna de les penalitats no podrà excedir del 10% del pressupost base de licitació, IVA exclòs, ni el seu total podrà superar en cap cas el 50% del pressupost base de licitació, IVA exclòs. 

V. Programa de treball

No escau.
__________________________________________________________________________
W. Recepcions parcials del contracte

No.

_________________________________________________________________________
X. Altra documentació a presentar

-	Acreditació de la inscripció en el Registre Oficial d’Auditors de Comptes (ROAC). 

-	Declaració de no estar incurs en causa d’incompatibilitat per prestar els serveis, d’acord amb el model de l’Annex 12.

_________________________________________________________________________
Y. Tractament de dades de caràcter personal:

Sí, cessió de dades.  En tant que l’objecte del contracte comporta accés i tractament de dades de caràcter personal que figuren a arxius de l’ACCD, de mutu acord, les parts signaran un protocol per al tractament de dades de caràcter personal on es reflectiran les obligacions corresponents, d’acord amb el model de l’Annex 9. Així mateix, l’asseguradora designarà un responsable de seguretat i comunicarà la identitat i el perfil al responsable de seguretat de l’ACCD.
_________________________________________________________________________                
Z. Subrogació en contractes de treball

No escau.
_________________________________________________________________________
AA. CAUSES D’EXCLUSIÓ AUTOMÀTICA

· Presentar la proposta fora de termini i sense la forma adequada;
· No acreditar, quan s’escaigui, els requisits d’aptitud per contractar que es sol·licitin;
· No coincidir l’empremta electrònica enviada per l’empresa licitadora i la proposta rebuda per l’òrgan de contractació, en tant hi hagi hagut modificació de la proposta;
· Contenir virus, codis o programes nocius la proposta;
· Presentar documents malmesos, il·legibles o en blanc que siguin imprescindibles per conèixer o valorar la proposta;
· Haver variat l’empremta electrònica en cas de sol·licitar còpia de seguretat dels documents electrònics presentats en suport físic electrònic;
· Incloure documentació relativa als criteris d’adjudicació avaluables de forma automàtica en el sobre A, sempre que es vulneri el secret de les propostes o el deure de no tenir coneixement del contingut de la documentació relativa als criteris d’adjudicació avaluables de forma automàtica;
· No justificar en temps la proposta anormalment baixes;
· La inexactitud, la falsedat o l’omissió de qualsevol de les dades i manifestacions que s’incorporin al formulari normalitzat del document europeu únic de contractació DEUC.

PLEC DE CLÀUSULES ADMINISTRATIVES PARTICULARS



I. DISPOSICIONS GENERALS


Primera. Objecte del contracte 

1.1. Descripció: L’objecte del contracte és la realització dels serveis descrits a l’apartat A.1 del quadre de característiques, en els termes i condicions establerts en el plec de prescripcions tècniques particulars (en endavant PPTP) i en aquest plec de clàusules administratives particulars (en endavant PCAP). El PPTP juntament amb aquest PCAP tenen caràcter contractual i regeixen la contractació i la realització d’aquest contracte de serveis.

1.2. Estructura del contracte: D’acord amb el seu objecte i característiques, el contracte no es troba dividit en lots, segons consta a l’apartat A.2 del quadre de característiques. La justificació de la impossibilitat de divisió en lots de l’objecte del contracte consta a l’expedient i a l’apartat A.5 del quadre de característiques.

1.3. Expressió de la codificació corresponent a la nomenclatura del Vocabulari Comú de Contractes (CPV), d’acord amb el Reglament (CE) 213/2008 de la Comissió, de 28 de novembre de 2007, pel qual es modifica el Reglament 2195/2002 del Parlament Europeu i del Consell, pel qual s’aprova el Vocabulari Comú de Contractes públics, CPV, que també consta a l’apartat A.3 del quadre de característiques.


Segona. Necessitats administratives que cal satisfer i idoneïtat del contracte

Les necessitats administratives que cal satisfer mitjançant el contracte són les que consten en el PPTP i en l’apartat A.4 del quadre de característiques. 


Tercera. Dades econòmiques del contracte

3.1. El sistema de determinació del preu del contracte és el que s’indica a l’apartat B.1 del quadre de característiques, establert d’acord amb allò previst per l’article 309 de la LCSP. 

3.2. El valor estimat del contracte i el mètode aplicat per al seu càlcul són els que s’assenyalen a l’apartat B.2 del quadre de característiques i inclou, en el seu cas, els conceptes a què fa referència l’article 101 de la LCSP. 

3.3. El pressupost base de licitació formulat per l’Agència Catalana de Cooperació al Desenvolupament (en endavant, ACCD) es determina a l’apartat B.3 del quadre de característiques. Aquest és el límit màxim de despesa que l’òrgan de contractació pot comprometre en virtut d’aquest contracte i, per tant, constitueix el preu màxim que poden oferir les persones físiques o jurídiques que concorrin a la licitació del contracte. 

El desglossament del pressupost base de licitació en costos directes i indirectes i altres eventuals despeses calculats per a la seva determinació consta a l’Annex 1 d’aquest Plec. En els contractes en què el cost dels salaris de les persones empleades per a la seva execució formi part del preu del contracte, la indicació de forma desglossada i amb desagregació de gènere i categoria professional d’aquests costos salarials estimats a partir del conveni laboral de referència consta en l’esmentat annex.

3.4. El preu del contracte és l’import d’adjudicació i ha d’incloure, com a partida independent, l’Impost sobre el Valor Afegit. En el preu s’inclouen els tributs, les taxes, els cànons de qualsevol tipus que siguin d’aplicació, així com totes les despeses que s’originin com a conseqüència de les obligacions establertes en aquest plec que s’han de complir durant l’execució del contracte.


Quarta. Existència de crèdit

4.1. S’han complert tots els tràmits reglamentaris per assegurar l’existència de crèdit per al pagament dels serveis que són objecte del contracte. La partida pressupostària a la qual s’imputa aquest crèdit és la que s’esmenta a l’apartat C.1 del quadre de característiques.

4.2. La distribució de les anualitats per al supòsit en què el termini d’execució del contracte comprengui més d’un exercici pressupostari i s’autoritzi la despesa amb abast pluriennal és el que consta a l’apartat C.2 del quadre de característiques. Les quantitats que figuren resten afectades pel coeficient d’adjudicació. Si el contracte és de tramitació anticipada, l’adjudicació i formalització quedarà sotmesa a la condició suspensiva d’existència de crèdit adequat i suficient per finançar les obligacions derivades del contracte en l’exercici pressupostari corresponent (art.117.2 LCSP amb relació a l’art. 47 Llei 16/2008, de 23 de desembre).


Cinquena. Termini de durada del contracte

5.1. El termini de durada del contracte és el que s’estableix a l’apartat D del quadre de característiques. El termini de durada comença a comptar des del dia que s’estipuli en el contracte. 

5.2. El contracte es pot prorrogar, tal com s’ha previst a l’apartat D.3 del quadre de característiques, abans que finalitzi el termini fixat. La previsió i el nombre de pròrrogues són els que es detallen a l’apartat D.3 del quadre de característiques esmentat. 

La pròrroga s'acordarà per l'òrgan de contractació i serà obligatòria per a l'empresari, sempre que el seu preavís es produeixi almenys amb dos mesos d'antelació a la finalització del termini de durada del contracte, llevat que en el Quadre de característiques s'estableixi un de més gran. Queden exceptuats de l'obligació de preavís, els contractes de durada inferior a dos mesos. En cap cas podrà produir-se la pròrroga pel consentiment tàcit de les parts. 

El termini d’execució del contracte es podrà prorrogar, quan al seu venciment no s'hagués formalitzat el nou contracte que garanteixi la continuïtat de la prestació a realitzar pel contractista com a conseqüència d'incidències resultants d'esdeveniments imprevisibles per a l'òrgan de contractació produïdes en el procediment d'adjudicació i hi hagi raons d'interès públic per no interrompre la prestació, fins que comenci l'execució del nou contracte, i en tot cas per un període màxim de nou mesos.


II. CLÀUSULES ESPECIALS DE LICITACIÓ, ADJUDICACIÓ I FORMALITZACIÓ DEL CONTRACTE


Sisena. Tramitació de l’expedient i procediment d’adjudicació

6.1. La forma de tramitació de l’expedient és la que es disposa a l’apartat E.1 del quadre de característiques d’aquest Plec.

6.2. El procediment d’adjudicació es detalla a l’apartat E.2 del quadre de característiques d’aquest Plec, d’acord amb allò previst pels articles 131 i del 156 al 158 de la LCSP.

6.3. El contracte, per raó de la seva quantia, no està subjecte a regulació harmonitzada.


Setena. Ús de mitjans electrònics en la tramitació de l’expedient

7.1. Comunicació i notificació per mitjans electrònics

7.1.1. D’acord amb la Disposició Addicional Quinzena de la LCSP, la tramitació d’aquesta licitació comporta la pràctica de les notificacions i comunicacions que en derivin per mitjans exclusivament electrònics.

No obstant això, es podrà utilitzar la comunicació oral per a comunicacions diferents de les relatives als elements essencials, això és, els plecs i les propostes, deixant-ne el contingut de la comunicació oral documentat degudament, per exemple, mitjançant els arxius o resums escrits o sonors dels principals elements de la comunicació.

7.1.2. Les comunicacions i les notificacions que es facin durant el procediment de contractació i durant la vigència del contracte s’efectuaran per mitjans electrònics a través de la Plataforma de Serveis de Contractació Pública de la Generalitat de Catalunya i quan s’escaigui mitjançant el sistema de notificació e-Notum, de conformitat amb l’Ordre PDA/21/2019, de 14 de febrer, per la qual es determina el sistema de notificacions electròniques de l'Administració de la Generalitat de Catalunya i del seu sector públic.

Pel que fa al sistema de notificació e-Notum, s’enviaran els avisos de la posada a disposició de les notificacions i les comunicacions a les adreces de correu electrònic i als telèfons mòbils que les empreses hagin facilitat a aquest efecte en el Document Europeu Únic de Contractació (DEUC). Un cop rebuts el/s correu/s electrònic/s i, en el cas que s’hagin facilitat també telèfons mòbils, els SMS, indicant que la notificació corresponent s’ha posat a disposició a e-NOTUM, la/les persona/es designada/es haurà/n d’accedir-hi mitjançant l’enllaç que s’enviarà a aquest efecte. En l’espai virtual on hi ha dipositada la notificació, es permet accedir a dita notificació amb certificat digital o amb contrasenya d’un sol ús.  

7.1.3. Els terminis a comptar des de la notificació es computaran des de la data d’enviament de l’avís de notificació, ja que la notificació es publicarà el mateix dia en el perfil de contractant de l’òrgan de contractació

7.2. Informació al Perfil de contractant

La informació relativa al present contracte que, d’acord amb el disposat en aquest plec, hagi de ser publicada a través del perfil del contractant podrà ser consultada en l’adreça electrònica que consta a l’apartat E.5 del quadre de característiques.

Per tal de rebre tota la informació relativa a aquesta licitació, les empreses que ho vulguin i, en tot cas, les empreses licitadores s’han de subscriure com a interessades en aquesta licitació, a través del servei de subscripció a les novetats de l’espai virtual de licitació que a tal efecte es posa a disposició a l’adreça web del Perfil de contractant de l’òrgan de contractació, accessible a la Plataforma de Serveis de Contractació Pública de la Generalitat (https://contractaciopublica.gencat.cat/ecofin_pscp/AppJava/cap.pscp?reqCode=viewDetail&idCap=203432&cap=Ag%E8ncia%20Catalana%20de%20Cooperaci%F3%20al%20Desenvolupament).

Les empreses que, d’acord amb la clàusula onzena d’aquest plec, activin l’oferta amb l’eina de Sobre Digital s’inscriuran a la licitació automàticament. 

Aquesta subscripció permet rebre avís de manera immediata a les adreces electròniques de les persones subscrites de qualsevol novetat, publicació o incidència que afecti a aquesta licitació. 

Així mateix, qualsevol comunicació que s’hagi de fer amb ocasió o com a conseqüència del procediment de licitació i d’adjudicació d’aquest contracte s’ha de realitzar mitjançant el tauler d’anuncis associat a l’espai virtual de licitació d’aquesta licitació de la Plataforma de Serveis de Contractació Pública. El tauler d’anuncis electrònic deixa constància fefaent de l’autenticitat, la integritat i la data i hora de publicació de la informació publicada.

7.3. Perfil del licitador 

D’altra banda, les empreses licitadores també poden donar-se d’alta en el Perfil del licitador, prèvia autenticació requerida. El Perfil del licitador està constituït per un conjunt de serveis adreçats a les empreses licitadores amb l’objectiu de proveir un espai propi a cada empresa licitadora, amb un seguit d’eines que faciliten l’accés i la gestió d’expedients de contractació del seu interès. Per donar-se d’alta cal fer “clic” en l’apartat “Perfil de licitador” de la Plataforma de Serveis de Contractació Pública i disposar del certificat digital requerit. 

Les dades personals de les empreses licitadores obtingudes per l’ACCD al subscriure’s en la licitació i/o en donar-se d’alta en el Perfil del licitador seran tractades per l’Agència amb la finalitat o les finalitats identificades en l’Annex 3, relatiu a la Informació bàsica sobre protecció de dades de caràcter personal dels licitadors.


7.4. Presentació de propostes per mitjans electrònics 

D’acord amb les Disposicions Addicionals Quinzena i Setzena de la LCSP, la presentació de propostes per part de les empreses licitadors s’ha de fer per mitjans electrònics, tal com consta en l’apartat E.5 del quadre de característiques. 

L’aplicació  mitjançant la qual s’han de presentar les propostes és l’eina de Sobre Digital. La presentació s’ha de fer en els termes que es detallen a la clàusula onzena en relació amb l’Annex 10 d’aquest Plec. 

7.5. Formalització del contracte

La formalització del contracte en document administratiu s’ha d’efectuar mitjançant signatura electrònica. Amb aquest objectiu, els representants legals de les empreses adjudicatàries han de posseir un certificat de signatura electrònica de persona física amb dispositiu segur lliurat per qualsevol entitat de certificació classificada pel Consorci “Administració Oberta de Catalunya”, o bé DNI electrònic.

7.6. Certificats digitals 

D’acord amb la Disposició Addicional Primera del Decret Llei 3/2016, de 31 de maig, de mesures urgents en matèria de contractació pública, serà suficient l'ús de la signatura electrònica avançada basada en un certificat qualificat o reconegut de signatura electrònica en els termes previstos en el Reglament (UE) 910/2014/UE, del Parlament Europeu i del Consell, de 23 de juliol de 2014, relatiu a la identificació electrònica i els serveis de confiança per a les transaccions electròniques en el mercat interior i pel qual es deroga la Directiva 1999/93/CE. Per tant, aquest és el nivell de seguretat mínim necessari del certificat de signatura electrònica admesa per a la signatura de la proposició.

Pel que fa als certificats estrangers comunitaris, s’acceptaran els certificats qualificats a qualsevol país de la Unió Europea d’acord amb l’article 25.3 del Reglament (UE) 910/2014/UE sobre identificació electrònica i serveis de confiança, esmentat, el qual disposa que “una signatura electrònica qualificada basada en un certificat qualificat emès a un Estat membre serà reconeguda com a signatura electrònica qualificada a la resta dels Estats membres”.

Tal com estableix l’article 22 d’aquesta mateix Reglament, la Comissió posa a disposició del públic, mitjançant un canal segur, la informació relativa a les llistes de confiança de cada Estat membre, on es publiquen els serveis de certificació qualificats a admetre.

Llista: https://ec.europa.eu/information_society/policy/esignature/trusted-list/tlmp.xml  
https://ec.europa.eu/information_society/policy/esignature/trusted-list/tl-mp.xml 

Eina de consulta: http://tlbrowser.tsl.website/tools/

Vuitena. Requisits per contractar

8.1. Estan facultades per participar en aquest procediment de licitació i per a subscriure el contracte corresponent en cas de resultar-ne adjudicatàries les persones físiques o jurídiques, espanyoles o estrangeres, que, d’acord amb l’article 65 de la LCSP, reuneixin tots els requisis següents:

· Tinguin plena capacitat d’obrar.

· No estiguin incurses en cap de les circumstàncies de prohibició de contractar recollides a l’article 71 de la LCSP, la qual cosa es pot acreditar per qualsevol dels mitjans establerts a l’article 85 de la LCSP.

· Disposin i, en el seu cas, acreditin, de la solvència econòmica i financera i tècnica o professional, en els termes de la clàusula desena d’aquest Plec tal com s’ha indicat en l’apartat F.1 del quadre de característiques d’aquest Plec.

· Tinguin l’habilitació empresarial o professional que, en el seu cas, sigui exigible per dur a terme l’activitat o prestació que constitueixi l’objecte del contracte, tal com s’ha indicat en l’apartat F.3 del quadre de característiques d’aquest Plec.

· A més, quan així ho determini la normativa aplicable, disposin i, en el seu cas, acreditin determinats requisits relatius a la seva organització, destinació dels seus beneficis, sistema de finançament o altres.

8.2 En cas de persones jurídiques, cal que la finalitat, objecte o àmbit d’activitat de les empreses licitadores tingui relació directa amb l’objecte del contracte, segons resulti dels seus estatuts o regles fundacionals, i, en el seu cas, s’acrediti degudament. 

8.3. També poden participar en aquesta licitació les unions d’empreses que es constitueixin temporalment a aquest efecte (UTE), sense que sigui necessària formalitzar-les en escriptura pública fins que no se’ls hagi adjudicat el contracte. Aquestes empreses queden obligades solidàriament davant l’ACCD i han de nomenar una persona representant o apoderada única amb poders suficients per exercir els drets i complir les obligacions que es derivin del contracte fins a la seva extinció, sense perjudici que les empreses atorguin poders mancomunats per a cobraments i pagaments d’una quantia significativa. Als efectes de la licitació, les empreses licitadores que vulguin concórrer integrades en una unió temporal han d’indicar els noms i les circumstàncies dels que la constitueixin i la participació de cadascun, com també que assumeixen el compromís de constituir-se formalment en unió temporal si resulten empreses adjudicatàries del contracte. En aquest supòsit, cadascuna de les empreses integrants ha de tenir la seva personalitat i capacitat.

La durada de la UTE ha de coincidir, almenys, amb la del contracte fins a la seva extinció. 

Les empreses que vulguin constituir unions temporals d’empreses per participar en licitacions públiques es poden trobar mitjançant la utilització de la funcionalitat punt de trobada de la Plataforma de Serveis de Contractació Pública de la Generalitat, que es troba dins l’apartat “Perfil del licitador”.

8.4. Les circumstàncies relatives a la capacitat, solvència, absència de prohibicions de contractar i, en el seu cas, habilitació empresarial o professional i determinats requisits relatius a la seva organització, destinació dels seus beneficis, sistema de finançament o altres  han de concórrer en la data final de presentació de propostes i subsistir en el moment de perfecció del contracte.

8.5. A efectes de la licitació, les empreses licitadores han d’acompanyar les propostes d’una declaració responsable que s’ajustarà al formulari de Document Europeu Únic de Contractació (DEUC), l’enllaç a l’accés del qual es troba descrit en l’Annex 2.1 d’aquest Plec. En el DEUC que haurà d’estar firmat i amb la corresponent identificació, l’empresa licitadora posarà de manifest que la societat està vàlidament constituïda i que conforme al seu objecte social pot presentar-se a la licitació, que el firmant de la declaració ostenta la deguda representació per la presentació de la proposta i d’aquella; que compta amb la corresponent classificació, en els eu cas, o que compleix els requisits de solvència econòmica, financera i tècnica o professional exigits en les condicions que estableixi el plec; que no està incursa en prohibició de contractar per si mateixa ni per extensió com conseqüència de l’aplicació de l’article 71.3 d’aquesta llei; i que compleix amb altres requisits requerits a la licitació. A més, l’empresa designarà una direcció de correu electrònic en què que efectuar les notificacions, que hauran d’estar “habilitades” de conformitat amb el disposat en la disposició addicional quinzena.

Únicament l’empresa proposada com a adjudicatària haurà d’acreditar el compliment dels requisits previs en el moment que sigui requerida per l’òrgan competent, en tot cas, abans d’adjudicar el contracte. No obstant això, l’òrgan de contractació o la mesa de contractació podran sol·licitar a les empreses licitadores que presentin la totalitat o una part dels documents acreditatius del compliment dels requisits, quan considerin que existeixen dubtes raonables sobre la vigència o fiabilitat de la declaració o quan resulti necessari per al bon desenvolupament del procediment, d’acord amb l’article 140.3 de la LCSP.

8.6. Quan les empreses licitadores estiguin inscrites en el Registro Oficial de Licitadores y de Empresas Clasificadas del Sector Público -ROLECE- (de l’àmbit de l’Administració General de l’Estat) o en el Registre Electrònic de Licitadors de la Generalitat de Catalunya -RELI- (de l’àmbit de l’Administració de la Generalitat de Catalunya) o figuri en una base de dades nacional d’un Estat membre de la Unió Europea, com un expedient virtual de l’empresa, un sistema d’emmagatzematge electrònic de documents o un sistema de prequalificació, i aquests siguin accessibles de manera gratuïta per als esmentats òrgans, no estaran obligades a presentar els documents justificatius o qualsevol altra prova documental de les dades inscrites en els esmentats llocs.

8.7. Les empreses que hagin participat en l’elaboració de les especificacions tècniques o dels documents preparatoris del contracte o hagin assessorat l’òrgan de contractació durant la preparació del procediment poden participar en la licitació sempre que es garanteixi que la seva participació no falseja la competència.

8.8. Les empreses licitadores han de respectar i adequar la seva activitat a la clàusula ètica que es recull a la clàusula vint-i-novena d’aquest Plec.


Novena. Capacitat d’obrar

9.1 La capacitat d’obrar de les empreses espanyoles que siguin persones jurídiques s’acredita mitjançant l’escriptura o document de constitució, els estatuts o l’acta fundacional, en què constin les normes per les quals es regula la seva activitat, degudament inscrits, si escau, en el registre públic que correspongui, segons el tipus de persona jurídica de què es tracti. També han de disposar del NIF de l’empresa.

9.2 La capacitat d’obrar de les persones físiques s’acredita amb el document nacional d’identitat o passaport i, també, amb l’habilitació empresarial o professional corresponent.

9.3 La capacitat d’obrar dels empresaris no espanyols d’estats membres de la Unió Europea o signataris de l’Acord sobre l’Espai Econòmic Europeu s’acredita amb la inscripció en els registres professionals o mercantils adients o la presentació d’una declaració jurada o una de les certificacions que s’indiquen en l’annex XI de la Directiva 2014/24/UE del Parlament Europeu i del Consell, de 26 de febrer de 2014, sobre contractació pública i per la qual es deroga la Directiva 2004/18/CE. Quan la legislació de l’Estat en què estiguin establertes aquestes empreses exigeixi una autorització especial o la pertinença a una determinada organització per poder prestar-hi el servei de què es tracti, cal que compleixin aquest requisit per tenir la capacitat d’obrar.

9.4 La capacitat d’obrar dels empresaris estrangers d’estats no membres de la Unió Europea o no signataris de l’Acord sobre l’Espai Econòmic Europeu s’acredita amb l’aportació d’un informe emès per la missió diplomàtica permanent o per l’oficina consular d’Espanya del lloc del domicili de l’empresa, en el qual consti, prèvia acreditació per l’empresa, que figuren inscrites en el registre local professional, comercial o anàleg o, en el seu defecte, que actuen habitualment en el tràfic local dins l’àmbit de les activitats que abasta l’objecte del contracte. També han d’aportar un informe de la missió diplomàtica permanent d’Espanya o de la Secretaria General de Comerç Exterior, que acrediti que l’Estat del qual són nacionals ha signat l’Acord sobre contractació pública de l’Organització Mundial del Comerç (OMC).

9.5 En cas que diverses empreses presentin oferta conjunta de licitació, cada una ha d’acreditar la seva capacitat, com també que no incorren en cap prohibició de contractar.


Desena. Solvència de les empreses licitadores

10.1. Les empreses licitadores han de tenir i, en el seu cas, acreditar els requisits mínims de solvència que es detallen a l’apartat F.1 del quadre de característiques d’aquest Plec.

10.2. L’acreditació dels requisits de solvència s’ha de fer bé justificant els mitjans exigits a l’apartat F.1.b del quadre de característiques.

10.3. Les empreses que, per una raó vàlida, no estiguin en condicions de presentar les referències sol·licitades en l’apartat F1 del quadre de característiques per acreditar la solvència econòmica i financera, se les autoritzarà a acreditar-la per mitjà de qualsevol altre document que l’òrgan de contractació consideri apropiat.

10.4. Per acreditar la solvència necessària, l’empresa licitadora pot basar-se en la solvència i els mitjans d’altres entitats, independentment de la naturalesa jurídica dels vincles que existeixin entre elles, sempre que demostri que, durant tota la durada de l’execució del contracte, disposarà efectivament d’aquesta solvència i d’aquests mitjans i que les entitats a les quals es recorri no estiguin incurses en cap de les circumstàncies de prohibició de contractar. En aquests casos, les empreses a les quals recorri l’empresari han d’aportar cadascuna d’elles la informació pertinent per aquests casos de conformitat al formulari normalitzat del document europeu únic de contractació. 

En aquest cas, abans d’adjudicar el contracte, l’empresa licitadora que hagi presentat la millor proposició ha d’acreditar que les entitats a què es recorri compleixen els requisits de solvència exigits per al contracte i que no incorren en prohibició de contractar. A més, ha de demostrar que disposarà dels recursos necessaris mitjançant la presentació del compromís per escrit d’aquestes entitats.

No obstant això, respecte als criteris relatius als títols d’estudis i professionals i a l’experiència professional, les empreses només poden recórrer a les capacitats d’altres entitats si aquestes presten els serveis per als quals són necessàries les capacitats esmentades.

Si una empresa recorre a les capacitats d'altres entitats respecte als requisits de solvència econòmica i financera, l’empresa licitadora i les entitats esmentades seran responsables solidàriament de l'execució del contracte. 

En les mateixes condicions, les empreses que concorrin a la licitació agrupades en unió temporal d’empreses (UTE) poden recórrer a les capacitats dels participants en la unió o d'altres entitats alienes a la unió.

Si la Mesa de contractació comprova que l’entitat a la capacitat de la qual té intenció de recórrer una empresa licitadora, no compleix els requisits de solvència exigits o està incursa en prohibició de contractar, li ha d’exigir que la substitueixi. 

10.5. D’acord amb allò indicat a l’apartat F.2.2 del quadre de característiques, les empreses licitadores, a més d’acreditar la solvència que s’escaigui, s’hauran de comprometre a dedicar o adscriure a  l’execució del contracte els mitjans personals o materials suficients. Aquest compromís s’integrarà en el contracte i tindrà el caràcter d’obligació essencial del contracte d’acord amb allò previst en l’apartat R del quadre de característiques.

10.6. En les unions temporals d’empreses, totes les empreses que en formen part han de disposar i, si s’escau, d’acreditar la seva solvència, de conformitat amb el que disposa l’apartat F.1 del quadre de característiques. Per tal de determinar la solvència de la unió temporal s’acumula l’acreditada per cadascuna de les empreses integrants. Per als contractes en què és possible la classificació de manera alternativa, en el cas d’UTE, les empreses licitadores poden acumular les seves classificacions per reunir els grups i subgrups indicats a l’apartat F.1.a del quadre de característiques, sempre com a classificació alternativa. Per als casos en què figuri la classificació alternativa i concorrin en la unió empreses nacionals, estrangeres que no siguin nacionals d’un estat membre de la Unió Europea i estrangeres que sí ho siguin, les que pertanyin als dos primers grups poden acreditar la seva classificació alternativa, i aquestes últimes la seva solvència econòmica, financera i tècnica o professional.



Onzena. Presentació de propostes

11.1. D’acord amb el que s’indica a l’apartat E.4 del quadre de característiques, les empreses licitadores han de presentar les seves proposicions tres sobres, mitjançant l’eina de Sobre digital.

La presentació s’efectuarà de la manera següent:  

· En el sobre A, s’ha d’incloure la documentació administrativa. 
· En el sobre B, s’ha d’incloure la documentació relativa als criteris d’adjudicació que depenen d’un judici de valor, amb el contingut i condicions de l’Annex 6. 

En el sobre C, s’ha d’incloure la documentació relativa als criteris d’adjudicació quantificables mitjançant l’aplicació de fórmules, d’acord amb el model de l’Annex 5.

La no presentació dels sobres de la manera establerta comportarà l’exclusió automàtica de l’empresa licitadora.

11.2. Els sobres s’han de presentar com a màxim fins la data límit assenyalada a l’anunci publicat al perfil del contractant de la plataforma de serveis de contractació pública 
(http://contractaciopublica.gencat.cat).

Les propostes presentades fora de termini no han de ser admeses sota cap concepte.

11.3. De conformitat amb la Disposició Addicional Quinzena de la LCSP, s’exigeix la presentació de propostes mitjançant l’ús de mitjans electrònics.

11.4. En tant que en l’apartat E.5 del quadre de característiques s’ha indicat la presentació electrònica de propostes mitjançant l’aplicació de “Sobre Digital”, cal tenir en compte, per a la preparació i la presentació de les propostes, les qüestions que s’estableixen en l’Annex 10. A més, les especificacions tècniques necessàries per a la presentació electrònica de propostes es troben disponibles a l’apartat de “licitació electrònica” de la plataforma de serveis de contractació pública, a l’adreça web següent:
https://contractaciopublica.gencat.cat/ecofin_sobre/AppJava/views/ajuda/empreses/index.xhtml

11.5. D’acord amb l’article 23 del Reglament, les empreses estrangeres han de presentar la documentació traduïda de forma oficial al català i/o al castellà.

11.6. Les persones interessades en el procediment de licitació podran sol·licitar a l’òrgan de contractació informació addicional sobre els plecs i altra documentació complementària, el qual la facilitarà almenys sis (6) dies naturals abans que finalitzi el termini fixat per a la presentació de proposicions, sempre que l'hagin demanat almenys dotze (12) dies naturals abans del transcurs del termini de presentació de les proposicions. També poden dirigir-se a l’òrgan de contractació per sol·licitar aclariments sobre els plecs o la resta de documentació a través de l’apartat de preguntes i respostes del tauler d’avisos de l’espai virtual de la licitació. 

Aquestes preguntes i respostes seran públiques i accessibles a través del tauler esmentat, residenciat en el perfil del contractant de l’òrgan de contractació, en l’adreça que es detalla a l’apartat E.5 del quadre de característiques d’aquest Plec.

Les respostes a les sol·licituds d’aclariments han de ser formulades per l’òrgan de contractació i han de tenir caràcter vinculant.

11.7. Les propostes són secretes i la seva presentació suposa l'acceptació incondicionada per part de l’empresa licitadora del contingut d’aquest Plec i del contingut del plec de prescripcions tècniques, així com l’autorització a la mesa i a l’òrgan de contractació per consultar les dades que constin el Registre Electrònic d’Empreses Licitadores de la Generalitat de Catalunya (RELI) o el Registre Oficial de Licitadors i Empreses Classificades del Sector Públic (ROLECE), o les llistes oficials d’operadors econòmics d’un Estat membre de la Unió Europea.

11.8. La documentació, un cop lliurada, només es pot retirar per motius justificats.

11.9. Les empreses licitadores només poden presentar una única proposta. Tampoc poden subscriure cap proposta en unió temporal amb d’altres empreses (UTE) si ho han fet individualment o figurar en més d’una unió temporal. La contravenció d’aquest precepte ha de produir la no admissió de totes les propostes presentades. 

11.10. Contingut dels sobres

Les dades personals de les empreses licitadores obtingudes per l’ACCD al subscriure’s en la licitació i/o en donar-se d’alta en el Perfil del licitador seran tractades per l’Agència amb la finalitat o les finalitats identificades en l’Annex 3, relatiu a la Informació bàsica sobre protecció de dades de caràcter personal dels licitadors.

Així mateix, en cas que amb ocasió de la participació en aquesta licitació les empreses hagin de comunicar dades personals, tant per incorporar-les en les seves ofertes, com per acreditar el compliment dels requisits previs a l’adjudicació, les empreses licitadors han de donar compliment al que preveuen els articles 6 i 11 de la Llei orgànica 3/2018, de 5 de desembre, de protecció de dades personals i garantia dels drets digitals, respecte del consentiment informat previ de les persones afectades.

En el sobre cal aportar la documentació que es detalla seguidament:

11.10.1. DOCUMENTACIÓ GENERAL

La documentació general s’ha de presentar en el sobre A. Les empreses licitadores han de presentar la documentació general següent:

a) Formulari normalitzat del document europeu únic de contractació (DEUC), d’acord amb el model que es pot descarregar mitjançant l’enllaç que s’adjunta a l’Annex 2.1 d’aquest Plec, utilitzant el servei en línia de la Comissió Europea, en què es declara que l’empresa compleix les condicions establertes legalment per contractar amb l’Administració, en concret:

· Que la societat està constituïda vàlidament i que, de conformitat amb el seu objecte social, es pot presentar a la licitació;  
· Que la persona signatària del DEUC té la deguda representació per presentar la proposta i el DEUC; 
· Que compleix els requisits de solvència econòmica i financera, i tècnica o professional, de conformitat amb els requisits mínims exigits en aquest plec;
· Que no està incursa en prohibició de contractar.
· Que compleix amb la resta de requisits que s’estableixen en aquest plec.

En el formulari del DEUC, cal omplir els apartats següents:

· Pel que fa a la capacitat de l’empresa licitadora cal omplir part I, part II apartats A, B, part III apartats A, B i C del DEUC de forma que l’empresa licitadora declari que la societat està constituïda vàlidament, que compleix amb els requisits legals de funcionament i que de conformitat amb el seu objecte social es pot presentar a la licitació, així com que la persona signatària del DEUC té la deguda representació per presentar la proposta i el DEUC. 

· Pel que fa a la solvència econòmica i financera i tècnica o professional: part IV en els termes que es detallen a l’apartat F.1 del quadre de característiques d’aquest Plec.

· Pel que fa al compliment de la normativa de persones treballadores amb discapacitats, cal omplir la part III apartat D fent constar aquest compliment.

· Pel que fa al compliment de l’obligació de tenir un pla d’igualtat entre homes i dones, cal omplir la part III apartat D fent constar aquest compliment.

· Pel que fa a la declaració sobre si l’empresa té alguna situació de possible conflicte d’interès segons l’article 64 de la LCSP, cal omplir la part III apartat C

· Pel que fa a la persona o persones autoritzades per accedir a les notificacions electròniques, cal omplir l’apartat relatiu a “persones o persones de contacte” de la part II. A. En aquest apartat s’ha d’incloure la designació del nom, cognoms i NIF de la persona o les persones autoritzades per accedir a les notificacions electròniques, com també les adreces de correu electròniques i, addicionalment, els números de telèfon mòbil on rebre els avisos de les notificacions. Per tal de garantir la recepció de les notificacions electròniques es recomana designar més d’una persona autoritzada a rebre-les, així com diverses adreces de correu electrònic i telèfons mòbil on rebre els avisos de les posades a disposició.

· Pel que fa a la declaració sobre si l’empresa té l’habilitació per la prestació de l’objecte del contracte, reunint les condicions a què es refereixen els articles 9 a 11 de la Llei 22/2015, de 20 de juliol, d’Auditoria de Comptes, i figurin inscrits en el Registre Oficial d’Auditors de Comptes (ROAC), cal omplir la part IV apartat A fent constar aquest compliment.

· Cal omplir l’apartat VI i signar el formulari electrònicament.

A través del servei en línia de la Comissió Europea, es pot importar el model de DEUC corresponent a aquesta licitació, emplenar-lo i descarregar-lo per la seva presentació. El DEUC s’ha de signar electrònicament per l’empresa licitadora o, en el seu cas, pel seu representant legal. A més, les empreses licitadores han d’indicar en el DEUC, si s’escau, la informació relativa a la persona o persones habilitades per representar-les en aquesta licitació. 

En cas que una empresa licitadora recorri a capacitats d’altres empreses de conformitat amb el que preveuen els articles 75 de la LCSP i 63 de la Directiva 2014/24/UE, ha d’indicar aquesta circumstància en el DEUC i ha de presentar DEUC separats de cadascuna de les entitats a la solvència i mitjans als quals es recorri conforme aquestes entitats tenen l’aptitud suficient requerida en aquest Plec.

En el cas d’empreses que concorrin amb el compromís d’agrupar-se en una unió temporal si resulten adjudicatàries del contracte, cadascuna ha d’acreditar la seva personalitat, capacitat i solvència i presentar un DEUC separat.

Les empreses licitadores que figurin en una base de dades nacional d’un Estat membre de la Unió Europea, com un expedient virtual de l’empresa, un sistema d’emmagatzematge  electrònic de documents o un sistema de prequalificació, d’accés gratuït només han de facilitar en cada part de la declaració la informació no inscrita en aquestes llistes. Així, les empreses inscrites en el Registre Electrònic d’Empreses Licitadores (RELI) o en el Registre Oficial de Licitadors i Empreses Classificades del Sector Públic (ROLECE), només estan obligades a indicar en la declaració la informació que no figuri inscrita en aquests registres, o que no hi consti vigent o actualitzada. En tot cas, aquestes empreses han d’indicar en el DEUC la informació necessària que permeti a l’òrgan de contractació, si escau, accedir als documents o certificats justificatius corresponents. 

L’aportació de la documentació justificativa  del compliment dels requisits exigits en aquest plec el compliment dels quals s’ha indicat en el DEUC l’haurà d’efectuar l’empresa licitadora en qui recaigui la proposta d’adjudicació, amb caràcter previ a l’adjudicació.

Tanmateix, l’òrgan de contractació o la mesa de contractació pot demanar a les empreses licitadores, en qualsevol moment del procediment, que presentin la totalitat o una part de la documentació justificativa del compliment dels requisits previs, quan consideri que hi ha dubtes raonables sobre la seva vigència o fiabilitat del DEUC o quan sigui necessari per al bon desenvolupament del procediment. 

No obstant això, l’empresa licitadora que estigui inscrita en el registre electrònic d’empreses licitadores, en el registre oficial de licitadors o empreses classificades del sector públic o figuri en una base de dades nacional d’un Estat membre de la Unió Europea d’accés gratuït, no està obligada a presentar els documents justificatius o altra prova documental de les dades inscrites en aquests registres.

b) Declaració responsable complementària, d’acord amb el model de l’Annex 2.2 d’aquest Plec. 

Les empreses licitadores han de presentar declaració responsable ajustada al model de l’Annex 2.2 d’aquest Plec, mitjançant el qual declaren el següent: 

 Compromís d’adscriure a l’execució del contracte els mitjans personals mínims que es detallen a l’apartat F.2 del quadre de característiques d’aquest Plec. 

 Que pertany a un grup empresarial, amb indicació de les empreses que el componen i denominació del grup, o en el seu cas, que no pertany a cap grup empresarial. 

 En el cas d’empreses estrangeres, submissió als jutjats i tribunals espanyols de qualsevol ordre per a totes les incidències que puguin sorgir del contracte, amb renúncia expressa al seu fur propi. 

 Declaració de l’empresa licitadora conforme ofereix garanties suficients per aplicar mesures tècniques i organitzatives apropiades, per tal que, en cas d’accés incidental a dades personals, els tractaments es facin de conformitat amb la Llei Orgànica 3/2018, de 5 de desembre, de protecció de dades personals i garantia dels drets digitals i la seva normativa de desenvolupament i amb el Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’aquestes dades. 

En cas que diverses empreses presentin proposició conjunta de licitació (UTE), s’ha de presentar una declaració separada per a cadascuna de les empreses participants.

c) Declaracions responsables de les entitats a les quals tingui intenció de recórrer.

En cas que una empresa licitadora recorri a la solvència i els mitjans d’altres entitats, de conformitat amb el que preveu l’article 75 de la LCSP, ha de presentar els documents europeus únics de contractació (DEUC), als quals es pot accedir mitjançant l’enllaç que consta en l’Annex 2.1 d’aquest Plec i la declaració responsable complementària de l’Annex 2.2 del Plec, separats de cadascuna de les entitats a la solvència i mitjans als quals es recorri, i el compromís per escrit de les esmentades entitats. 

d) En cas que diverses empreses presentin proposta conjunta de licitació en unió temporal d’empreses (UTE), a més del DEUC i la declaració complementària separat de cada una d’elles, declaració indicant el nom i les circumstàncies de les empreses licitadores que la subscriguin, la participació de cadascuna d’elles i la persona o entitat que durant la vigència del contracte exercirà la plena representació de totes davant l’ACCD. També, cal que presentin el compromís de constituir-se formalment en unió temporal en cas de resultar adjudicatària del contracte, compromís que ha d’estar signat pel representant de cadascuna de les empreses que constitueixen la unió. 

e) Declaració, d’acord amb el model de l’Annex 4 d’aquest plec, de compromís a dedicar o adscriure a l’execució del contracte mitjans personals, d’acord amb l’establert a l’apartat F.2 del quadre de característiques.

La declaració contindrà el compromís de l’empresa licitadora de disposar, a partir de l’acord d’adjudicació i abans de la formalització del contracte, d’un equip de personal tècnic dedicat o adscrit a l’execució del contracte de conformitat amb l’establert en la clàusula 2.2 del PPTP i a l’apartat F i T.2 del quadre de característiques.

f) Declaració sobre el grup empresarial a què pertanyen les empreses, amb indicació de les empreses que el composen i denominació del grup o en el seu cas declaració de no pertànyer a cap grup empresarial d’acord amb el model de l’Annex 2.2 d’aquest plec.

g) Declaració de l’empresa que, en cas que resulti adjudicatària i abans de la formalització del contracte, disposarà d’una assegurança de responsabilitat patrimonial d’un mínim de 300.000 euros, d’acord amb el model de l’Annex 11 d’aquest plec.

h) Declaració de l’empresa conforme disposa de les autoritzacions necessàries per exercir l’activitat, especialment, que està inscrita al Registro Oficial de Auditores de Cuentas del Instituto de Contabilidad y Auditoría de Cuentas (ROAC).

i) Declaració de l’empresa conforme no s’està incurs en cap de les causes d’incompatibilitat previstes a la normativa d’aplicació, d’acord amb el model de l’Annex 12 d’aquest plec.

j) Declaració d’absència de conflicte d’interessos de la persona o empresa licitadora del contracte, d’acord amb el model de l’Annex 14 d’aquest plec.

L’acreditació de la possessió i de la validesa de la documentació justificativa del compliment dels requisits exigits en aquest plec el compliment dels quals s’hagi indicat en el DEUC i en la resta de documentació general aportada, l’ha d’efectuar l’empresa licitadora en qui recaigui la proposta d’adjudicació per haver presentat la millor proposta en el moment que sigui requerida per l’òrgan competent i amb caràcter previ a l’adjudicació. 

La inclusió de documentació o informació relativa als criteris d’adjudicació, sempre que es vulneri el secret de les propostes o el deure de no tenir coneixement del contingut de la documentació relativa als criteris d’adjudicació, comporta l’exclusió automàtica de l’empresa licitadora.


11.10.2. CONTINGUT DEL SOBRE B (PROPOSTA RELATIVA ALS CRITERIS D’ADJUDICACIÓ QUE DEPENEN D’UN JUDICI DE VALOR) I DEL SOBRE C (PROPOSTA RELATIVA ALS CRITERIS D’ADJUDICACIÓ AVALUABLES DE FORMA AUTOMÀTICA)


a) La proposta s’ha de presentar en els formats electrònics admesos indicats en l’apartat E.5 del quadre de característiques. En el sobre B s’ha d’incloure tota la documentació relacionada amb els criteris d’adjudicació que depenen d’un judici de valor, segons les indicacions i contingut que consta a l’Annex 6 d’aquest Plec, i en el sobre C s’ha d’incorporar documentació relativa als criteris quantificables de forma automàtica, d’acord amb el model de proposició relativa als criteris d’adjudicació avaluables de forma automàtica que consta a l’Annex 5 d’aquest Plec.

La inclusió en el sobre B de l’oferta econòmica o de qualsevol informació de caràcter rellevant avaluable de forma automàtica per aplicació de fórmules i que, per tant, s’ha d’incloure en el sobre C, comportarà l’exclusió de l’empresa licitadora, quan es vulneri el secret de les proposicions o el deure de no tenir coneixement del contingut de la documentació relativa als criteris de valoració objectiva o sotmesos a judici de valor abans de la relativa als criteris de valoració sotmesos a judici de valor.  

b) No s’acceptaran les proposicions que tinguin omissions, errades o esmenes que no permetin conèixer clarament allò que l’administració consideri fonamental per valorar les ofertes.  

c) La discrepància entre l’import presentat en lletres i l’import presentat en xifres, respecte a la proposició econòmica presentada en el sobre C, es resoldrà donant validesa al primer.  

d) L’oferta econòmica no pot superar els imports expressats en l’apartat B.3 del quadre de característiques del contracte.   

e) No s’admetran variants ni alternatives.  

f) Les proposicions s’han de signar pels representants legals dels licitadors i, en cas de tractar-se d’empreses que concorrin amb el compromís de constituir-se en UTE si resulten adjudicatàries, s’han de signar pels representants legals de totes les empreses que composen la unió temporal d’empreses. La persona o les persones que signin l’oferta ha o han de ser la persona o una de les persones signants del DEUC.  

g) Les empreses licitadores podran assenyalar, de cada document respecte del qual s’hagi assenyalat en l’eina de Sobre Digital que poden declarar que conté informació confidencial, si conté informació d’aquest tipus.

Els documents i les dades presentades per les empreses licitadores en el sobre B i, si s’escau, en el sobre C, es poden considerar de caràcter confidencial si inclouen secrets industrials, tècnics o comercials i/o drets de propietat intel·lectual i la seva difusió a terceres persones pugui ser contrària als seus interessos comercials legítims, perjudicar la competència lleial entre les empreses del sector; o bé quan el seu tractament pugui ser contrari a les previsions de la normativa en matèria de protecció de dades de caràcter personal. Així mateix, el caràcter confidencial afecta a qualsevol altres informacions amb un contingut que es pugui utilitzar per falsejar la competència, ja sigui en aquest procediment de licitació o en altres de posteriors. No tenen en cap cas caràcter confidencial l’oferta econòmica de l’empresa, ni les dades incloses en el DEUC. 

La declaració de confidencialitat de les empreses ha de ser necessària i proporcional a la finalitat o interès que es vol protegir i ha de determinar de forma expressa i justificada els documents i/o les dades facilitades que considerin confidencials. No s’admeten declaracions genèriques o no justificades del caràcter confidencial. 

En tot cas, correspon a l’òrgan de contractació valorar si la qualificació de confidencial de determinada documentació és adequada i, en conseqüència, decidir sobre la possibilitat d’accés o de vista de dita documentació, prèvia audiència de l’empresa o les empreses licitadores afectades.

La manca de documentació que impedeixi dur a terme la valoració d’un o diversos criteris objectius o subjectius o que no segueixi el model establert en el PCAP i del Sobre Digital, comportarà la no valoració dels criteris corresponents. 

En tot cas, quedarà exclòs el licitador o licitadora que hagi inclòs en el sobre B informació i/o documentació que hauria de constar al Sobre C, i el licitador o licitadora que no hagi inclòs en el sobre C la proposició econòmica. La presentació de documentació en el sobre C que hagués hagut d’estar en el sobre B, no es tindrà en consideració i no serà objecte de cap valoració.

11.10.3. A través de l’eina de Sobre Digital les empreses licitadores hauran de signar el document “resum” de les seves proposicions, amb signatura electrònica avançada basada en un certificat qualificat o reconegut, amb la signatura del qual s’entén signada la totalitat de la proposició atès que aquest document conté les empremtes electròniques de tots els documents que la composen, EXCEPTE el formulari del Document Europeu Únic de Contractació (DEUC) que també ha d’estar signat de forma individual. 

En el cas que, d’acord amb la clàusula 11.10.1. b) d’aquest Plec, calgui presentar formularis del Document Europeu Únic de Contractació d’entitats a les quals es tingui intenció de recórrer o tingui intenció de subcontractar, aquests DEUC hauran d’anar signats cadascun de forma individual per la persona que fa la declaració o pel seu representant.

Les proposicions s’han de signar pels representants legals de les empreses licitadores i, en cas de tractar-se d’empreses que concorrin amb el compromís de constituir-se en UTE si resulten adjudicatàries, s’han de signar pels representants de totes les empreses que la composen. La/les persona/es o les persones que signin la proposició ha/n de ser la persona o una de les persones signants de la declaració responsable conforme es reuneixen els requisits per a contractar.

11.11. L’eina de Sobre Digital no permet la presentació d’arxius de mida superior a 25 Mb. Per aquest motiu, els arxius de les ofertes d’aquesta mida s’han de comprimir o fragmentar en diverses parts. La partició s’ha de realitzar manualment (sense utilitzar eines del tipus winzip o winrar de partició automàtica) i sense incorporar cap tipus de contrasenya. Els arxius resultants de la partició s’incorporen en l’apartat d’altra documentació numerats (part 1 de 2, part 2 de 2).

El no compliment d’aquest apartat comportarà que no es tingui per presentada la documentació en la forma adequada i serà causa d’exclusió.

11.12. La presentació d’ofertes comporta que l’òrgan de contractació pugui consultar o obtenir en qualsevol moment del procediment contractual informació sobre tot allò declarat per les empreses licitadores o contractistes, excepte que s’hi oposin expressament.

Dotzena. Tramitació del procediment 

12.1. L’òrgan de contractació estarà assistit per una Mesa de contractació que serà competent per a la valoració de les propostes. 

12.2. La composició de la Mesa de contractació és la que es determina a l’Annex 7 d’aquest Plec.

12.3 Els custodis en aquest procediment d’adjudicació són les persones que s’assenyalen en l’Annex 7 d’aquest Plec, que són les persones que permeten l’obertura dels sobres un cop apliquen les seves credencials.

12.4. Valoració de les propostes

12.4.1. Transcorregudes 24 hores des de la data i hora límit de presentació de proposicions, la Mesa podrà demanar a les empreses licitadores que introdueixin la paraula de pas per al desxifrat dels sobres. La Mesa de contractació demanarà aquesta paraula clau per poder realitzar el desxifrat de la documentació de les proposicions amb una antelació d’almenys 24 hores a l’obertura del sobre corresponent, a no ser que en l’anunci de licitació es prevegi una antelació diferent. En tot cas, les empreses licitadores han d’introduir la/es paraula/es abans de l’obertura del sobre xifrat que s’hagi d’obrir.

12.4.2. La Mesa de contractació ha de verificar que la presentació de les proposicions s’ha ajustat a allò exigit a la clàusula onzena d’aquest Plec i ha d’excloure automàticament aquelles empreses licitadores que no hagin presentat la seva proposició en el temps i la forma escaients. 

12.4.3. Un cop comprovat que s’han presentat les proposicions en temps i forma, la Mesa de contractació qualificarà la documentació general continguda en el sobre A i, en cas d’observar defectes o omissions esmenables en la documentació presentada, ho ha de comunicar a les empreses licitadores afectades perquè els corregeixin o esmenin, davant la pròpia mesa de contractació, en el termini de tres (3) dies naturals. 

Així mateix, i d’acord amb l’article 95 de la LCSP i l’article 22 del Reglament, la mesa podrà sol·licitar a les empreses licitadores els aclariments que li calguin sobre els certificats i documents presentats o requerir-les perquè en presentin de complementaris, les quals disposaran del termini de cinc (5) dies naturals, sense que puguin presentar-se després de declarades admeses les ofertes.

Les sol·licituds d’esmenes o aclariments es duran a terme a través de la funcionalitat que a aquest efecte té l’eina de Sobre Digital, mitjançant la qual s’adreçarà un correu electrònic a l’adreça o les adreces assenyalades per les empreses licitadores en el formulari d’inscripció, amb l’enllaç per a què accedeixin a l’espai de l’eina en què han d’aportar la documentació corresponent.

12.4.4. La Mesa de contractació, una vegada qualificada la documentació general i esmenats, en el seu cas, els defectes o omissions de la documentació presentada, ha de determinar els licitadors que s’ajusten als criteris de selecció establerts, amb pronunciament exprés respecte dels admesos a la licitació, els exclosos i les causes d’exclusió.

Per la celebració de l’acte d’obertura del sobre B i C, corresponent a la documentació relativa als criteris d’adjudicació avaluables mitjançant un judici de valor i avaluables de forma automàtica, es podran utilitzar mitjans electrònics, d’acord amb l’establert en l’article 157.4 de la LCSP.

Amb caràcter previ a l’obertura del sobre C es donarà a conèixer la puntuació obtinguda per cadascuna de les empreses respecte del criteris d’adjudicació que depenen d’un judici de valor, informant d’aquelles que no hagin obtingut la puntuació mínima requerida en l’apartat M del quadre de característiques. En aquest cas, al no continuar en el procés selectiu no es procedirà a l’obertura del seu sobre C d’aquestes, i es realitzarà l’obertura del sobre C de la resta d’empreses licitadores.

Un cop acabada l’obertura dels sobres, les empreses licitadores presents poden fer constar davant de la mesa de contractació totes les observacions que considerin oportunes, les quals han de quedar reflectides a l’acta.


12.4.5. La Mesa de contractació ha d’excloure aquelles proposicions que han inclòs la documentació relativa als criteris d’adjudicació quantificables mitjançant l’aplicació de fórmules en el sobre B o la inclusió de qualsevol informació de caràcter rellevant de la documentació relativa als criteris d’adjudicació quantificables mitjançant l’aplicació de fórmules en el sobre B, sempre que es vulneri el secret de les proposicions o el deure de no tenir coneixement del contingut de la documentació relativa als criteris d’adjudicació quantificables mitjançant l’aplicació de fórmules abans de la relativa als criteris de d’adjudicació que depenen d’un judici de valor.  

La Mesa de contractació exclourà les proposicions de les empreses licitadores que no hagin superat la puntuació mínima establerta, en el seu cas, en l’apartat M del quadre de característiques, pel que fa als criteris que depenen d’un judici de valor.

De la mateixa manera han de ser excloses, mitjançant resolució motivada, les proposicions  que no concorden amb la documentació examinada i admesa, les que excedeixen del pressupost de licitació, les que modifiquen substancialment el model de proposició establert en aquest plec, així com aquelles que contenen un error manifest en relació amb l’import de la proposició. Igualment, ha de ser excloses aquelles proposicions en les quals l’empresa licitadora reconeix l’error o inconsistència de la mateixa que la fan inviable i també les que incorren en el supòsit d’oferta anormalment baixa o desproporcionada i que no queda justificada la seva viabilitat.  

L’existència d’errors en les proposicions de les empreses licitadores implicarà l’exclusió d’aquestes del procediment de contractació, quan pugui resultar afectat el principi d’igualtat, en els casos d’errors que impedeixin determinar amb caràcter cert quin és el preu realment ofert per les empreses i, per tant, impedeixin realitzar la valoració de les proposicions.

12.4.6. Després de l’acte públic d’obertura dels sobres que contenen la documentació relativa als criteris d’adjudicació avaluables de forma automàtica, la Mesa procedirà a avaluar i classificar les ofertes i farà la proposta d’adjudicació a favor del candidat amb la millor puntuació. Un cop acceptada la proposta per part de l’òrgan de contractació, els serveis tècnics de l’òrgan de contractació requeriran a l’empresa que ha obtingut la millor puntuació mitjançant comunicació electrònica per tal que, en el termini de 10 dies hàbils a comptar des de l’enviament de la comunicació, aporti la documentació que es detalla a la clàusula 15 d’aquest Plec.

12.4.7. En el cas que hi hagi proposicions que estiguin en el supòsit de proposició anormalment baixa, abans de les actuacions descrites en el punt 12.4.6 d’aquest Plec, s’haurà d’aplicar el procediment previst a l’article 149 de la LCSP de conformitat amb el que s’estableix a la clàusula catorzena d’aquest Plec.

12.4.8. Durant la fase de licitació, la Mesa pot sol·licitar els informes tècnics quan consideri necessari verificar que les proposicions compleixen amb les especificacions tècniques dels plecs. Les proposicions que no compleixin dites prescripcions no han de ser objecte de valoració.

També podrà requerir informes a les organitzacions socials d’usuaris destinataris de la prestació, a les organitzacions representatives de l’àmbit d’activitat al qual correspongui l’objecte del contracte, a les organitzacions sindicals, a les organitzacions que defensin la igualtat de gènere i a altres organitzacions per verificar les consideracions socials i ambientals.

12.4.9. Els actes d’exclusió adoptats per la Mesa de contractació són susceptibles d’impugnació en els termes establerts en la clàusula quaranta-dosena d’aquest Plec. 


Tretzena. Avaluació global de les ofertes i criteris de desempat

13.1. El mètode per determinar la millor l’oferta és la suma dels diferents punts assignats als diferents criteris d’adjudicació que es detallen en l’Annex 6.

13.2. En casos d’empat en les puntuacions obtingudes per les ofertes de les empreses licitadores, tindrà preferència en l’adjudicació:

· La proposició presentada per aquelles empreses que, al venciment del termini de presentació de proposicions, tinguin en la seva plantilla un percentatge de treballadors amb discapacitat superior al que els imposi la normativa. Si diverses empreses licitadores de les que hagin empatat quant a la proposició més avantatjosa acrediten tenir relació laboral amb persones amb discapacitat en un percentatge superior al que els imposi la normativa, tindrà preferència en l’adjudicació del contracte l’empresa licitadora que disposi del percentatge més alt de treballadors fixos amb discapacitat en la seva plantilla.
· La proposició presentada per empreses que, al venciment del termini de presentació d’ofertes, inclogui mesures de caràcter social i laboral que afavoreixin la igualtat d’oportunitats entre dones i homes.

Aquests criteris de desempat són acumulatius, de manera que, en cas d’empat des del punt de vista dels criteris que serveixen de base per a l’adjudicació, té preferència en el seu cas, l’empresa que compleixi amb major nombre de criteris d’adjudicació addicional.  

En cas de persistir la situació d’empat en la puntuació un cop aplicats els criteris esmentats, el desempat es resoldrà per sorteig.

D’acord amb l’article 147.1 de la LCSP, les empreses licitadores han d’aportar la documentació  acreditativa dels criteris de desempat en el moment en què es produeixi l’empat i no amb caràcter previ.

Catorzena. Propostes anormalment baixes

14.1. La determinació de les propostes que puguin ser anormalment baixes s’ha de dur a terme de conformitat amb l’article 149 de la LCSP i en funció dels límits i els paràmetres objectius establerts en l’apartat Q del quadre de característiques. 

14.2. En el supòsit que alguna de les  propostes pugui ser considerada anormalment baixa, la Mesa de contractació ha de requerir a l’empresa licitadora que l’hagi presentat perquè justifiqui i desglossi raonadament i detalladament el baix nivell dels preus, o de costos, o qualsevol altre paràmetre sobre la base del qual s’hagi definit l’anormalitat de la proposta, per tal que l’òrgan de contractació pugui determinar si la proposta no pot ser complida i s’hagi d’excloure o, per al contrari, la proposta resulta viable i s’hagi de tenir en compte per a l’adjudicació del contracte. 

Les sol·licituds de justificació es duran a terme a través de la funcionalitat que a aquest efecte té l’eina de Sobre Digital, mitjançant la qual s’adreçarà un correu electrònic a l’adreça o les adreces assenyalades per les empreses licitadores en el formulari d’inscripció, amb l’enllaç per a què accedeixin a l’espai de l’eina en què han d’aportar la documentació corresponent.

En el procediment caldrà sol·licitar l’assessorament tècnic del servei corresponent.

14.3. D’acord amb l’article 149 de la LCSP, la Mesa de contractació concedirà un termini suficient a l’empresa licitadora que es trobi en aquest supòsit per presentar les justificacions per escrit, les quals es poden referir a: 

· L’estalvi que permet els serveis prestats
· Les solucions tècniques adoptades o les condicions excepcionalment favorables de què disposa l’empresa licitadora per a prestar els serveis
· La innovació i l’originalitat dels serveis proposats per l’empresa licitadora
· El compliment de les obligacions aplicables en matèria medi ambiental, social o laboral establertes en el dret de la Unió, el dret nacional, els convenis col·lectius o per les disposicions de dret internacional medi ambiental, social i laboral enumerades a l’Annex X de la Directiva 2014/24/UE, sobre contractació pública i per la que es deroga la Directiva 2004/18/CE
· La possible obtenció d’una ajuda estatal per part de l’empresa licitadora.

14.4. Transcorregut el termini concedit, si la Mesa de contractació no rep les justificacions, ho posarà en coneixement de l’òrgan de contractació i s’ha de considerar que la proposta no pot ser complerta i, per tant, l’empresa licitadora ha de quedar exclosa del procediment de licitació. 
Si, pel contrari, es reben les justificacions dins el termini, la Mesa de contractació avaluarà tota la informació i documentació proporcionada per l’empresa licitadora en termini  i elevarà de manera motivada la proposta corresponent d’acceptació o exclusió de la proposició a l’òrgan de contractació per tal que aquest pugui decidir, o bé l’acceptació de la proposició, perquè considera acreditada la seva viabilitat, o bé, en cas contrari, l’exclusió de l’esmentada proposició perquè considera que la informació i la documentació proporcionada no expliquen satisfactòriament el baix nivell dels preus o costos proposats per l’empresa licitadora i, per tant, la proposició no pot ser acomplida com a conseqüència de la inclusió de valors anormals. 

En tot cas, caldrà l’informe tècnic del servei corresponent.

En cap cas, s’acordarà l’acceptació d’una proposta sense que la proposta de la mesa de contractació en aquest sentit estigui degudament motivada.

L’òrgan de contractació exclourà  en tot cas les propostes incurses en presumpció d’anormalitat si la justificació no explica satisfactòriament el baix nivell dels preus o costos proposats per l’empresa licitadora quan aquesta sigui incompleta o es fonamenti en hipòtesis o pràctiques inadequades des d’un punt de vista tècnic, econòmic o jurídic.

També, els òrgans de contractació exclouran en tot cas les propostes si comproven que són anormalment baixes perquè vulneren la normativa o no compleixen les obligacions aplicables en matèria medi ambiental, social o laboral, nacional o internacional, incloent l’incompliment dels convenis col·lectius sectorials vigents, en aplicació de l’article 201 de la LCSP.

14.5. Admeses les justificacions per l’òrgan de contractació s’han d’avaluar totes les propostes de totes les empreses licitadores admeses d’acord amb els criteris inicials establerts per determinar la millor proposta. 

Quinzena. Proposta d’adjudicació  i presentació de documentació prèvia a l’adjudicació

15.1. Un cop valorades i classificades les ofertes per ordre decreixent, la mesa de contractació remetrà a l’òrgan de contractació la corresponent proposta d’adjudicació. 

Si l’òrgan de contractació té indicis fonamentats de conductes col·lusòries en el procediment de contractació en tramitació, en el sentit que defineix l’article 1 de la Llei 15/2007, de 3 de juliol, de defensa de la competència, els traslladarà, d’ofici o a instància de la mesa de contractació, a l’Autoritat Catalana de la Competència (ACCO), per tal que emeti un informe sobre el caràcter fundat o no d’aquests indicis. La remissió de la documentació a l’ACCO suposa la suspensió immediata de la licitació. 

D’acord amb l’article 150 de la LCSP, en cas que l’informe de l’ACCO conclogui que hi ha indicis fundats de conducta col·lusòria l’òrgan de contractació remetrà a les empreses licitadores afectades la documentació necessària perquè en un termini de 10 dies hàbils al·leguin tot el que considerin convenient en defensa dels seus drets i resoldrà de manera motivada el que sigui procedent. En cas que resolgui que hi ha indicis fundats de conductes col·lusòries, exclourà del procediment de contractació a les empreses licitadores responsables d’aquesta conducta, ho notificarà a totes les empreses licitadores i continuarà el procediment de contractació amb les empreses licitadores restants. 

Aquesta procediment també s’aplicarà quan en l’exercici de les seves funcions la mesa de contractació o, si escau, l’òrgan de contractació apreciï possibles indicis de col·lusió entre empreses que concorrin agrupades en una unió temporal.

La proposta d’adjudicació de la mesa de contractació no crea cap dret a favor de l’empresa licitadora proposada com adjudicatària, ja que l’òrgan de contractació pot apartar-se’n sempre que motivi la seva decisió.

Una vegada acceptada la proposta de la mesa de contractació per l’òrgan de contractació, els serveis corresponents han de requerir a l’empresa licitadora que hagi presentat la millor proposició per tal que en el termini de deu (10) dies hàbils, des del següent a aquell en què hagués rebut el requeriment, presenti la documentació requerida. 

L’aportació de documentació es durà a terme a través de la funcionalitat que a aquest efecte té l’eina de Sobre Digital, mitjançant la qual s’enviarà un correu electrònic a l’adreça o les adreces assenyalades per les empreses licitadores en el formulari d’inscripció, amb l’enllaç per a què accedeixin a l’espai de l’eina en què han d’aportar la documentació corresponent.

15.2. Documentació acreditativa dels requisits per contractar i de la constitució de la garantia definitiva:

A. Empreses no inscrites en el Registre Electrònic d’Empreses Licitadores (RELI) o en el Registre Oficial de Licitadors i Empreses Classificades del Sector Públic o que no  figurin en una base de dades nacional d’un Estat membre de la Unió Europea o si ho estan però les dades que hi figuren no són vigents: 

a) Capacitat d’obrar de les persones licitadores (d’acord amb la clàusula vuitena i novena d’aquest Plec):

   a.1) Documentació corresponent acreditativa de la capacitat d’obrar i de la personalitat jurídica, d’acord amb la clàusula novena d’aquest plec.

Persones jurídiques espanyoles

· L’escriptura de constitució o modificació inscrita en el Registre Mercantil, quan sigui exigible conforme la legislació mercantil. Quan no ho sigui, l’escriptura o document de constitució, estatuts o acte fundacional, en què constin les normes mitjançant les quals es regula la seva activitat, inscrits, si s’escau, en el corresponent registre oficial.

·  El NIF

Persones físiques espanyoles

· Còpia del document nacional d’identitat o document equivalent.

Persones estrangeres 

· Les persones estrangeres  nacionals d’un Estat membre de la Unió Europea o signatari de l’Espai Econòmic Europeu, declaració jurada o certificat, en els termes que s’estableixin reglamentàriament, d’acord amb les disposicions comunitàries d’aplicació, o declaració conforme estan inscrites en el registre procedent d’acord amb la legislació de l’Estat en què es trobin establertes (en una llista oficial d’empreses autoritzades per contractar).

· Les persones físiques o jurídiques estrangeres d’Estats no membres de la Unió Europea ni signataris de l’Acord sobre Espai Econòmic Europeu, informe emès per la Missió Diplomàtica Permanent d’Espanya en l’Estat corresponent o per l’Oficina Consular en l’àmbit del qual radiqui el domicili de l’empresa, en el qual consti, prèvia acreditació per l’empresa, que figuren inscrites en el registre local professional, comercial o anàleg, o, en el seu defecte, que actuen habitualment en el tràfic local dins l’àmbit de les activitats que abasta l’objecte del contracte. I, també, informe elaborat per l’Oficina Econòmica i Comercial d’Espanya a l’exterior en què es justifiqui que l’Estat de procedència de l’empresa estrangera admet a la seva vegada la participació d’empreses espanyoles en la contractació amb els ens del sector públic assimilables als enumerats en l’article 3 de la LCSP, en forma substancialment anàloga.

Unions temporals d’empreses

Cadascuna de les empreses que conformen la Unió temporal d’empresa ha d’aportar la documentació relacionada en l’apartat 15.2.A.a).

b) Acreditació de la representació dels signants de les ofertes. En el supòsit que es comparegui o se signin propostes en nom d’un altre, poder per comparèixer o signar propostes en nom d’un altre i còpia del document nacional d’identitat, del passaport o document equivalent. 

Aquest poder ha de reunir els requisits formals següents: ser escriptura pública, ser còpia autèntica i estar inscrit en el Registre Mercantil o en el registre oficial corresponent.

c) Solvència econòmica, financera i tècnica. En el seu cas, documentació acreditativa dels requisits necessaris recollits a l’apartat F.1 del quadre de característiques i de conformitat amb la clàusula desena d’aquest Plec i en tot cas, documentació acreditativa de la Inscripció al Registre Oficial d’Auditors de Comptes (ROAC). 

d) Documents acreditatius de l’efectiva disposició de mitjans que s’hagi compromès a dedicar o adscriure a l’execució del contracte d’acord amb l’article 76.2 de la LCSP i l’apartat F.2 del quadre de característiques d’aquest Plec.

e) Documents acreditatius d’estar al corrent de les obligacions tributàries i amb la Seguretat Social, així com el document d’alta en l’Impost d’Activitats Econòmiques. L’ACCD comprovarà d’ofici que l’empresa proposada està al corrent de les seves obligacions tributàries i amb la Seguretat Social. No obstant això, en cas que els certificats siguin negatius o que les dades no estiguin actualitzades, es podrà requerir a l’empresa que aporti els documents acreditatius d’estar al corrent amb l’Administració de la Generalitat de Catalunya, amb l’Agència Estatal Tributària, amb la Tresoreria de la Seguretat Social i d’estar al corrent de l’Impost sobre Activitats Econòmiques. 

f) Documents acreditatius del compliment de la normativa d’integració de treballadors amb discapacitat, d’acord amb allò declarat al formulari del Document Europeu Únic de Contractació.

g) Documents acreditatius del compliment de la normativa sobre obligació de pla d’igualtat entre homes i dones, d’acord amb allò declarat al formulari del Document Europeu Únic de Contractació.

h) Document acreditatiu de la constitució de la garantia definitiva, d’acord amb el que s’estableix a la clàusula setzena, en relació amb l’apartat G del quadre de característiques. 

i) Relació del personal que es destinarà a l’execució del contracte, d’acord amb el model de l’Annex 4 d’aquest plec, i acreditació de la seva afiliació i alta a la Seguretat Social, mitjançant la presentació dels TC2 corresponents. Alternativament, i si s’escau, declaració responsable per part de l’empresa on es declari no tenir encara contractades les persones treballadores que s’ocuparan en l’execució del contracte i que acreditarà la afiliació i l’alta de totes elles quan les hagi contractat i sempre amb caràcter previ a l’inici de l’activitat contractada.

j) En cas que l’empresa hagués declarat que recorre a les capacitats d’altres entitats d’acord amb l’article 75 de la LCSP, de cada una d’aquestes empreses, els documents justificatius que acreditin el compliment dels apartats 15.2.A lletres a), b), c), e), f) i g) i el compromís per escrit que disposarà dels recursos necessaris.

k) Documentació acreditativa de disposar d’una assegurança de responsabilitat patrimonial d’un mínim de 300.000 euros.

l) Documents acreditatius del compliment de la normativa sobre protecció de dades, d’acord amb allò declarat en l’Annex 9, en relació amb l’apartat Y del quadre de característiques.

m) Documentació acreditativa conforme disposa de les autoritzacions necessàries per exercir l’activitat, especialment, que està inscrita al Registro Oficial de Auditores de Cuentas del Instituto de Contabilidad y Auditoría de Cuentas (ROAC). 

B. Empreses inscrites en el Registre Electrònic d’Empreses Licitadores (RELI) o en el Registre Oficial de Licitadors i Empreses Classificades del Sector Públic o que figurin en una base de dades nacional d’un Estat membre de la Unió Europea: no han d’aportar aquella documentació detallada a la clàusula 15.2.A que ja consti en el registre corresponent i estigui vigent. En tot cas, sí que caldrà que aportin la documentació següent:

·  Documents acreditatius de l’efectiva disposició de mitjans que s’hagi compromès a dedicar o adscriure a l’execució del contracte d’acord amb l’article 76.2 de la LCSP i l’apartat F.2 del quadre de característiques.

· En el seu cas, document acreditatiu de la constitució de la garantia definitiva, d’acord amb el que s’estableix a la clàusula quinzena, en relació amb l’apartat G del quadre de característiques d’aquest Plec. 

· Relació del personal que es destinarà a l’execució del contracte d’acord amb el model de l’Annex 4 d’aquest plec, i acreditació de la seva afiliació i alta a la Seguretat Social, mitjançant la presentació dels TC2 corresponents. Alternativament, i si s’escau, declaració responsable per part de l’empresa on es declari no tenir encara contractades les persones treballadores que s’ocuparan en l’execució del contracte i que acreditarà la afiliació i l’alta de totes elles quan les hagi contractat i sempre amb caràcter previ a l’inici de l’activitat contractada.

· En cas que l’empresa hagués declarat que recorre a les capacitats d’altres entitats d’acord amb l’article 75 de la LCSP, de cada una d’aquestes empreses, els documents justificatius que acreditin el compliment dels apartats 15.2.A lletres a), b), c), e), f) i g) i el compliment per escrit que disposarà dels recursos necessaris.

· Documentació acreditativa de la disposició de l’assegurança de responsabilitat patrimonial d’un mínim de 300.000 euros, que acrediti el compliment de l’apartat 15.2.A lletra l).

· Documentació acreditativa conforme disposa de les autoritzacions necessàries per exercir l’activitat, especialment, que està inscrita al Registro Oficial de Auditores de Cuentas del Instituto de Contabilidad y Auditoría de Cuentas (ICAC). 

15.3. Un cop aportada per l’empresa licitadora que hagi presentat la millor proposta la documentació requerida, aquesta es qualificarà per part de la Mesa de contractació. Si s’observa que en la documentació presentada hi ha defectes o errors de caràcter esmenable, s’ha de comunicar a les empreses afectades perquè els corregeixin o esmenin en el termini màxim de tres (3) dies naturals. 

Les sol·licituds d’esmenes es duran a terme a través de la funcionalitat que a aquest efecte té l’eina de Sobre Digital, mitjançant la qual s’adreçarà un correu electrònic a l’adreça o les adreces assenyalades per l’empresa o empreses licitadores en el formulari d’inscripció, amb l’enllaç per tal que accedeixin a l’espai de l’eina en què han d’aportar la documentació corresponent.

15.4. En el cas que no es complimenti adequadament el requeriment de documentació en el termini assenyalat, o bé en el termini per esmenar que es doni, s’entendrà que l’empresa licitadora ha retirat la seva proposta i es procedirà a requerir la mateixa documentació a l’empresa licitadora següent, per l’ordre en què hagin quedat classificades les propostes. Aquest fet comporta l’exigència de l’import del 3 per cent del pressupost base de licitació, en concepte de penalitat i, a més, pot donar lloc a declarar a l’empresa en prohibició de contractar per la causa prevista en l’article 71.2.a) de la LCSP.

15.5. Així mateix, l’eventual falsedat en allò declarat per les empreses licitadores en el formulari normalitzat del document europeu únic de contractació (DEUC) conforme es reuneixen els requisits per a contractar, així com en qualsevol altra declaració en relació amb la capacitat i solvència, pot donar lloc a la causa de prohibició de contractar amb el sector públic prevista en l’article 71.1.e de la LCSP.


Setzena. Garantia definitiva

16.1. L’empresa proposada com adjudicatària ha de constituir a disposició de l’òrgan de contractació, en el termini màxim de deu (10) dies hàbils a comptar de la tramesa del requeriment feta a aquest efecte, una garantia definitiva per l’import que s’assenyala en l’apartat G del quadre de característiques i si s’exigeix en aquest apartat. 

16.2. Les garanties es prestaran en una de les formes següents d’acord amb l’article 108 de la LCSP: 

a) En efectiu o en valors de deute públic amb subjecció, en cada cas, a les condicions establertes reglamentàriament. L’efectiu i els certificats d’immobilització dels valors anotats s’han de dipositar a la Caixa General de Dipòsits de la Tresoreria General de la Generalitat de Catalunya (Gran Via de les Corts Catalanes 639 de Barcelona) o a les caixes de dipòsits de les tresoreries territorials de Girona (carretera de Barcelona, 54), Tarragona (carrer Vapor, 4-6) i Lleida (Lluís Companys,1). 

b) Mitjançant aval, prestat en la forma i condicions establertes reglamentàriament, per algun dels bancs, caixes d’estalvi, cooperatives de crèdit, establiments financers de crèdit i societats de garantia recíproca autoritzats per operar a Espanya, que han de dipositar-se en algun dels establiments esmentats en l’apartat a).

c) Mitjançant contracte d’assegurança de caució amb una entitat asseguradora autoritzada per a operar, en la forma i condicions establertes reglamentàriament. El certificat de l’assegurança s’ha de lliurar en els establiments assenyalats en l’apartat a).

d) La garantia es pot constituir també mitjançant retenció en el preu del contracte quan així es prevegi a l’apartat G.2 del quadre de característiques. Si així s’estableix en aquest apartat del quadre de característiques, la retenció en el preu pot esdevenir l’únic mitjà de constitució de la garantia definitiva. 

La sol·licitud de la retenció en el preu s’ha de fer per escrit, identificant clarament el títol, el número d’expedient i l’import de la garantia definitiva. 

La retenció de l’import de la garantia es farà efectiu a càrrec de l’abonament de la primera obligació reconeguda relativa a l’execució del contracte. En el cas que aquest import fos insuficient, es farà a càrrec de les successives obligacions.

16.3. En el cas d’unió temporal d’empreses, la garantia definitiva es pot constituir per una o diverses de les empreses participants, sempre que en conjunt arribi a la quantia requerida en l’apartat G.1 del quadre de característiques i garanteixi que totes les empreses integrants de la unió temporal en responen de forma solidària.

16.4. La garantia definitiva respon dels conceptes definits en l’article 110 de la LCSP.

16.5. En cas d’amortització o substitució total o parcial dels valors que constitueixen la garantia, l’empresa adjudicatària està obligada a reposar-los en la quantia necessària per tal que l’import de la garantia no minvi per aquest motiu, havent de quedar constància documentada de l’esmentada reposició.

16.6. Quan a conseqüència de la modificació del contracte, el seu valor total experimenti variació, la garantia constituïda s’haurà d’ajustar a la quantia necessària perquè es mantingui la deguda proporció entre la garantia i el pressupost del contracte vigent en cada moment, en el termini de quinze (15) dies naturals a comptar des de la data en què es notifiqui a l’empresa l’acord de modificació. A aquests efectes, no es consideraran les variacions de preu que es produeixin com a una conseqüència d’una revisió d’aquest de conformitat amb el que assenyala el capítol relatiu a la revisió de preus en els contractes del sector públic de la LCSP.

16.7. Quan es facin efectives sobre la garantia les penalitats o indemnitzacions exigibles a l’empresa adjudicatària, aquesta haurà de reposar o ampliar la garantia, en la quantia que correspongui, en el termini de quinze (15) dies naturals des de l’execució. 

16.8. En el cas que la garantia no es reposi en els supòsits esmentats en l’apartat anterior, l’ACCD pot resoldre el contracte.

16.9. D’acord amb allò previst a l’article 107.2 de la LCSP, en cas que la proposta de l’empresa adjudicatària hagués presentat valors anormals però s’hagués justificat la viabilitat de la proposta, l’òrgan de contractació pot exigir com a garantia complementària fins un 5% de l’import d’adjudicació del contracte, de manera que la retenció pugui ser per un 10% del preu del contracte.


Dissetena. Decisió de no adjudicar o subscriure el contracte i desistiment del procediment

17.1. D’acord amb l’article 152 de la LCSP, l’òrgan de contractació podrà decidir no adjudicar o subscriure el contracte, per raons d’interès públic degudament justificades i amb la corresponent notificació a les empreses licitadores, abans de la formalització del contracte. 

17.2. També podrà desistir del procediment, abans de la formalització del contracte, notificant-ho a les empreses licitadores, quan apreciï una infracció no esmenable de les normes de preparació del contracte o de les reguladores del procediment d’adjudicació.

17.3. La decisió de no adjudicar o subscriure el contracte o el desistiment del procediment d’adjudicació es publicarà al Perfil de contractant.


Divuitena. Adjudicació del contracte

18.1. Un cop presentada i conforme la documentació a què fa referència la clàusula 15.2 d’aquest Plec, l’òrgan de contractació ha d’acordar l’adjudicació a l’empresa licitadora proposada dins el termini màxim de cinc (5) dies hàbils, a comptar des de la data de recepció de l’esmentada documentació. 

La licitació no es declararà deserta si hi ha alguna proposta que sigui admissible d’acord amb els criteris que figuren en aquest Plec. La declaració, en el seu cas, que aquest procediment ha quedat desert es publicarà en el Perfil de contractant.

18.2. La resolució d’adjudicació del contracte es notificarà a les empreses licitadores mitjançant notificació electrònica a través de l’e-NOTUM, d’acord amb la clàusula setena d’aquest Plec, i es publicarà en el Perfil de contractant de l’òrgan de contractació dins el termini de quinze (15) dies naturals, indicant el termini en què s’haurà de procedir a la formalització del contracte.

A aquest efecte, s’enviarà, a l’adreça de correu electrònic –i, en cas que s’hagi informat, al telèfon mòbil– que les empreses licitadores hagin designat en presentar les seves propostes, un avís de la posada a disposició de la notificació. Així mateix, el correu electrònic contindrà l’enllaç per accedir-hi.


Dinovena. Formalització i perfecció del contracte

19.1. El contracte es perfecciona amb la seva formalització i aquesta és requisit imprescindible per poder iniciar la seva execució, d’acord amb l’article 153 de la LCSP.

19.2. L’empresa adjudicatària està obligada a la formalització del contracte en document administratiu, que en cap cas pot implicar alteració dels termes en què s’ha fet l’adjudicació. Es podrà formalitzar en escriptura pública quan així ho sol·liciti l’empresa contractista. En aquest cas, aniran al seu càrrec les despeses derivades del seu atorgament. Simultàniament a la formalització del contracte, l’empresa adjudicatària signarà també, en el mateix acte, el Plec de clàusules administratives i el Plec de prescripcions tècniques que regeixen el contracte, que tenen caràcter contractual i regeixen la contractació i la realització d’aquest contracte.

El contingut del contracte s’ha d’ajustar a allò que estableixen l’article 35 de la LCSP i l’article 71 del Reglament.

El contracte es formalitzarà mitjançant signatura electrònica avançada basada en un certificat qualificat o reconegut de signatura electrònica un cop transcorregut el termini mínim de quinze dies hàbils des que es remeti a les empreses licitadores la notificació de l’adjudicació a què es refereix la clàusula anterior.

La formalització del contracte no pot realitzar-se abans que transcorrin quinze dies hàbils des que s’hagi remès la notificació de l’adjudicació a les empreses licitadores. Un cop transcorregut aquest termini sense que s’hagi interposat recurs que comporti la suspensió, els serveis tècnics de l’òrgan de contractació han de requerir a l’empresa adjudicatària perquè formalitzi el contracte en un termini no superior a cinc dies naturals.

19.3. Si l’adjudicació hagués recaigut sobre una unió temporal d’empreses, caldrà que, abans de la formalització del contracte, acrediti la seva constitució mitjançant escriptura pública en la qual consti el nomenament de representant o apoderat únic de la unió amb poders suficients per exercir els drets i complir les obligacions que es derivin del contracte fins a la seva extinció.

19.4. Si el contracte no es formalitza en el termini indicat per causes imputables a l’empresa adjudicatària, se li exigirà l’import del 3 per cent del pressupost base de licitació, en concepte de penalitat, que es farà efectiu en primer lloc contra la garantia definitiva, si s’ha constituït. A més, aquest fet pot donar lloc a declarar a l’empresa en prohibició de contractar, d’acord amb l’article 71.2 b de la LCSP. 

En aquest cas, el contracte s’adjudicarà a l’empresa licitadora següent per l’ordre en què hagin quedat classificades les propostes, amb la presentació prèvia de la documentació a què es refereix la clàusula 15.2 d’aquest Plec, essent aplicables els terminis previstos en els apartats anteriors. 

19.5. Si el contracte no es formalitza en el termini indicat per causes imputables a l’ACCD, s’haurà d’indemnitzar a l’empresa adjudicatària pels danys i perjudicis que la demora li pugui ocasionar.

19.6. La formalització d’aquest contracte, juntament amb el contracte, es publicarà en un termini no superior a quinze (15) dies naturals després del seu perfeccionament en el Perfil de contractant.


III. DISPOSICIONS RELATIVES A L’EXECUCIÓ DEL CONTRACTE 


Vintena. Execució del contracte

El contracte s’ha d’executar amb subjecció al que estableixen les seves clàusules i els plecs i d’acord amb les instruccions que per a la seva interpretació doni a l’empresa contractista la persona responsable del contracte que es detalla a l’apartat N del quadre de característiques i a la clàusula vint-i-quatrena d’aquest Plec. 

Vint-i-unena. Condicions especials d’execució

21.1. Les condicions especials d’execució d’obligat compliment per part de l’empresa contractista són  les que es detallen a l’apartat T del quadre de característiques.

21.2. Quan les condicions especials d’execució no tinguin la consideració d’obligacions contractuals essencials d’acord amb l’apartat T.1 del quadre de característiques, el seu incompliment pot donar lloc a la imposició de penalitats. Aquestes penalitats es detallen a l’apartat U.2 del quadre de característiques. 

21.3. Quan les condicions especials d’execució tinguin la consideració d’obligacions contractuals essencials d’acord amb l’apartat T.2 del quadre de característiques, el seu incompliment és causa de resolució del contracte de conformitat amb els articles 202.3 i 211.1 de la LCSP.  


Vint-i-dosena. Programa de treball

De conformitat amb el que s’estableix en l’apartat V del quadre de característiques, l’empresa contractista no està obligada a presentar un programa de treball.


Vint-i-tresena. Penalitats 

23.1. L’empresa contractista resta obligada al compliment dels terminis establerts en els PPTP. Els terminis per la prestació i entrega dels serveis són els fixats en els plecs que regeixen la contractació.

Si en arribar qualsevol termini, l’empresa contractista incorre en demora o incompleix l’execució parcial de les prestacions definides en el contracte per causes que se li puguin imputar, l’ACCD pot optar, ateses les circumstàncies del cas, indistintament per la resolució del contracte amb pèrdua de la garantia, d’acord amb l’article 195.1 de la LCSP o per la imposició de les penalitats establertes a l’apartat U.1 del quadre de característiques, d’acord amb l’article 193 de la LCSP. En cas que en el quadre de característiques no es prevegin unes penalitats específiques per demora, seran aplicables les establertes a l’article 193.3 de la LCSP.

D’acord amb el que disposa l’article 195.2 de la LCSP, si el retard respecte al compliment dels terminis fos produït per motius no imputables a l’empresa contractista i aquesta ofereix complir si se li amplia el termini inicial d’execució, se li concedirà un termini, almenys, igual al temps perdut, a menys que l’empresa contractista en demani un altre de més curt.

En tot cas, la constitució en demora de l’empresa contractista no requereix interpel·lació o intimació prèvia per part de l’ACCD.

23.2. En cas de compliment defectuós de la prestació objecte del contracte o per al supòsit d’incompliment dels compromisos assumits per l’empresa contractista o de les condicions especials d’execució que no tenen caràcter d’obligació essencial en virtut de les quals l’empresa contractista es compromet a dedicar o adscriure determinats mitjans personals o bé quan s’estableixin condicions de tipus mediambiental, social, ètic o d’altre tipus, de conformitat amb allò establert en l’article 202 de la LCSP, es pot acordar la imposició de les corresponents penalitats en els termes i condicions establertes a l’apartat U.2 del quadre de característiques. 

23.3. Per al cas que l’empresa contractista infringeixi les obligacions de clàusula ètica establerta a la clàusula vint-i-novena d’aquest Plec, s’acordarà la imposició de les corresponents penalitats en els termes i condicions establertes a l’apartat U.3 del quadre de característiques. 

23.4. Si l’ACCD opta per la imposició de penalitats, els imports d’aquestes s’han de fer efectius mitjançant la deducció de les quantitats que, en concepte de pagament total o parcial, s’han d’abonar a l’empresa contractista o sobre la garantia que, si s’escau, s’hagi constituït, quan no es puguin deduir de les esmentades quantitats. 

23.5. No obstant l’anterior, en els supòsits d’incompliment parcial o compliment defectuós o de demora en l’execució en què no estigui prevista penalitat o aquesta no cobreix els danys causats a l’ACCD, s’exigirà a l’empresa contractista la indemnització per danys i perjudicis.

23.6. Es podran imposar altres penalitats en funció d’incompliments que es prevegin expressament en aquest Plec i en el PPTP,  d’acord amb el procediment regulat a l’article 191 de la LCSP.

Vint-i-quatrena. Persona responsable del contracte

24.1. Amb independència de la unitat encarregada del seguiment i l’execució ordinària del contracte, d’acord amb l’article 62 de la LCSP, es designa com a persona responsable del contracte la persona que consta en l’apartat N del quadre de característiques.

24.2. La persona responsable del contracte exercirà, entre d’altres, les funcions següents: 

· Supervisar l’execució del contracte i prendre les decisions i dictar les instruccions necessàries per assegurar la correcta realització de la prestació, sempre dins de les facultats que li atorgui l’òrgan de contractació.

· Adoptar la proposta sobre la imposició de penalitats. 

· Emetre informe que determini si el retard en l’execució és produït per motius imputables a l’empresa contractista.

· Fer el control del compliment de les clàusules d’ús de català que es preveuen en aquest Plec i, amb anterioritat a la finalització del contracte, emetre la certificació corresponent que n’acrediti, si s’escau, aquest compliment.

· Emetre l’informe d’avaluació final de la contractació que ha de servir per valorar els resultats aconseguits en relació amb els objectius previstos i avaluar els aspectes econòmics i pressupostaris i tècnics del contracte. 

· Vetllar pel compliment de l’obligació de l’empresa contractada de què les persones treballadores destinades a l’execució del contracte estiguin afiliades i donades d’alta en la Seguretat Social.

· Comprovar l’obligació de l’empresa contractista principal de realitzar els pagaments a empreses subministradores. 

· Establir l’abast i els criteris generals de revisió, el sistema de seguiment i control dels treballs que es realitzen, i els pot revisar en qualsevol moment. 

· Pot establir la realització de proves addicionals quan ho consideri necessari per aconseguir els objectius del control. 

· Pot revisar el papers de treball i qualsevol altra documentació de suport i requerir-ne còpies així com els aclariments que cregui oportuns, fins i tot amb posterioritat al lliurament dels informes definitius. 

· Revisar l’esborrany d’informe i donar la seva conformitat abans de la signatura per part de l’auditor. 

· Rebre còpia dels informes definitius resultants del contracte.

· Validar la prestació realitzada pel contractista mitjançant l’emissió d’un certificat, amb caràcter previ a la liquidació dels honoraris d’auditoria de cada entitat en cadascuna de les fases del contracte.

24.3. Les instruccions donades per la persona responsable del contracte configuren les obligacions d’execució del contracte juntament amb les seves clàusules i els plecs.


Vint-i-cinquena. Resolució d’incidències i de dubtes tècnics interpretatius

25.1. Les incidències que puguin sorgir entre l’ACCD i l’empresa contractista en l’execució del contracte, per diferències en la interpretació del que s’ha convingut o bé per la necessitat de modificar les condicions contractuals, s’han de tramitar mitjançant expedient contradictori que ha d’incloure necessàriament les actuacions descrites en l’article 97 del Reglament. 

25.2. Llevat que motius d’interès públic ho justifiquin o la naturalesa de les incidències ho requereixi, la seva tramitació no ha de determinar la paralització del contracte. 

25.3. Per a la resolució de dubtes tècnics interpretatius que puguin sorgir durant l’execució del contracte es pot sol·licitar un informe tècnic extern a l’ACCD amb caràcter no vinculant.



IV. DISPOSICIONS RELATIVES ALS DRETS I OBLIGACIONS DE LES PARTS


Vint-i-sisena. Abonaments a l’empresa contractista

26.1. L’import dels serveis executats s’ha d’acreditar de conformitat amb el plec de prescripcions tècniques per mitjà dels documents emesos per l’òrgan competent que acreditin la realització total o parcial, si s’escau, del contracte.

26.2. El pagament a l’empresa contractista s’ha d’efectuar contra presentació de factura emesa segons la normativa vigent, en els terminis i condicions establerts en l’article 198 de la LCSP i en la forma que es determini a l’apartat S del quadre de característiques d’aquest Plec. 

26.3. Les entitats recollides a l’article 4 de la Llei 25/2013, de 27 de desembre, d’impuls de la factura electrònica i creació del registre comptable de factures en el Sector Públic tenen l’obligació de lliurar la factura pel que fa als treballs realitzats per mitjans electrònics. Per als subjectes que no estan obligats però vulguin acollir-s’hi, poden expedir i remetre la factura de forma electrònica.
 
La remissió de factures electròniques s’ha d’efectuar mitjançant sistemes que compleixin amb els requeriments següents: 

· L’autenticitat de l’origen i integritat del contingut de les factures electròniques s’ha de garantir mitjançant signatura electrònica avançada basada en un certificat reconegut i han d’incloure necessàriament el número d’expedient de contractació. 

· El format de la factura electrònica i signatura s’han d’ajustar al que disposa l’annex 1 de l’Ordre ECO/306/2015, de 23 de setembre, per la qual es regula el procediment de tramitació i anotació de les factures en el Registre comptable de factures en l’àmbit de l’Administració de la Generalitat de Catalunya i el sector públic que en depèn.

· El lliurament de les factures s’ha d’efectuar a través del servei e.FACT, punt general d’entrada de les factures electròniques de l’Administració de la Generalitat de Catalunya. 

El seguiment de l’estat de les factures es podrà consultar al web del departament competent en matèria d’economia a l’apartat Tresoreria i Pagaments (consulta de l’estat de factures i pagaments de documents), a partir de l’endemà del registre de la factura.

Les dades identificatives de l’òrgan administratiu amb competències en matèria de comptabilitat pública, de l’òrgan de contractació i del destinatari, que l’empresa contractista haurà de fer constar en les factures corresponents, són les que es detallen a l’apartat O del quadre de característiques d’aquest Plec.

26.4. L’empresa contractista pot realitzar els treballs amb major celeritat de la fixada pel termini o terminis contractuals. Tanmateix, no té dret a percebre en cada any, qualsevol que sigui l’import del que s’ha executat o dels documents expedits que acreditin la realització del contracte, major quantitat de la consignada en l’anualitat corresponent afectada pel coeficient d’adjudicació.

26.5. En cas de retard en el pagament, l’empresa contractista té dret a percebre, en els termes i les condicions legalment establerts, els interessos de demora i la indemnització corresponent pels costos de cobrament en els termes establerts en la Llei 3/2004, de 29 de desembre, per la qual s’estableixen mesures de lluita contra la morositat en les operacions comercials.

26.6. L’empresa contractista pot transmetre els drets de cobrament en els termes i condicions establerts en l’article 200 de la LCSP.


Vint-i-setena. Responsabilitat de l’empresa contractista

27.1. L’empresa contractista ha d’executar el contracte al seu risc i ventura i ha d’estar obligada a indemnitzar tots els danys i perjudicis que es causin a terceres persones com a conseqüència de les operacions que requereixi l'execució del contracte, excepte en el cas que els danys siguin ocasionats com a conseqüència immediata i directa d'una ordre de l'ACCD.

27.2. L’empresa contractista és responsable de la qualitat tècnica dels serveis que desenvolupa i de les prestacions i serveis realitzats, així com de les conseqüències que es dedueixen per a l'ACCD o per a terceres persones de les omissions, errors, mètodes inadequats o conclusions incorrectes en l'execució del contracte.

27.3. La responsabilitat s’ha d’extingir d’acord amb el que disposa l’article 311 de la LCSP.


Vint-i-vuit. Altres obligacions de l’empresa contractista

28.1. L’empresa contractista està obligada a prestar el servei de la manera i en els termes i terminis indicats en el contracte i en aquest Plec de clàusules administratives. L’empresa contractista resta obligada també al compliment de les obligacions que s’estableixen en el Plec de prescripcions tècniques.

28.2. L’empresa contractista es compromet a prendre totes les mesures necessàries, i a tenir els mitjans adequats per a l’òptima prestació del servei objecte d’aquest contracte i del seu control de qualitat, assumint a càrrec seu els mitjans auxiliars de característiques especials que siguin necessaris per al desenvolupament de la seva tasca.

28.3. Obligacions sobre l’ús del català i de l’occità, aranès a l'Aran:

L’empresa contractista ha d’emprar el català en les seves relacions amb l’ACCD derivades de l’execució de l’objecte d’aquest contracte. Així mateix, l’empresa contractista ha d’emprar, almenys, el català en les publicacions, els avisos i en la resta de comunicacions de caràcter general que es derivin de l’execució de les prestacions objecte del contracte.

L’empresa contractista ha de lliurar els treballs objecte d’aquest contracte, almenys, en català. 

Així mateix, l’empresa contractista assumeix l’obligació de destinar a l’execució del contracte els mitjans i el personal que resultin adients per assegurar que es podran realitzar les  prestacions objecte del servei en català. A aquest efecte, l’empresa adjudicatària haurà d’adoptar les mesures de formació del seu personal necessàries per garantir que el personal que, si escau, pugui relacionar-se amb el públic, tingui un coneixement suficient de la llengua catalana per desenvolupar les tasques d’atenció, informació i comunicació de manera fluida i adequada. 

En tot cas, l’empresa contractista queda subjecta en l’execució del contracte a les obligacions derivades de la Llei 1/1998, de 7 de gener, de política lingüística i de les disposicions que la desenvolupen. En l’àmbit territorial de la Vall d’Aran, les empreses han d’emprar l’aranès d’acord amb la Llei 35/2010, d'1 d'octubre, de l'occità, aranès a l'Aran, i amb la normativa pròpia del Conselh Generau d’Aran que la desenvolupi.

Aquestes obligacions tenen caràcter contractual essencial i el seu incompliment facultarà l’òrgan de contractació per resoldre el contracte. 

28.4. L’empresa contractista cobrirà el servei amb personal adequat i suficient.  

28.5. L’empresa contractista és el responsable de l’execució del contracte i el personal que executi les tasques objecte del contracte està en qualsevol cas al seu càrrec, sense que es pugui deduir que existeix una relació laboral entre aquest personal i l’ACCD. En aquest sentit, la facultat de controlar i dirigir els treballs i les persones treballadors correspon a l’empresa contractista, pel fet de disposar d’una titularitat independent a la de l’ACCD i d’una organització autònoma i, per tant, tot allò relatiu al control d’horaris, concessió de permisos i vacances, règim disciplinari i ordres de treball emanarà de l’empresa contractista, sens perjudici de les facultats que té l’ACCD pel que fa al control i supervisió de l’execució del contracte.

28.6. Quan d’acord amb l’apartat F.2 del quadre de característiques, l’empresa contractista hagi ha hagut de comprometre’s a adscriure uns mitjans personals determinats a l’execució del contracte, el personal tècnic que s’adscrigui efectivament al servei serà el proposat  en la documentació general presentada a la licitació del contracte. Només es podrà adscriure altres persones no contemplades inicialment sempre que l’òrgan de contractació ho autoritzi expressament i, en qualsevol cas, caldrà que aquest personal acrediti tenir els mateixos requisits que els aportats a la licitació. Així mateix, quan el personal adscrit al servei no procedeixi amb la deguda correcció, evidenciï incapacitat, sigui poc curosa en el desenvolupament de les seves funcions, o desatengui els procediments de treball establerts, l’òrgan de contractació podrà exigir a l’empresa contractista la seva substitució. En qualsevol cas, caldrà que el nou personal a adscriure acrediti tenir els mateixos requisits que els aportats a la licitació.

28.7. En cas de malaltia, vacances o circumstàncies similars, l’empresa contractista cobrirà les absències que es produeixin, amb suplències de personal competent, garantint en tot moment la disponibilitat permanent del servei ofert.

28.8. En cas que per a les tasques objecte del contracte, l’ACCD cedeixi l’ús d’espais a l’empresa contractista, aquesta haurà de mantenir aquests espais en perfecte estat d’ordre i de neteja així com mantenir lliure d’obstacles i objectes les vies d’evacuació i d’emergència de les dependències on es treballi. 

28.9. En cas que l’empresa contractista utilitzi materials, procediments i/o equips sotmesos a drets de propietat industrial i/o intel·lectual, haurà d’obtenir prèviament les cessions, els permisos i les autoritzacions necessàries dels seus legítims titulars, essent al seu càrrec el pagament dels drets i les indemnitzacions que corresponguin. L’empresa contractista és responsable de qualsevol reclamació relativa a la propietat industrial o intel·lectual dels materials, procediments i/o equips emprats en el treball, i ha d’indemnitzar a l’ACCD de tots els danys i perjudicis que per aquestes se’n puguin derivar.

28.10. L’empresa contractista té l’obligació de guardar secret respecte les dades o antecedents que no essent públics o notoris estiguin relacionats amb l’objecte del contracte. Aquesta obligació té caràcter essencial i el seu incompliment és causa de resolució del contracte.

28.11. D’acord amb l’article 3.5 de la Llei 19/2014, del 29 de desembre, de transparència, accés a la informació pública i bon govern, l’empresa contractista resta obligada a  facilitar la informació establerta en aquesta llei, sens perjudici del compliment de les obligacions de transparència.

28.12. L’empresa contractista s’ha de fer càrrec de les despeses de la formalització del contracte i de qualsevol altra que resulti d’aplicació segons les disposicions vigents, en la forma i condicions que aquestes assenyalin.

28.13. Obligacions sobre la protecció de dades de caràcter personal:

L’empresa contractista s’obliga al compliment de tot allò que estableix la Llei Orgànica 3/2018, de 5 de desembre, de protecció de dades personals i garantia dels drets digitals  en relació amb les dades personals a les quals tingui accés amb ocasió del contracte; i el que estableix el Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’aquestes dades i pel qual es deroga la Directiva 95/46/CE.

La documentació i la informació que es desprengui o a la qual es tingui accés amb ocasió de l’execució de les prestacions objecte d’aquest contracte i que correspon a l’administració contractant responsable del tractament de dades personals, té caràcter confidencial i no podrà ésser objecte de reproducció total o parcial per cap mitjà o suport. Per tant, no se’n podrà fer ni tractament ni edició informàtica, ni transmissió a terceres persones fora de l’estricte àmbit de l’execució directa del contracte.

Donada la independència que la vigent normativa en matèria d'auditoria de comptes atribueix als auditors, l'activitat d'aquests i de les societats d'auditoria en l'exercici de les seves funcions es considera feta en qualitat de responsables del tractament. Per tant, en cap cas es considerarà que l'empresa adjudicatària actua com a encarregada del tractament de l'ACCD a l'hora de prestar els serveis objecte de licitació

En  tant que l’objecte del contracte comporta accés i tractament de dades de caràcter personal, tal com consta a l’apartat Y del quadre de característiques, l’empresa contractista ha d’observar les obligacions específiques que es detallen a l’Annex 9 d’aquest Plec.

Les obligacions detallades en l’apartat Y del quadre de característiques tenen la  consideració d’obligacions essencials, de conformitat amb l’establert en l’article 211.1.f) de la LCSP, segons es preveu en l’apartat T.2 del quadre de característiques.


28.14. Propietat intel·lectual i industrial derivada dels serveis:

En cas que el contracte de serveis tingui per objecte desenvolupar i posar a disposició productes protegits per un dret de propietat intel·lectual o industrial i d’acord amb l’article 308 de la LCSP, aquest porta aparellada la cessió dels drets esmentats a l’ACCD, llevat que es prevegi quelcom diferent en el Plec de prescripcions tècniques. Tot i que s’exclogui la cessió, l’òrgan de contractació pot sempre autoritzar l’ús del producte corresponent als ens, organismes i entitats pertanyents al sector públic.

28.15. L’empresa contractista està obligada a complir amb les obligacions que s’estableixin en el Plec de prescripcions tècniques particulars.

28.16. L’empresa contractista resta subjecta a Pla de comptabilitat pública de la Generalitat i als seus principis comptables. En tot cas, els informes objecte del contracte s’han de realitzar d’acord amb les normes d’auditoria pròpies del sector públic i, en tot allò no regulat explícitament per aquests, d’acord amb els principis i normes d’auditoria generalment acceptats, especialment les normes de l’ICAC.

28.17 L’empresa contractista resta subjecta, en tot allò que li sigui aplicable, a la Resolució de la Intervenció General, de 15 de gener de 2020, per la qual s’aprova la instrucció sobre el règim general a seguir en l’exercici del control financer (Instrucció 01/2020), l’enllaç al qual es troba descrit en  l’Annex 13 d’aquest plec o, en el seu cas, a qualsevol resolució posterior que la modifiqui o la substitueixi, així com qualsevol altre acte administratiu o norma que li sigui d’aplicació.

28.18 L’empresa contractista ha de presentar còpia dels informes resultants de l’objecte del contracte, un cop emesos amb caràcter definitiu, al responsable del contracte.

28.19. L’empresa contractista està obligada al compliment de qualsevol altra obligació que legalment li correspongui.


Vint-i-novena. Clàusula ètica.

29.1. Els alts càrrecs, personal directiu, càrrecs de comandament, càrrecs administratius i personal al servei de l’Administració pública i del seu sector públic, que intervenen, directament o indirectament, en el procediment de contractació pública estan subjectes al Codi de principis i conductes recomanables en la contractació pública i se’ls aplicaran les seves disposicions de forma transversal a tota actuació que formi part de qualsevol fase del procediment de contractació d’acord amb el grau d’intervenció i de responsabilitat en els procediments contractuals. 

La presentació de l’oferta per part dels licitadors suposarà la seva adhesió al Codi de principis i conductes recomanables en la contractació pública d’acord amb els compromisos ètics i d’integritat que formen part de la relació contractual. 

29.2. Els licitadors i contractistes assumeixen les obligacions següents: 

a) Observar els principis, les normes i els cànons ètics propis de les activitats, els oficis i/o les professions corresponents a les prestacions objecte dels contractes. 

b) No realitzar accions que posin en risc l’interès públic en l’àmbit del contracte o de les prestacions a licitar. 

c) Denunciar les situacions irregulars que es puguin presentar en els processos de contractació pública o durant l’execució dels contractes. 

d) Abstenir-se de realitzar conductes que tinguin per objecte o puguin produir l’efecte d’impedir, restringir o falsejar la competència com per exemple els comportaments col·lusoris o de competència fraudulenta (ofertes de resguard, eliminació d’ofertes, assignació de mercats, rotació d’ofertes, etc.). 

e) En el moment de presentar l’oferta, el licitador ha de declarar si té alguna situació de possible conflicte d’interès, als efectes del que disposa l’article 64 de la LCSP, o relació equivalent al respecte amb parts interessades en el contracte. Si durant l’execució del contracte es produís una situació d’aquestes característiques el contractista està obligat a posar-ho en coneixement de l’òrgan de contractació. 

f) Respectar els acords i les normes de confidencialitat. 

g) A més, el contractista haurà de col·laborar amb l’òrgan de contractació en les actuacions que aquest realitzi per al seguiment i/o l’avaluació del compliment del contracte, particularment facilitant la informació que li sigui sol·licitada per a aquestes finalitats i que la legislació de transparència i la normativa de contractes del sector públic imposen als contractistes en relació amb l’Administració o administracions de referència, sens perjudici del compliment de les obligacions de transparència que els pertoquin de forma directa per previsió legal.

29.3. Els licitadors i contractistes, o llurs empreses filials o vinculades, es comprometen a complir rigorosament la legislació tributària, laboral i de seguretat social i, específicament, a no fer operacions financeres contràries a la normativa tributària en països que no tinguin normes sobre control de capitals i siguin considerats paradisos fiscals per la Unió Europea. 

29.4. Totes aquestes obligacions i compromisos tenen la consideració de condicions especials d’execució del contracte, tal com s’estableix en l’apartat T del quadre de característiques.

29.5. Les conseqüències o penalitats per l’incompliment d’aquesta clàusula seran les següents: 

- En cas d’incompliment dels apartats a), b), c), f) i g) de l’apartat 29.2 s’estableix una penalitat mínima de 0,60 euros per cada 1.000 euros del preu del contracte, IVA exclòs, que es podrà incrementar de forma justificada i proporcional en funció de la gravetat dels fets. La gravetat dels fets vindrà determinada pel perjudici causat a l’interès públic, la reiteració dels fets o l’obtenció d’un benefici derivat de l’incompliment. En tot cas, la quantia de cada una de les penalitats no podrà excedir del 10% del preu del contracte, IVA exclòs, ni el seu total podrà superar en cap cas el 50% del preu del contracte. 

- En el cas d’incompliment del que preveu la lletra d) de l’apartat 29.2 l’òrgan de contractació donarà coneixement dels fets a les autoritats competents en matèria de competència.

 - En el cas d’incompliment del que preveu la lletra e) de l’apartat 29.2 l’òrgan de contractació ho posarà en coneixement de la Comissió d’Ètica en la Contractació Pública de la Generalitat de Catalunya perquè emeti el pertinent informe, sens perjudici d’altres penalitats que es puguin establir. 

- En el cas que la gravetat dels fets ho requereixi, l’òrgan de contractació els posarà en coneixement de l’Oficina Antifrau de Catalunya o dels òrgans de control i fiscalització que siguin competents per raó de la matèria.


Trentena. Clàusules socials i mediambientals

30.1. L’empresa contractista està obligada a aplicar, en l’execució del contractar, mesures destinades a promoure la igualtat d’oportunitats entre dones i homes en el mercat de treball, d’acord amb allò previst a la Llei orgànica 3/2007, de 22 de març, per a la igualtat efectiva de dones i homes i la Llei 17/2015, del 21 de juliol, d’igualtat efectiva de dones i homes.

30.2. L’empresa contractista resta obligada al compliment de la normativa laboral i del conveni col·lectiu aplicable. Seran al seu càrrec les obligacions laborals que determini la legislació vigent en cada moment en matèria de salaris, de Seguretat Social, d’accidents de treball, de mutualisme laboral, de formació, de seguretat i higiene, etc. Aquestes obligacions tenen caràcter contractual essencial i el seu incompliment facultarà l’òrgan de contractació per resoldre el contracte. L’ACCD quedarà exonerada de qualsevol responsabilitat en aquesta matèria.

30.3. L’empresa contractista ha de complir totes les obligacions que com a empresa, independentment de la seva relació contractual amb l’ACCD, li siguin aplicables en matèria de seguretat i salut en el treball d’acord amb la Llei de prevenció de riscos laborals i la normativa que la desenvolupa. Amb caràcter general, l’empresa contractista té l’obligació de complir allò que estableixen els articles 17 i 24 de la Llei 31/1995, de 8 de novembre, de prevenció de riscos laborals, en relació amb la coordinació d’activitats empresarials.

L’empresa contractista ha d’identificar i avaluar els riscos laborals associats a l’activitat objecte del contracte i establir i adoptar les mesures preventives i establir i facilitar els mitjans de protecció necessaris per a la seva correcta execució, així com informar-ne l’ACCD, d’acord amb el que estableix l’article 24 de la Llei 31/1995, de 8 de novembre, de prevenció de riscos laborals, i el Reial Decret 171/2004, de 30 de gener, pel qual es desenvolupa l’article 24 de la Llei 31/1995, de 8 de novembre, de prevenció de riscos laborals, en matèria de coordinació d’activitats empresarials. Així mateix, ha de conèixer les mesures adoptades per l’ACCD en matèria de primers auxilis, lluita contra incendis i evacuació de les persones treballadores i actuar en conseqüència als edificis existents i que hi pugui haver en el futur. 

30.4. En el cas que l’objecte del contracte s’hagi d’executar en dependències de l’òrgan de contractació, l’empresa contractista està obligada a aportar la documentació que es detalla a l’Annex 8 d’aquest Plec en relació a la coordinació d’activitats empresarial un cop formalitzat el contracte i com a molt tard abans de l’inici de l’execució.

30.5. L’empresa contractista resta obligada a assistir a una reunió prèvia a l’inici de la prestació del servei amb l’òrgan de contractació, per iniciar la coordinació d’activitats empresarials en el cas que l’objecte del contracte s’hagi d’executar en dependències d’aquest òrgan de contractació.

30.6. L’empresa contractista ha de complir l’obligació de contractar, si s’escau, el 2% de treballadors amb discapacitat o adoptar les mesures alternatives legalment previstes. 

30.7. L’empresa contractista ha d’adoptar mesures per prevenir, controlar i eradicar l’assetjament sexual, així com l’assetjament per raó de sexe. 

30.8. En cas que l’empresa contractista hagi d’aportar nou personal a l’execució del contracte, ha acreditar la seva alta i afiliació a la Seguretat Social, mitjançant la presentació dels TC2 corresponents. 

30.9. Les noves contractacions de personal que l’empresa contractista hagi de fer amb motiu d’aquest contracte, s’efectuaran preferentment entre persones que es trobin en situació legal d’atur conforme al que preveu l’article 267 del Text refós de la Llei general de la Seguretat Social, aprovat pel Reial decret legislatiu 8/2015, de 30 d’octubre, i, quan sigui possible, entre col·lectius amb particulars dificultats d’inserció en el mercat laboral definits en la Llei 27/2002, de 20 de desembre, sobre mesures legislatives per regular les empreses d’inserció sociolaboral, o persones que disposin del certificat de discapacitat.

30.10. L’empresa contractista ha d’establir mesures que afavoreixin la conciliació de la vida personal i/o familiar de les persones treballadores adscrites a l’execució d’aquest contracte.

30.11. L’empresa contractista ha d’organitzar accions de formació professional en el lloc de treball que millorin l’ocupació i l’adaptabilitat de les persones, així com les seves capacitats i la seva qualificació.

30.12. L’empresa contractista resta obligada al compliment del principi d’igualtat d’oportunitat de les persones amb discapacitat, evitant discriminacions, directes o indirectes, per raó de discapacitat, en la seva activitat.


Trentena-unena. Prerrogatives de l’ACCD

Dins dels límits i amb subjecció als requisits i efectes assenyalats en la LCSP, l’òrgan de contractació té les prerrogatives d’interpretar el contracte, resoldre els dubtes que ofereixi el seu compliment, modificar-lo per raons d’interès públic, declarar la responsabilitat imputable a l’empresa contractista arran de la seva execució, suspendre’n l’execució, acordar la seva resolució i determinar-ne els efectes. 

Així mateix, l’òrgan de contractació té les facultats d’inspecció de les activitats desenvolupades per l’empresa contractista durant l’execució del contracte, en els termes i amb els límits que estableix la LCSP. 

Les resolucions que adopti l’òrgan de contractació en l’exercici de les prerrogatives esmentades exhaureixen la via administrativa i són immediatament executius.

L’exercici de les prerrogatives de l’ACCD es durà a terme mitjançant el procediment establert en l’article 191 de la LCSP.


Trenta-dosena. Modificació del contracte 

32.1. El contracte només es pot modificar per raons d’interès públic, en els casos i en la forma que s’especifiquen en aquesta clàusula i de conformitat amb el que es preveu en els articles 203 a 207 de la LCSP.

32.2. Modificacions previstes: d’acord amb allò que estableix l’article 204 de la LCSP, el contracte es podrà modificar durant la seva vigència sempre que no s’alteri la naturalesa global del contracte inicial d’acord amb l’abast, els límits, la naturalesa i les condicions detallades a l’apartat R del quadre de característiques.

El procediment concret per realitzar la modificació es durà a terme de conformitat amb el procediment regulat a l’article 191 de la LCSP. 

32.3. Modificacions no previstes: el contracte es podrà modificar per l’òrgan de contractació per raons d’interès públic en els supòsits i amb els límits previstos a l’article 205 de la LCSP. 

En aquests supòsits, les modificacions acordades per l’òrgan de contractació són obligatòries per les empreses contractistes quan impliquin, aïlladament o conjunta, una alteració en la seva quantia que no excedeixi del vint per cent (20%) del preu inicial del contracte. Quan la modificació no resulti obligatòria per l’empresa contractista, la modificació només podrà ser acordada per l’òrgan de contractació prèvia conformitat per escrit d’aquesta empresa. En cas que l’empresa contractista no doni la seva conformitat, l’òrgan de contractació haurà de resoldre el contracte.

El procediment per realitzar la modificació és l’establert en l’article 191 de la LCSP, amb les particularitats establertes en l’article 207.3 de la LCSP.

32.4. Són causes específiques de modificació del contracte, d’acord amb l’article 203 de a LCSP, i s’han de tramitar com a tals, les següents:

· La successió total o parcial en l’empresa contractista per fusió, absorció, escissió, aportació o transmissió d’empresa o branca d’activitat.
· L’ampliació del termini d’execució.

32.5. Les modificacions del contracte s’han de limitar a introduir les variacions estrictament indispensables per donar resposta a la causa objectiva que motiva la modificació. 

32.6. Les modificacions del contracte es formalitzaran de conformitat amb el que estableix l’article 153 de la LCSP i la clàusula dinovena d’aquest plec.

32.7. L’anunci de modificació del contracte, juntament amb les al·legacions de l’empresa contractista i de tots els informes que, si s’escau, se sol·licitin amb caràcter previ a l’aprovació de la modificació, tant els que aporti l’empresa contractista com els que emeti l’òrgan de contractació, es publicaran en el Perfil de contractant.

Trenta-tresena. Suspensió del contracte 

El contracte pot ser suspès per acord de l’ACCD o perquè l’empresa contractista opti per suspendre el seu compliment en cas de demora de més de quatre (4) mesos en el pagament, sempre que ho hagi comunicat amb un mínim d’un mes d’antelació. 

En tot cas, l’ACCD ha d’estendre l’acta de suspensió corresponent, d’ofici o a instància de l’empresa contractista, de conformitat amb el que disposa l’article 208.1 de la LCSP.

L’acta de suspensió, d’acord amb l’article 103 del Reglament, l’ha de signar una persona  representant de l’òrgan de contractació i l’empresa contractista i s’ha d’estendre en el termini màxim de dos dies hàbils, a comptar de l’endemà del dia en què s’acordi la suspensió. 

L’ACCD ha d’abonar a l’empresa contractista els danys i perjudicis que efectivament se li causin d’acord amb allò establert a l’article 208.2 de la LCSP. 



V. DISPOSICIONS RELATIVES A LA SUCCESSIÓ, CESSIÓ, SUBCONTRACTACIÓ I REVISIÓ DE PREUS


Trenta-quatrena. Successió en la persona de l’empresa contractista

34.1. D’acord amb l’article 98 de la LCSP, en el supòsit de fusió d’empreses en què participi l’empresa contractista, el contracte continuarà vigent amb l’entitat absorbent o amb la resultant de la fusió, la qual quedarà subrogada en tots els drets i obligacions que en dimanen.

34.2. En supòsits d’escissió, aportació o transmissió d’empreses o de branques d’activitat, el contracte continuarà amb l’empresa a la qual s’atribueixi el contracte, que quedarà subrogada en els drets i les obligacions que en dimanen, sempre que reuneixi les condicions de capacitat, d’absència de prohibició de contractar, de solvència exigida i, en el seu cas, d’habilitació i d’altres requisits, en acordar-se l’adjudicació del contracte o que les empreses beneficiàries d’aquestes operacions i, en cas de subsistir, l’empresa de la qual provinguin el patrimoni, empreses o branques segregades, es responsabilitzin solidàriament de l’execució del contracte.

34.3. L’empresa contractista ha de comunicar a l’òrgan de contractació la circumstància que s’hagi produït. 

34.4. En cas que l’empresa contractista sigui una UTE, quan tinguin lloc respecte d’alguna o algunes empreses integrants de la unió temporal operacions de fusió, escissió o transmissió de branca d’activitat, continuarà l’execució del contracte amb la unió temporal adjudicatària. En cas que la societat absorbent, la resultant de la fusió, la beneficiària de l’escissió o l’adquirent de la branca d’activitat, no siguin empreses integrants de la unió temporal, serà necessari que tinguin plena capacitat d’obrar, no estiguin incurses en prohibició de contractar i que es mantingui la solvència, la capacitat o classificació exigida.

34.5. Si el contracte s’atribueix a una empresa diferent, la garantia definitiva es pot renovar o reemplaçar, a criteri de l’entitat atorgant, per una nova garantia que subscrigui la nova empresa, atenent al risc que suposi aquesta última empresa. En tot cas, l’antiga garantia definitiva conserva la seva vigència fins que estigui constituïda la nova garantia. 

34.6. Si la subrogació no es pot produir perquè l’empresa a la qual s’hauria d’atribuir el contracte no reuneix les condicions de solvència necessàries, el contracte es resoldrà, considerant-se a tots els efectes com un supòsit de resolució per culpa de l’empresa contractista.


Trenta-cinquena. Cessió dels contractes

Atesa la naturalesa i objecte del contracte, els drets i obligacions derivades del mateix no podran ser cedits d'acord amb el que estableix el segon paràgraf de l'article 214.1 de la LCSP.


Trenta-sisena. Subcontractació

Es consideren tasques crítiques, tant l’emissió de l’informe d’auditoria de comptes anuals com de l’informe de compliment de normativa en el sector públic. Per aquest motiu, hauran de ser executats directament per l’empresa adjudicatària i, en conseqüència, no els podrà subcontractar externament, d'acord amb el que estableix el segon paràgraf de l'article 215.2.e) de la LCSP. 


Trenta-setena. Revisió de preus

No es preveu la revisió de preus.


VI. DISPOSICIONS RELATIVES A L’EXTINCIÓ DEL CONTRACTE


Trenta-vuitena. Recepció i compliment del contracte

38.1. Es considerarà rebut el servei en el moment que s’hagi dut a terme la totalitat de la prestació contractada o pel transcurs del termini d’execució (i de les pròrrogues si n’hi ha), d’acord amb els termes del contracte i dels plecs i a satisfacció de l’ACCD. 

38.2. La recepció i liquidació del servei objecte del contracte es realitzarà conforme al que disposen els articles 210 i 311 de la LCSP i l’article 204 del Reglament.

38.3. Per tal de constatar la conformitat de l’ACCD a la prestació realitzada, cal un acte formal i positiu de recepció final o conformitat que s’ha de realitzar dins el mes següent d’haver-se produït el lliurament o recepció de l’objecte del contracte en el lloc determinat en l’apartat L del quadre de característiques.

38.4. L’ACCD ha de determinar si la prestació realitzada per l’empresa contractista s’ajusta a les prescripcions establertes per a la seva execució i compliment i, si s’escau, ha de requerir la realització de les prestacions contractades i l’esmena dels defectes observats amb ocasió de la seva recepció final. 

Si els treballs efectuats no s’adeqüen a la prestació contractada, com a conseqüència de vicis o defectes imputables a l’empresa contractista, l’ACCD pot rebutjar-la de manera que queda exempta de l’obligació de pagament o tindrà dret, si s’escau, a la recuperació del preu satisfet.

38.5. El responsable del contracte ha de comprovar el compliment efectiu de les clàusules contractuals que estableixen obligacions de l’ús del català, fent-ne referència expressa en els certificats de recepció i de correcta execució.


Trenta-novena. Termini de garantia i devolució o cancel·lació de la garantia definitiva

39.1. El termini de garantia és l’assenyalat a l’apartat H del quadre de característiques i ha de començar a computar-se a partir de la recepció final dels serveis que s’estableix a la clàusula 38.3 d’aquest Plec.

39.2. Si durant el termini de garantia s’acredita l’existència de vicis o defectes en els treballs efectuats, l’òrgan de contractació té dret a reclamar a l’empresa contractista que els esmeni.

39.3. Un cop s’han acomplert per l’empresa contractista les obligacions derivades del contracte, si no hi ha responsabilitats que hagin d’exercitar-se sobre la garantia definitiva i transcorregut el termini de garantia, s’ha de procedir a dictar l’acord de devolució o cancel·lació de la garantia definitiva, d’acord amb el que estableix l’article 111 de la LCSP.


Quarantena. Resolució del contracte: causes i efectes

40.1. Les causes, l’aplicació i els efectes de resolució del contracte són les assenyalades als articles 198.6, 211, 212, 213 i 313 de la LCSP. 

40.2. És causa de resolució del contracte als efectes de l’article 211.1.f) apartat segon de la LCSP les especificades en l’apartat T.2 del quadre de característiques d’aquest Plec o de les obligacions essencials especificades com a tals en el plec de prescripcions tècniques particulars.

I, també, totes aquells causes especificades en aquest plec.

40.3. És també, causa de resolució del contracte, la impossibilitat d’executar la prestació en els termes inicialment pactats, quan no sigui possible modificar el contracte d’acord amb els articles 204 i 205 de la LCSP o quan, donant-se les circumstàncies establertes en l’article 205 de la LCSP, les modificacions impliquin, aïlladament o conjunta, alteracions del preu del contracte, en quantia superior, en més o menys, al 20% del preu inicial del contracte (IVA exclòs) i no hi hagi la conformitat del contractista a la modificació, d’acord amb l’article 206.2 de la LCSP.

40.4. De conformitat amb l’article 98.1 de la LCSP, en els casos de successió de la persona del contractista, quan l’entitat a qui s’hagi d’atribuir el contracte no reuneixi les condicions de solvència exigides, no es podrà produir la subrogació de les obligacions derivades del contracte i, per tant, és causa de resolució del contracte per culpa del contractista.

40.5. En tots els casos s’ha de seguir el procediment establert a l’article 191 de la LCSP i al 109 del Reglament.  


Quaranta-unena.  Règim jurídic del contracte

41.1. Aquest contracte té caràcter administratiu i es regeix per aquest Plec de clàusules administratives i pel Plec de prescripcions tècniques, les clàusules dels quals es consideren parts integrants del contracte.

41.2. Així mateix, les parts queden sotmeses expressament a la normativa en matèria de contractació pública i la relativa a l’auditoria financera aplicables a les entitats del sector públic de l’Administració de la Generalitat de Catalunya continguda, principalment, en les disposicions següents:

a) Llei 9/2017, de 8 de novembre, de contractes del sector públic, per la qual es transposen a l’ordenament jurídic espanyol les Directives del Parlament Europeu i del
Consell 2014/23/UE i 2014/24/UE, de 26 de febrer de 2014

b) Llei 25/2013, de 27 de desembre, d’impuls de la factura electrònica i creació del registre comptable de factures en el sector públic

c) Ordre ECO/33/2023, de 21 de febrer, d'aprovació de l'aplicació de la Plataforma de serveis de contractació pública i de les eines de licitació electrònica integrades, el sobre digital i l’oferta telemàtica

d) Decret 107/2005, de 31 de maig, de creació del Registre Electrònic d’Empreses Licitadores de la Generalitat de Catalunya

e) Ordre PDA/21/2019, de 14 de febrer, per la qual es determina el sistema de notificacions electròniques de l'Administració de la Generalitat de Catalunya i del seu sector públic

f) Llei 39/2015, d’1 d’octubre, del procediment administratiu comú de les administracions públiques.

g) Llei orgànica 3/2018, de 5 de de desembre, de protecció de dades personals i garantia dels drets digitals. 

h) Reial decret 1720/2007, de 21 de desembre, de protecció de dades de caràcter personal (BOE núm. 17, de 19.01.2008) Aplicable en allò que no s'oposi al Reglament (UE) 2016/679.

i) Llei 19/2014, de 29 de desembre, de transparència, accés a la informació pública i bon govern. 

j) Llei 26/2010, de 3 d’agost, de règim jurídic i procediment de les administracions públiques de Catalunya.

k) Decret Legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.

Addicionalment, també s’aplica la normativa sectorial que resulti d’aplicació segons l’objecte del contracte i en particular les instruccions i normes tècniques corresponents En tot cas, són d’aplicació les Normes d’Auditoria del Sector Públic (NIA-ES-SP).

Supletòriament s’apliquen les restants normes de dret administratiu i, en el cas que no n’hi hagi, les normes de dret privat.

41.3. El desconeixement de les clàusules del contracte en qualsevol dels seus termes, dels altres documents contractuals que en formen part, i també de les instruccions o normes altres que resultin d’aplicació en l’execució de la cosa pactada, no eximeix l’empresa adjudicatària de l'obligació de complir‑les.


Quaranta-dosena. Règim de recursos 

42.1.  D’acord amb l’article 44.1 de la LCSP, aquest contracte de serveis, en tant que té un valor estimat superior a 100.000 euros, és susceptible de recurs especial en matèria de contractació.

Són susceptibles d’aquest recurs els anuncis del licitació, els plecs i els documents contractuals que estableixin les condicions que han de regir la contractació; els actes de tràmit que decideixin directament o indirectament sobre l’adjudicació, determinin la impossibilitat de continuar el procediment o produeixin indefensió o perjudici irreparable a drets o interessos legítims; els acords d’adjudicació d’aquest contracte i les modificacions contractuals basades en l’incompliment d’allò establert en els articles 204 i 205 de la LCSP.

Aquest recurs té caràcter potestatiu, es pot interposar davant el Tribunal Català de Contractes del Sector Públic, prèviament o alternativament, a la interposició del recurs contenciós administratiu, de conformitat amb la Llei 29/1998, de 13 de juny, reguladora de la jurisdicció contenciosa administrativa, i es regeixi pel que disposen els articles 44 i següents de la LCSP i el Reial decret 814/2015, d’11 de setembre, pel qual s’aprova el Reglament dels procediments especials de revisió de decisions en matèria contractual i d’organització del Tribunal Administratiu Central de Recursos Contractuals.

Contra els actes susceptibles de recurs especial no procedeix la interposició de recursos administratius ordinaris.

42.2 Contra els actes que adopti l’òrgan de contractació en relació amb els efectes, la modificació i l’extinció d’aquest contracte que no siguin susceptibles de recurs especial en matèria de contractació, procedirà la interposició del recurs administratiu ordinari que correspongui d’acord amb el que estableix la Llei 26/2010, del 3 d’agost, del règim jurídic i de procediment de les administracions públiques de Catalunya, i la Llei 39/2015, d’1 d’octubre, del procediment administratiu comú de les administracions públiques; o del recurs contenciós administratiu, de conformitat amb el que disposa la Llei 29/1998, de 13 de juliol, reguladora de la jurisdicció contenciosa administrativa

42.3. Els actes d’exclusió adoptats per la Mesa de contractació són susceptibles de recurs d’alçada davant el mateix òrgan que l’ha dictat o davant l’òrgan de contractació d’acord amb el que estableix l’article 122.1 de la Llei 39/2015, d'1 d'octubre, del procediment administratiu comú de les administracions públiques.

42.4. Els acords que adopti l’òrgan de contractació en l’exercici de les prerrogatives de l’administració són susceptibles de recurs potestatiu de reposició, de conformitat amb el que disposa la Llei 39/2015 d’1 d’octubre del procediment administratiu comú de les administracions públiques, i la Llei 26/2010, del 3 d’agost, del règim jurídic i de procediment de les administracions públiques de Catalunya, o de recurs contenciós administratiu, de conformitat amb el que disposa la Llei 29/1998, de 13 de juliol, reguladora de la jurisdicció contenciosa administrativa.

42.5 Abans d’interposar el recurs especial en matèria de contractació les persones legitimades per interposar-lo poden sol·licitar davant el Tribunal Català de Contractes del Sector Públic l’adopció de mesures cautelars, de conformitat amb el que estableix l’article 49 de la LCSP i el Reial decret 814/2015, d’11 de setembre, ja esmentat.


Quaranta-tresena. Jurisdicció competent

L’ordre jurisdiccional contenciós administratiu és el competent per a la resolució de les qüestions litigioses relatives a la preparació i l’adjudicació d’aquest contracte, i també les sorgides sobre la interpretació, la modificació, el compliment, els efectes i l’extinció.


Quaranta-quatrena. Règim d’invalidesa

Aquest contracte està sotmès al règim d’invalidesa previst en els articles 38 a 43 de la LCSP. 



ANNEX 1

Desglossament de costos estimats en què es descompon el pressupost base de licitació

Els costos estimats previstos per aquesta licitació, que inclouen costos estimats directes, indirectes i altres despeses, per cadascun dels anys, s’han estimat, en funció dels treballs a realitzar i el calendari establert, en les quantitats següents:

	Servei
	Preu 
sense IVA
	21 % d’IVA
	Preu 
inclòs IVA 
	Hores anuals
	Imports total 
(sense IVA) 

	Personal auditor
	62,50 €/hora 
	13,12
 €/hora
	75,62
 €/hora
	400 hores
	25.000,00 €




El pressupost del present plec s’ha calculat tenint en compte les jornades de dedicació mitjana que s’estima que ha de dedicar el personal auditor (estimades en base a l’experiència de l’ACCD durant els darrers anys on ha encarregat aquests serveis). 

Aquest desglossament s’ha realitzat sobre la base de les ràtios sectorials de les societats no financeres publicat per la Central de Balanços del Banc d’Espanya corresponents a l’any 2022.

El sector d’activitat de referència ha estat el de l’activitat de consultoria de gestió empresarial (CNAE:M692) per a empreses amb seu a Espanya i xifra neta inferior a 2 M€.

Un cop obtingudes les ràtios sectorials esmentades, s’ha seleccionat el segon quartil, corresponent a la mitjana de dades que permet obtenir els percentatges mitjans de costos directes, indirectes i benefici industrial per a aquest tipus de negoci.

-Càlcul dels preus unitaris.

Dades del conveni col·lectiu de referència:

· Conveni Col·lectiu estatal d’empreses de consultoria, tecnologies de la informació i estudis de mercat i de la opinió pública (núm. codi conveni XVIII, publicat al BOE núm. 177 amb data de publicació, 26 de juliol de 2023).

· Categoria professional: Titulat graduat superior. 

· Hores de treball: 1.800 hores anuals.

· Retribucions brutes: 27.959,14 euros anuals.

No es poden desglossar els costos per gènere perquè les retribucions han de ser les mateixes independentment del gènere de la persona treballadora.


Partirem d’unes despeses salarials = retribucions brutes + 33% de despeses empresarials = 27.959,14 euros + 9.226,52 euros = 37.185,66 euros.

Segons la ràtio de despeses de personal sobre la xifra de negocis, trobem que el 41,92% de la xifra de negocis correspon a despeses de personal. Així doncs, si partim de la base d’un sou d’una persona i les despeses salarials associades per un import de 37.185,66 euros, ens dona una xifra de negoci de 88.706,25 euros.

Per tal de calcular el preu hora de treball, en primer lloc dividim l’import de la xifra de negoci (88.706,25 euros) entre les hores de treball anuals segons conveni (1.800), la qual cosa dona com a resultat un preu de 49,28 euros/hora. 

D’aquest preu/hora: 

· Cost directe: 20,66 euros corresponen a les despeses de personal (41,92%).
· Benefici industrial: segons les ràtios del Banc d’Espanya, el benefici industrial estaria al voltant de 55,50% per al quartil Q2, és a dir  27,35 euros.
· Costos indirectes: 1,27 euros.

Atès que les hores de dedicació a cada tasca depenen de cada persona concreta, que el nombre total de persones a dedicar a l’execució del contracte dependrà de l’organització de cada licitador, que el salari mínim de conveni pot estar millorat per les condicions de contractes de treball individuals, que hi pot haver plusos que depenguin de cada treballador concret que es posi a disposició, es considera adequat arrodonir el preu/hora fins a 62,50 euros/hora.

Dins del preu s’entendrà inclosa qualsevol despesa necessària per a la seva execució, com són les despeses generals, beneficis, assegurances, transports i desplaçaments, honoraris del personal al seu càrrec, de comprovació i encàrrec, taxes, recàrrecs, comissions i tota classe d'impostos que graven l'activitat contractada.

































ANNEX 2.1

Enllaç al model del Document Europeu Únic de Contractació

https://contractacio.gencat.cat/web/.content/contractar/licitacio/deuc.pdf

La inexactitud, la falsedat o l’omissió de qualsevol de les dades i manifestacions que s’incorporin en el DEUC determinarà l’exclusió automàtica de l’entitat licitadora des del moment en què es tinguin constància d’aquests fets, sense perjudici de les responsabilitats penals, civils o administratives que poguessin correspondre, així com les prohibicions per a contractar amb el sector públic.












































ANNEX 2.2

MODEL DE DECLARACIÓ COMPLEMENTÀRIA AL FORMULARI NORMALITZAT DEL DOCUMENT EUROPEU ÚNIC DE CONTRACTACIÓ (SOBRE A) 

Model per a persona jurídica 

El/la Sr./Sra. ....................................................................................... amb residència a .................................................................., al carrer .................................................................
Número ............, i amb NIF.................., (en el seu cas, en representació de l’empresa ................., en qualitat de ............) DECLARA sota la seva responsabilitat, com a empresa licitadora del contracte .............................., amb expedient número  ............................ QUE: 

a) En relació amb la pertinença a grup empresarial (marcar l’opció que correspongui): 

 L’empresa no conforma grup empresarial 
 L’empresa forma part del grup empresarial ........................................., que està format per les empreses següents: 
 
 
 
b) En cas de ser l’empresa licitadora una empresa estrangera, se sotmetrà als jutjats i tribunals espanyols de qualsevol ordre per a totes les incidències que puguin sorgir del contracte, amb renúncia expressa del fur propi. 

c) La informació i documents aportats en el/s sobre/s són de contingut absolutament cert. 

d) Autoritza a l’òrgan de contractació a obtenir directament dels òrgans administratius competents les dades o documents registrals, així com les dades fiscals necessàries existents a bases de dades i altres fonts consultables, que es requereixin per procedir, en el seu cas, a l’adjudicació del contracte. 

e) L’empresa licitadora ofereix garanties suficients per aplicar mesures tècniques i organitzatives apropiades, per tal que, en cas d’accés incidental a dades personals, els tractaments es facin de conformitat amb la Llei orgànica 3/2018, de 5 de desembre, de protecció de dades personals i garantia dels drets digitals i la normativa de desenvolupament i amb el Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’aquestes dades. 

Que els servidors i el lloc des d’on es prestaran els serveis associats als mateixos és a la següent adreça:

Via:
Localitat:
Codi Postal
Província:
La inexactitud, la falsedat o l’omissió de qualsevol de les dades i manifestacions que s’incorporin en aquesta declaració determinarà l’exclusió automàtica de l’empresa licitadora des del moment en què es tinguin constància d’aquests fets, sense perjudici de les responsabilitats penals, civils o administratives que poguessin correspondre, així com les prohibicions per a contractar amb el sector públic.

Signatura
























































Model per a persona física 

El/la senyor/a ............................................................., amb DNI/NIF núm......... que actua en nom i representació pròpia DECLARA sota la seva responsabilitat, com a empresa licitadora del  contracte .............................., amb expedient número  ............................ QUE: 

a) En relació amb la pertinença a grup empresarial (marcar l’opció que correspongui): 

 L’empresa no conforma grup empresarial 
 L’empresa forma part del grup empresarial ........................................., que està format per les empreses següents: 
 
 
 

b) En cas de ser l’empresa licitadora una empresa estrangera, se sotmetrà als jutjats i tribunals espanyols de qualsevol ordre per a totes les incidències que puguin sorgir del contracte, amb renúncia expressa del fur propi. 

c) La informació i documents aportats en el/s sobre/s són de contingut absolutament cert. 

d) Autoritza a l’òrgan de contractació a obtenir directament dels òrgans administratius competents les dades o documents registrals, així com les dades fiscals necessàries existents a bases de dades i altres fonts consultables, que es requereixin per procedir, en el seu cas, a l’adjudicació del contracte. 

e) L’empresa licitadora ofereix garanties suficients per aplicar mesures tècniques i organitzatives apropiades, per tal que, en cas d’accés incidental a dades personals, els tractaments es facin de conformitat amb la Llei orgànica 3/2018, de 5 de desembre, de protecció de dades personals i garantia dels drets digitals i la normativa de desenvolupament i amb el Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’aquestes dades. 

Que els servidors i el lloc des d’on es prestaran els serveis associats als mateixos és a la següent adreça:

Via:
Localitat:
Codi Postal
Província:
La inexactitud, la falsedat o l’omissió de qualsevol de les dades i manifestacions que s’incorporin en aquesta declaració determinarà l’exclusió automàtica de l’empresa licitadora des del moment en què es tinguin constància d’aquests fets, sense perjudici de les responsabilitats penals, civils o administratives que poguessin correspondre, així com les prohibicions per a contractar amb el sector públic.


Signatura







ANNEX 3 

INFORMACIÓ BÀSICA SOBRE PROTECCIÓ DE DADES DE CARÀCTER PERSONAL DELS LICITADORS


Denominació de l’activitat de tractament: gestió i tramitació dels expedients de contractació.

Responsable del tractament: Agència Catalana de Cooperació al Desenvolupament 
Finalitat: Gestió i tramitació dels expedients de contractació.
Drets de les persones interessades: Podeu exercir els vostres drets d’accés, rectificació, supressió, oposició al tractament i sol·licitud de limitació, presentant un escrit a l’Agència Catalana de Cooperació al Desenvolupament, Via Laietana 14, 08003 Barcelona o mitjançant la petició genèrica disponible a tràmits gencat. Heu d’utilitzar els formularis disponibles a la pàgina web de l’Agència Catalana de Cooperació al Desenvolupament.
Informació addicional: Per ampliar aquesta informació i conèixer els detalls del tractament de dades per a finalitats de gestió i tramitació dels expedients de contractació es pot accedir a la pàgina web de l’Agència Catalana de Cooperació al Desenvolupament.


































	

ANNEX 4

Declaració de compromís a dedicar o adscriure a l’execució del contracte mitjans personals 

El/la Sr./Sra ........................................................................................ amb residència a ................................................., al carrer ........................................................................... número ............, i amb NIF ................................., en representació de l’entitat ...................................................., en qualitat de ................... que es presenta a la present licitació, declara que:

A partir de l’acord d’adjudicació del contracte i abans de la seva formalització, l’empresa ........................................ s’obliga a disposar de l’equip de personal tècnic adscrit a l’execució del contracte següent:

· Un/a soci/sòcia auditor/a amb una experiència mínima de deu (10) anys en treballs d’auditoria de comptes anuals, que hagi realitzat almenys cinc (5) auditories de comptes anuals en l’àmbit del sector públic i tres (3) auditories de subvencions de projectes europeus durant els 3 últims anys previs a l’inici del contracte. 

· Un auditor de comptes i cap d’equip amb una experiència mínima de cinc (5) anys en treballs d’auditoria de comptes anuals, que hagi realitzat almenys tres (3) auditories de comptes anuals en l’àmbit del sector públic i una (1) auditoria de subvencions de projectes europeus durant els 3 últims anys previs a l’inici del contracte.

· Un/a tècnic/a advançat/da amb una experiència mínima de tres (3) anys en treballs d’auditoria de comptes anuals i haver realitzat almenys una (1) auditoria de comptes anuals en l’àmbit del sector públic durant els 3 últims anys previs a l’inici del contracte. 





Signatura








ANNEX 5

Model de proposta relativa als criteris de valoració quantificables de forma automàtica 


El/la Sr./Sra. ....................................................................................... amb residència a .................................................................., al carrer...................................................................
Número ............, i amb NIF.................., declara que, assabentat/ada de les condicions i els requisits que s’exigeixen per poder ser empresa adjudicatària del contracte ................., amb expedient número  ............................  , es compromet (en nom propi / en nom i representació de l’empresa/entitat …………………….) a executar-lo amb estricta subjecció als requisits i condicions estipulats, d’acord amb la proposta següent:

a) Oferta econòmica:

La quantitat total de: ........................... € (xifra en lletres i en números), de les quals ........................................... €, es corresponen al preu del contracte i ............................... € es corresponen a l'Impost sobre el Valor Afegit (IVA).


b) Altres criteris automàtics:

Experiència addicional de l’auditor/a de comptes i cap d’equip

· ......... (nombre) auditories de comptes anuals del sector públic addicionals, durant els 3 últims anys previs a l’inici del contracte, per sobre del mínim exigit com a solvència.

· ......... (nombre) auditories de subvencions de projectes europeus addicionals, durant els 3 últims anys previs a l’inici del contracte, per sobre del mínim exigit com a solvència.

Nota: El nombre d’auditories indicada se sumarà al de la solvència i, per tant, caldrà acreditar la totalitat de les auditories.

Signatura




















ANNEX 6

Criteris d’adjudicació.

La selecció de l’adjudicatari es farà mitjançant la valoració de les ofertes presentades, d’acord amb els criteris de valoració i les puntuacions següents: 

La valoració de les ofertes que es presentin es realitzarà de conformitat amb el que estableixen els articles 145 i 146 LCSP. S’utilitzaran els criteris subjectius i objectius següents amb un màxim de 100 punts entre ambdós criteris, amb les corresponents puntuacions màximes. 

La puntuació es distribuirà en dos blocs: Un, que tindrà en compte criteris d’adjudicació quantificables automàticament, amb un total de 75 punts, i, un altre, que tindrà en compte criteris d'adjudicació la valoració dels quals exigeix un judici de valor, amb un total de 25 punts.

D’acord amb el que estableix l’article 145.4 LCSP, en els contractes que tinguin per objecte prestacions de caràcter intel·lectual, els criteris d’adjudicació relacionats amb la qualitat han de suposar més d’un 51% de la puntuació

Als efectes de l’article 145.4, 2n paràgraf, de la LCSP, els criteris de valoració de forma automàtica sobre l’equip de treball i els perfils professionals es consideren criteris de qualitat ja que contribueixen a millorar qualitativament el servei. Per tant, hi ha 60 punts que s’atorguen als criteris de qualitat.

La selecció de l’oferta més avantatjosa es determinarà tenint en compte la millor relació qualitat-preu amb l’objectiu d’obtenir ofertes de gran qualitat, en aplicació dels criteris establerts a la LCSP. 

	CRITERI
	PUNTUACIÓ

	A. Criteris avaluables mitjançant judici de valor
	

	A.1 Memòria descriptiva
	25 punts

	1. Metodologia de treball
	Fins a 12,50 punts

	2. Organització funcional i assignació de les tasques a desenvolupar
	Fins a 12,50 punts

	B.Criteris avaluables mitjançant fórmules automàtiques
	75 punts

	B.1 Oferta Econòmica
	Fins a 40 punts

	B.2 Experiència addicional de l’auditor director dels treballs
	                      Fins a 35 punts

	1. Experiència addicional en auditories de comptes anuals del sector públic 
	Fins a 20 punts

	2. Experiència addicional en auditories de projectes europees
	Fins a 15 punts




· Criteris d’adjudicació avaluables mitjançant judici de valor: 25 punts


Les empreses licitadores hauran de presentar una memòria descriptiva de la proposta tècnica amb el contingut i les característiques que es descriuen a continuació:

· Metodologia de treball (fins a 12,50 punts)

Les empreses licitadores hauran de presentar una descripció de la metodologia de treball que proposen d’acord amb l’objecte del contracte que es licita, tot efectuant una relació de les tasques a realitzar i el seu abast.

Es valorarà la presentació d’una metodologia de treball que contempli una descripció detallada de l’abast dels serveis a desenvolupar i les particularitat més rellevants a tenir en compte, d’acord amb el que s’indica en el punt 2.3 dels PPTP. Es valorarà també la presentació d’un calendari detallat que cobreixi totes les activitats i tasques que han d’ésser assumides per l’empresa adjudicatària.

Es valorarà positivament aquella proposta que sigui clara i coherent, entenedora i adaptada a les particularitats, necessitats i interessos de l’ACCD, i que no es limiti a reproduir allò descrit al PPTP.

El límit de pàgines màximes per a aquest apartat és de 5 pàgines DINA 4 en format PDF, amb lletra Arial 11. Les pàgines en excés no es tindran en compte als efectes de la valoració.

· Organització funcional i assignació de les tasques a desenvolupar (fins a 12,50 punts)

Les empreses licitadores hauran de presentar una proposta d’organització funcional de l’equip de treball, tot descrivint les tasques a desenvolupar pels membres que l’integren. Així mateix, hauran d’efectuar una proposta d’estructuració clara de l’equip de treball, dels mecanismes i criteris de la seva gestió i els seus sistemes de coordinació, a més de la seva comunicació i interrelació amb l’ACCD.

Es valorarà positivament aquella proposta que sigui clara i coherent, entenedora i adaptada a les particularitats, necessitats i interessos de l’ACCD, i que no es limiti a reproduir allò descrit al PPTP.

El límit de pàgines màximes per a aquest apartat és de 5 pàgines DINA 4 en format PDF, amb lletra Arial 11. Les pàgines en excés no es tindran en compte als efectes de valoració.


Llindar mínim: les empreses licitadores que no assoleixin una puntuació mínima de 12,50 punts respecte als criteris subjectes a judici de valor seran excloses de la licitació.


· Criteris avaluables mitjançant fórmules automàtiques: 75 punts


·  Oferta econòmica (fins a 40 punts):

Es valorarà l’oferta econòmica formulada per cadascun dels licitadors aplicant-se la següent fórmula: 

[image: ]
- Pi és la puntuació que obté l’empresa, 
- Oi és l’import de l’oferta de l’empresa, 
- Om és l’import de l’oferta millor (oferta més baixa), 
- PL és el pressupost de licitació i 
- P són els punts del criteri (40 punts).

Es tindran en compte dos decimals.

· Experiència addicional de l’auditor/a de comptes i cap d’equip. Experiència en auditories de comptes anuals del sector públic (fins a 20 punts)

S’atorgaran cinc punts (5) per cada tres (3) auditories de comptes anuals del sector públic addicionals, durant els 3 últims anys previs a l’inici del contracte, per sobre del mínim exigit com a solvència.

Si l’increment no és d’un mínim de 3 auditories de comptes anuals del sector públic en el termini indicat la puntuació serà de 0 punts.

· Experiència addicional de l’auditor/a de comptes i cap d’equip. Experiència en auditories de subvencions de projectes  europeus (fins a 15 punts)

S’atorgaran cinc punts (5) per cada (1) auditoria addicional realitzada en el marc de projectes finançats per la UE, durant els 3 últims anys previs a l’inici del contracte, per sobre del mínim exigit com a solvència.

Si l’increment no és d’un mínim d’1 auditoria realitzada en el marc de projectes finançats per la UE en el termini indicat la puntuació serà de 0 punts.



























ANNEX 7 

Composició de la Mesa de contractació



Titulars

- President/a: Subdirectora de l’Àmbit de Persones i Recursos
- Secretari/ària: Tècnica de Contractació i Règim Intern
- Vocal Assessoria Jurídica: Advocat/da en Cap del Departament d’Unió Europea i Acció Exterior.
- Vocal de Gestió Econòmica: Tècnica de Gestió Econòmica.

Suplents:

- President/a: Tècnica de Jurídic
- Secretari/ària: Tècnica de Contractació i Règim Intern
- Vocal Assessoria Jurídica: Lletrat/da de l’Assessoria Jurídica del Departament d’Unió Europea i Acció Exterior.
- Vocal de Gestió Econòmica: Sub-directora general de Gestió Econòmica, Contractació i Patrimoni del Departament d’Unió Europea i Acció Exterior.






Custodis:
- Subdirectora de l’Àmbit de Persones i Recursos
- Tècnica de Contractació i Règim Intern
























ANNEX 8

Compliment de les obligacions de coordinació d’activitats empresarials (cal marcar les caselles corresponents)


Relació de la documentació que ha d’aportar persona física o jurídica adjudicatària en relació amb la coordinació d’activitats empresarials:


· Declaració responsable de compliment de les obligacions legals en prevenció de riscos laborals de l’empresa adjudicatària. 

· Descripció de l’activitat i lloc/s on es desenvoluparà, data d’inici i durada prevista.
· Nom, cognoms, telèfon i correu electrònic de contacte de la persona interlocutora de l’empresa per a la realització de la coordinació empresarial en matèria de prevenció de riscos laborals.
· Relació de personal que prestarà els serveis objecte del contracte, en centres de treball de l’ACCD i compromís de mantenir-la actualitzada en cas de canvis.
· Compromís d’informar al seu personal per escrit i amb acusament de rebuda dels riscos laborals propis del centre/s de treball i de les mesures d’emergència entregades pel Departament. L’acusament de rebuda el retornarà al Departament.
·   Compromís de comunicar d’immediat a l’ACCD dels canvis en el procés de treball, equipaments o productes, els riscos nous o no identificats inicialment susceptibles d’afectar a la salut o la seguretat del personal present (propi i/o aliè) i de les mesures preventives o correctores a adoptar.
· Compromís de comunicar d’immediat a l’ACCD dels incidents, accidents laborals i malalties professionals derivats de la prestació del servei, i de participació en la investigació quan se li requereixi.
· Avaluació de riscos de l’activitat a desenvolupar a l’ACCD i les mesures preventives generals i específiques associades, amb especificació dels riscos que puguin afectar al personal adscrit a l’ACCD o a d’altres persones.

· Acreditació de la informació i de la formació en prevenció de riscos específica de l’activitat del personal que prestarà serveis a l’ACCD, incloent si s’escau la relativa a la utilització d’equips de protecció individual. 

· Certificació d’aptitud mèdica dels treballadors o acreditació de la renúncia a la revisió mèdica corresponent. 

· Quan la realització de l’activitat contractada impliqui la utilització de productes químics (productes de neteja, pintures, etc.) es presentarà: la relació de productes que s’utilitzaran, còpia de les Fitxes de Dades de Seguretat i compromís d’actualització d’aquesta relació i de les Fitxes.

· Resta expressament prohibida la utilització de productes classificats com a carcinògens, mutàgens, tòxics per a la reproducció i explosius. Respecte a la resta de productes, s’autoritza la seva utilització sempre i quan s’adoptin les mesures preventives indicades a la Fitxa de Dades de Seguretat del producte.

· Registre de lliurament dels equips de protecció individual al personal, quan siguin necessaris pel tipus d’activitat a desenvolupar.

· Certificació de qualificació en activitats perilloses del personal que prestarà serveis al Departament, quan procedeixi.

· Comunicació de treballadors/ores sensibles als que puguin afectar els riscos propis del centre de treball, quan n’hi hagi.



Signatura














ANNEX 9. Model de declaració de compromís de formalitzar el protocol de protecció de dades de caràcter personal.


El/la Sr./Sra. ........................................................................................ amb residència a .................................................................., al carrer ..................................................................
Número ............, i amb NIF.................., en representació de l’entitat ........., en qualitat de ..................i , assabentat/ada de les condicions i els requisits que s’exigeixen per poder ser empresa adjudicatària del contracte .............................., amb expedient número  ............................

DECLARA que:

Em comprometo en nom de l’empresa.........., de la qual en sóc el representant legal, al compliment de tot allò que estableix la Llei Orgànica 3/2018, de 5 de desembre, de protecció de dades personals i garantia dels drets digitals i a la normativa de desenvolupament, en relació amb les dades personals a les quals tingui accés amb ocasió del contracte; i d’acord amb el que estableix el Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’aquestes dades i pel qual es deroga la Directiva 95/46/CE, en la meva qualitat de responsable del tractament, donada la independència que la vigent normativa en matèria d'auditoria de comptes atribueix als auditors, l'activitat d'aquests i de les societats d'auditoria en l'exercici de les seves funcions. 

A aquests efectes, em comprometo en nom de l’empresa ............. a signar el protocol per a la cessió de dades personals en l’àmbit del contracte, d’acord amb el següent model:

Protocol entre l’Agència Catalana de Cooperació al Desenvolupament i .............................per a la cessió de dades personals en l’àmbit del contracte .........................

L’Agència Catalana de Cooperació al Desenvolupament (en endavant, ACCD), en el marc de la contractació dels serveis d’auditoria financera i pressupostària dels comptes anuals de l’Agència Catalana de Cooperació al Desenvolupament així com la realització de l’auditoria de compliment de normativa en el sector públic, ha de realitzar la cessió de dades de caràcter personal necessàries per a la prestació de l’esmentat servei.

L’ACCD és responsable del tractament de Gestió de Recursos Humans corresponent a les dades de caràcter personals necessàries per a l’execució del servei donat que ha determinat els objectius i mitjans de tractament, tal com estableixen els articles 24 del Reglament (UE) 2016/679, del Parlament Europeu i del Consell, de 27 d’abril de 2016 (RGPD), relatiu a la protecció de les persones físiques en relació amb el tractament de dades personals i a la lliure circulació d’aquestes dades (en endavant Reglament (UE) 2016/679), i 28 de la Llei orgànica 3/2018, de 5 de desembre, de protecció de dades personals i garantia dels drets digitals.

Pel que fa a la base jurídica que legitima aquesta activitat de tractament, l’article 8 de la Llei orgànica 3/2018, de 5 de desembre, de protecció de dades personals i garantia dels drets digitals, estableix que el tractament de dades personals únicament podrà considerar-se basat en el compliment d’una obligació legal exigible al responsable, en els termes previstos a l’article 6.1.c) del Reglament (UE) 2016/679, quan així ho prevegi una norma de Dret de la Unió Europea o una norma amb rang de llei, que podrà determinar les condicions generals del tractament i el tipus de dades objecte del mateix així com les cessions que procedeixin a conseqüència del compliment de la obligació legal.


CONDICIONS 

Primera. Objecte.
Aquest protocol té per objecte regular el règim jurídic aplicable al tractament de les dades personals que faci el cessionari derivat de la cessió de dades de caràcter personal en el marc del contracte de serveis d’auditoria financera i pressupostària dels comptes anuals de l’Agència Catalana de Cooperació al Desenvolupament així com la realització de l’auditoria de compliment de normativa en el sector públic, així com garantir que es compleixen els requisits que el Reglament (UE) 2016/679. 

Als efectes d’aquest acord:
a)	Són parts l’ACCD, com a responsables del tractament que cedirà les dades personals i ......... com a cessionari, en un tercer país que rebrà les dades personals del cedent directament. 
b)	Són persones interessades totes aquelles les dades de les quals s’inclouen en el tractament objecte d’aquest protocol (assegurats).

El present protocol estableix les garanties adequades, inclosos els drets exigibles als interessats i accions judicials efectives, de conformitat amb l’article 46, apartat 1, i l’article 46, apartat 2, lletra c) del Reglament  (UE) 2016/679 i.

Segona. Activitats de tractament desenvolupades pels ens responsables i tipus d’informació personal 
El tractament de les dades personals per part del cessionari queda circumscrit a allò que resulti necessari per dur a terme la prestació del servei de cobertura de diverses d’assegurances.

2.1 Activitats de tractament desenvolupades pel cessionari: 
Les activitats de tractament que desenvoluparà el cessionari en el marc d’aquest protocol són les següents: 



	
	Recollida
	
	Registre

	
	Estructuració
	
	Modificació

	
	Conservació
	
	Extracció

	X
	Consulta
	
	Comunicació per transmissió

	
	Difusió
	
	Interconnexió

	
	Supressió
	
	Limitació

	
	Comunicació
	
	Destrucció



Respecte a la tipologia de dades personals que tractaran s’identifiquen les següents: 
.................................
Quant a les categories de persones interessades les dades de les quals seran tractades  pel cessionari en virtut d’aquest protocol, corresponen ........................ amb motiu de l’exercici de les seves competències a l’ACCD.

Tercera. Limitació de la finalitat 
El cessionari tractarà les dades personals únicament per a les finalitats específiques de la clàusula primera. Únicament podrà tractar les dades personals amb altres finalitats:

a) Quan hagi recollit prèviament el consentiment de l’interessat.
b) Quan sigui necessari per a la formulació, l’exercici o la defensa de reclamacions en el marc de procediments administratius, reglamentaris o judicials específics.
c) Quan el tractament sigui necessari per protegir interessos vitals de l’interessat o de una altra persona física.
 
Quarta.- Transparència
Amb l’objectiu que els interessats puguin exercir de forma eficaç els drets que s’atorguen a la clàusula 12, el cessionari els informarà, directament o a través de l’ACCD de:

a) La seva identitat i dades de contacte
b) De les categories de dades personals tractades
c) Del dret a sol·licitar una còpia del present protocol 
d) Quan tingui la intenció de realitzar cessions posteriors de les dades personals a tercers, dels destinatari o de les categories de destinataris, la finalitat de l’esmentada transferència posterior i el motiu de la mateixa.


Cinquena.- Exactitud i minimització de dades

Ambdues parts asseguraran que les dades personals siguin exactes i, quan correspongui, estiguin actualitzades. El cessionari adoptarà totes les mesures raonables per que es suprimeixin o rectifiquin sense demora les dades personals que siguin inexactes respecte a les finalitats per a que es tracten.

Quan una de les parts tingui coneixement de que les dades personals que han cedit o rebut són inexactes o han quedat obsoletes, informarà a l’altre part immediatament.

El cessionari s’assegurarà de que les dades personals siguin adequades, pertinents i limitades al que és necessari en relació amb les finalitats del tractament.


Sisena.- Limitació del termini de conservació

El cessionari no conservarà les dades personals més temps del necessari per a les finalitats per a les que es tracten. Establirà les mesures tècniques i organitzatives adequades per garantir el compliment d’aquesta obligació, com la supervisió o anonimització de les dades i de totes còpies de seguretat al finalitza el període de conservació.

Setena.- Seguretat del tractament

El cessionari i l’ACCD, durant la cessió de les dades, aplicaran mesures tècniques i organitzatives adequades per garantir la seguretat de les dades personals; en particular, la protecció contra violacions de seguretat que ocasionin la destrucció, pèrdua o alteració accidental o il·lícita de dades personals, o la comunicació o accés no autoritzat a les esmentades dades (en endavant “violació de la seguretat de les dades personals”). En el moment de determinar un nivell adequat de seguretat, tindran en compte l’estat de la tècnica, els costos d’aplicació, la naturalesa, l’abast, el context i les finalitats del tractament, i els riscos que comporta el tractament per a l’interessat. Les parts hauran de considerar, en particular, el xifrat o la pseudomització, especialment en la transmissió, si d’aquesta manera es pot complir la finalitat del tractament.

Les parts han pactat les mesures tècniques i organitzatives que figuren en l’Annex I. El cessionari de les dades portarà a terme controls periòdics per garantir que aquestes mesures segueixin proporcionant un nivell adequat.

El cessionari garantirà que les persones autoritzades per tractar les dades de caràcter personal han formalitzat el corresponent compromís de respectar la confidencialitat.

En cas de violació de seguretat de les dades personals tractades pel cessionari en virtut del present protocol, el cessionari adoptarà les mesures adequades per posar remei i, en particular, mesures per mitigar els possibles efectes negatius.

En cas de violació de seguretat de les dades personals que sigui probable que suposi un risc pels drets i llibertats de les persones físiques, el cessionari ho notificarà sense demora tant a l’ACCD com a l’autoritat de control competent d’acord amb la clàusula 15. Aquesta notificació inclourà i) una descripció de la naturalesa de la violació (en la que consti, quan sigui possible, les categories i el nombre aproximat d’interessats i registre de dades afectades), ii) les conseqüències probables, iii) les mesures adoptades o propostes per posar remei a la violació de seguretat,  i iv) les dades d’un punt de contacte en el que pugui obtenir-se més informació. En la mesura que el cessionari no pugui proporcionar tota la informació al mateix temps, podrà fer-ho per fases sense dilació indeguda.

En cas de violació de seguretat de les dades personals que sigui probable que impliqui un risc elevat pels drets i llibertats de les persones físiques, el cessionari també notificarà sense demora als interessats la violació de seguretat de les dades personals i la seva naturalesa –en cas de ser necessari, amb la col·laboració de l’ACCD- conjuntament amb la informació a que es refereix el punt anterior, ii) a iv), excepte que l’esmentada notificació suposi un esforç desproporcionat o que el cessionari de les dades hagi aplicat mesures per reduir significativament el risc pels drets o llibertats de les persones físiques. En aquest últim cas, cessionari realitzarà una comunicació de dades pública o adoptarà una mesura semblant per informar al públic de la violació de seguretat de les dades personals.

El cessionari documentarà tots els fets pertinents relacionats amb la violació de seguretat de les dades personals, com els seus efectes i les mesures correctives adoptades, i portarà un registre de les mateixes.

Els servidors i el lloc des d’on es prestaran els serveis associats als mateixos és a la següent
adreça:
Via:
Localitat:
Codi Postal
Província:


Vuitena.- Dades sensibles

En la mesura en que la cessió de dades personals revelin l’origen ètnic o racial, les opinions polítiques, les conviccions religioses o filosòfiques, o la afiliació sindical, dades genètiques o dades biomètriques dirigides a identificar de manera unívoca a una persona física, dades relatives a la salut o dades relatius a la vida sexual o la orientació sexual d’una persona física, o dades relatiu a condemnes o infraccions penals (en endavant dades sensibles), el cessionari aplicarà restriccions específiques i/o garanties addicionals adaptades a la naturalesa específica de les dades i el risc de que es tracta. Una d’aquestes pot ser, per exemple, la reducció del personal autoritzat a accedir a les dades personals, mesures de seguretat addicionals (com la pseudonimitazació) i/o restriccions addicionals amb respecte  la comunicació ulterior.

Novena.- Cessions de dades posteriors

El cessionari no comunicarà les dades personals a tercers fora de la Unió Europea, excepte que el tercer estigui vinculat pel present protocol o accepti sotmetre’s a aquest, amb l’elecció del mòdul corresponent. De no ser així, el cessionari només podrà realitzar la cessió si:

i) Aquesta va dirigida a un país sobre el que recau una decisió d’adequació, de conformitat amb l’article 45 del Reglament (UE) 2016/679, que inclogui la cessió posterior; 
ii) El tercer aporta d’una altra manera garanties adequades, de conformitat als articles 46 o 47 del Reglament (UE) 2016/679, respecte l’esmentat tractament en qüestió.
iii) El tercer subscriu un instrument vinculant amb el cessionari que garanteixi el mateix nivell de protecció de dades que el present protocol i el cessionari de dades entrega una còpia d’aquestes garanties a l’ACCD.
iv) Si es necessari per a la formulació, l’exercici o la defensa de reclamacions en el marc de procediments administratius, reglamentaris o judicials específics.
v) Si es necessari per protegir interessos vitals de l’interessat o d’una altra persona física; o
vi) De no concorre la resta de condicions, el cessionari ha recollit el consentiment exprés de l’interessat per una cessió posterior en una situació específica, desprès d’informar de la seva finalitat, la identitat del destinatari i dels possibles riscos de l’esmentada cessió per a l’interessat degut a la falta de garanties adequades en matèria de protecció de dades. En aquest cas, el cessionari informarà a l’ACCD i a, petició d’aquest, li remetrà una còpia de la informació proporcionada a l’interessat.

La validesa de les cessions posteriors depèn de que el cessionari aporti la resta de garanties previstes al present protocol i, en particular, la limitació de la finalitat.


Desena.- Tractament sota l’autoritat de l’ACCD

El cessionari s’assegurarà de que les persones actuïn sota la seva autoritat, especialment l’encarregat, únicament tracti les dades personals seguint les instruccions de l’ACCD.


Onzena.- Documentació i compliment

Les parts hauran de poder demostrar el compliment de les obligacions derivades del present protocol. En particular, el cessionari conservarà suficient documentació de les activitats de tractament que es realitzin sota la seva responsabilitat.

El cessionari posarà l’esmentada documentació a disposició de l’autoritat de control competent prèvia sol·licitud.


Dotzena.- Drets dels interessats

El cessionari, amb el suport de l’ACCD, tramitarà, sense demora i com a molt tard en un termini d’un mes des de la recepció de la consulta o sol·licitud, les consultes i sol·licituds que rebi dels interessats en relació amb el tractament de les seves dades personals i l’exercici dels drets que els atorga el present protocol. El cessionari adoptarà mesures adequades per facilitar les esmentades consultes i sol·licituds i l’exercici dels drets dels interessats. Tota la informació que es proporcioni als interessats ha de ser intel·ligible i de fàcil accés, amb un llenguatge clar i senzill.

Concretament, el cessionari haurà, a petició de l’interessat i de forma gratuïta:

i) Confirmar a l’interessat si s’estan tractant les seves dades personals, i en el seu cas, proporcionar una còpia de les seves dades, així com la informació referent a si les dades han estat posteriorment cedides, informació sobre els destinataris o categoria de destinataris (segons escaigui, amb la finalitat de proporcionar informació rellevant) les que s’hagi realitzat o es vagi a realitzar la posterior cessió de dades, la finalitat de les esmentades cessions i el seu motiu de conformitat; i informació sobre el dret a presentar reclamació davant una autoritat de control en virtut de la clàusula 14;
ii) Rectificar les dades inexactes o incompletes relatives a l’interessat; 
iii) Suprimir les dades personals relatives a l’interessat si les esmentades dades s’estan tractant o han estat tractades en contra de qualsevol de les clàusules que garanteixen el consentiment en que es basa el tractament.

Quan el cessionari tracti les dades amb finalitats de mercadotecnia directa, deixarà de tractar-les per aquestes finalitats si l’interessat s’oposa.

El cessionari no prendrà una decisió, basant-se únicament en el tractament automatitzat de les dades personals cedides (decisions automatitzades), que produeixi efectes jurídics per l’interessat o li afecti de forma igualment significa, excepte amb el consentiment exprés de l’interessat o si així ho autoritza el Dret del país de destinació, sempre que l’esmentat Dret disposi mesures adequades per garantir els interessos legítims i els drets de l’interessat. En aquest cas, el cessionari, amb la col·laboració de l’ACCD quan sigui necessari:

i) informarà a l’interessat de la decisió automatitzada i de les conseqüències previstes, així com de la lògica aplicada; 
ii) aplicarà garanties adequades, com a mínim permetent a l’interessat impugnar la decisió, expressar el seu punt de vista i sol·licitar una revisió per part d’un esser humà.

Quan les sol·licituds d’un interessat siguin excessives, especialment degut al seu caràcter repetitiu, el cessionari podrà establir una tassa raonable en funció del cost administratiu que impliqui la concreció de la sol·licitud o negar-se a actuar respecte la sol·licitud.

El cessionari podrà denegar la sol·licitud d’un interessat quan estigui permès d’acord amb el Dret del país de destí i sigui necessari i proporcionat en una societat democràtica per salvaguardar algun dels objectius enumerats a l’article 23, apartat 1, del Reglament (UE) 2016/676.

Si el cessionari pretén denegar la sol·licitud d’un interessat, li informarà dels motius de la denegació i de la possibilitat de presentar una reclamació davant de l’autoritat de control competent o d’exercitar una acció judicial.

Tretzena.- Reparació

El cessionari informarà als interessats, de manera transparent i en un format de fàcil accés, mitjançant notificació individual o a la seva pàgina web, del punt de contacte autoritzat per trametre reclamacions. El cessionari tramitarà amb prestesa les reclamacions que rebi dels interessats.

En cas de litigi entre un interessat i una de les parts en relació amb el compliment del present protocol, l’esmentada part farà tot el possible per resoldre amistosament el problema de forma oportuna. Les parts es mantindran mútuament informades dels esmentats litigis i, quan correspongui, col·laboraran per resoldre’l.

El cessionari de les dades es compromet a acceptar, quan l’interessat invoqui un Dret d’un tercer beneficiari, la decisió de l’interessat de:

i) presentar una reclamació davant l’autoritat de control de l’Estat membre de la seva residència habitual o el seu lloc de treball o davant de l’autoritat de control competent de conformitat amb la clàusula 15;
ii) exercir una acció judicial en el sentit de la clàusula 20;
iii) les parts accepten que l’interessat pugui estar representat per una entitat, organització o associació sense ànim de lucre en les condicions establertes en l’article 80, apartat 1, del Reglament (UE) 2016/679.
iv) El cessionari de les dades accepta complir les resolucions que siguin vinculant d’acord amb el Dret aplicable de la UE o de l’Estat membre que es tracti.
v) El cessionari de les dades accepta que la selecció de l’interessat no perjudiqui els seus drets substantius i processals per obtenir reparació de conformitat amb el dret aplicable.


Catorzena.- Responsabilitat

a) Cada part serà responsable davant l’altre part de qualsevol dany i perjudici que li causi qualsevol vulneració del present protocol.
b) Cada part serà responsable davant l’interessat; l’interessat tindrà dret a que se l’indemnitzi pels danys i perjudicis materials o immaterials que la part ocasioni a l’interessat per vulnerar els drets de tercers beneficiaris que derivin dels present protocol, sense perjudici de la responsabilitat que li atribueix el Reglament (UE) 2016/679 al cessionari de les dades.
c) Quant més d’una parta sigui responsable del dany o perjudici ocasionat a l’interessat a conseqüència d’una vulneració del present protocol, totes les parts responsables seran responsables solidaris.
d) Les parts acorden que, si una part es considerada responsable de conformitat a la lletra c), estarà legitimada per exigir a l’altra part la part de la indemnització corresponent a la seva responsabilitat pel dany i perjudici.
e) El cessionari no pot al·legar la conducta d’un encarregat o subencarregat del tractament per eludir la seva pròpia responsabilitat.


Quinzena.-Supervisió

L’autoritat de control responsable de garantir que el cessionari compleix amb el Reglament (UE) 2016/679, d’acord amb la cessió, indicada a la clàusula I, actuarà com autoritat de control competent.

El cessionari dona el seu consentiment a sotmetre’s a la jurisdicció de l’autoritat de control competent i a cooperar amb ella en qualsevol procediment destinat a garantir el compliment del present protocol. En particular, el cessionari es compromet a respondre consultes, sotmetre’s a auditories i complir les mesures adoptades per l’autoritat de control i, en particular, les mesures correctives i indemnitzadores. Remetrà a la autoritat de control confirmació per escrit de que s’han pres les mesures necessàries.

Divuitena.- Incompliment de les clàusules i resolució del contracte

El cessionari de les dades informarà amb prestesa a l’ACCD en cas que no pugui donar compliment al present protocol per qualsevol motiu.

En cas que el cessionari incompleixi les obligacions que li atribueix el present protocol, l’ACCD suspendrà la transferència /cessió de dades personals al cessionari fins que torni a garantir el compliment o es resolgui el contracte.

L’ACCD estarà facultada per resoldre el contracte respecte al que es refereix al tractament de dades personals del present protocol quan:

i) L’ACCD ha suspès la cessió de dades personals al cessionari d’acord amb la lletra b) i no es torna donar compliment al present protocol en un termini raonable, i en qualsevol cas, en un termini d’un mes a comptar des de la suspensió.
ii) El cessionari de dades vulneri de manera substancial o persistent el present protocol.
iii) El cessionari incompleixi una resolució vinculant d’un òrgan jurisdiccional o autoritat de control competent en relació amb les obligacions que li atribueix el present protocol.

En aquest supòsit, informarà a l’autoritat de supervisió competent del seu incompliment. 

Ninguna de les parts podrà revocar el seu consentiment i quedarà vinculada pel present protocol si: i) la Comissió Europea adopta una decisió de conformitat d’acord amb l’article 45, apartat 3, del Reglament (UE) 2016/679 que reguli la transferència de dades personals als que s’apliqui el present protocol; o ii) el Reglament (UE) 2016/679 passa a formar part de l’ordenament jurídic del país al que es transfereixen les dades personals. Això s’entén sense perjudici de les altres responsabilitats que siguin d’aplicació al tractament en qüestió en virtut del Reglament (UE) 2016/679.


Dinovena.- Dret aplicable
El present protocol es regirà pel Dret d’un dels Estats membres de la Unió Europea, sempre que l’esmentat dret admeti l’existència de drets dels tercers beneficiaris. Les parts acorden que sigui el dret de l’Estat Espanyol.


Vintena.- Elecció de l’aforament i jurisdicció

Qualsevol controvèrsia derivada del present protocol serà resolta judicialment en un Estat membre de la Unió Europea.

Les parts acorden que siguin els òrgans jurisdiccionals de l’Estat Espanyol.

Els interessats també podran exercir accions judicials contra l’ACCD i/o el cessionari en l’Estat membre en l’Estat membre en el que l’interessat tingui la seva residència habitual.

Les parts acorden sotmetre a la jurisdicció de l’esmentat Estat membre.


Vint-i-unena. Vigència del protocol
Aquest protocol serà vigent a partir del moment en què les parts el signin el contracte de prestació de serveis i fins a la resolució del contracte principal. Resta al marge el caràcter indefinit de les obligacions de confidencialitat i de secret degudes per ambdues parts. 


I en prova de conformitat, les parts signen electrònicament aquest acord a un sol efecte i en la data de referència electrònica.



ANNEX: Mesures de ciberseguretat de nivell bàsic 


 Normativa, procediments i estàndards de protecció de dades: 
o MO.NO.01: Normativa 
o MO.NO.02: Procediments 
o MO.NO.03: Procediments d’autorització 
	
 Coneixement de la normativa, procediments i estàndards de protecció de dades: 
o MO.CN.04: Deures i obligacions del personal 
o MO.CN.05: Formació i conscienciació 

 Protecció de dades en el disseny i per defecte: 
o MG.PD.06: Arquitectura de seguretat 
o MG.PD.07: Desenvolupament segur 
o MG.PD.08: Proves 

 Gestió d’accessos dels usuaris: 
o MG.GA.09: Requisits d’accés i segregació de funcions 
o MG.GA.10: Identificació i autenticació 
o MG.GA.11: Gestió de drets d’accés d’usuaris 
o MG.GA.12: Accés local i remot 

 Gestió de serveis externs: 
o MG.GS.13: Contractació i acords de nivell de servei 

Protecció d’instal·lacions i infraestructures: 
o MP.II.16: Condicionament dels locals 
o MP.II.17: Control d’accés físic 
o MP.II.18: Registre d’entrada i de sortida d’equipaments i suports 

 Monitorització de l’activitat i incidències: 
o P.MO.19: Controls d’auditoria dels sistemes de la informació 
o MP.MO.20: Registre i protecció de l’activitat dels usuaris 
o MP.MO.21: Gestió d’incidents i sistemes de notificació d’incidents 

 Protecció d’actius: 
o MP.PA.22: Inventari d’actius 
o MP.PA.23: Fitxers temporals 
o MP.PA.24: Protecció d’equips 
o MP.PA.25: Manteniment d’equipament 
o MP.PA.26: Protecció de suports d’informació 
o MP.PA.27: Devolució d’actius 

 Protecció de la informació: 
o MP.PA.28: Protecció del lloc de treball 
o MP.PI.29: Limitació del tractament de dades personals 
o MP.PI.30: Còpies de seguretat 

 Protecció de la informació en tractaments no automatitzats: 
o MP.PP.33: Control d’accés a la documentació 
o MP.PP.34: Custòdia, emmagatzematge i destrucció 
o MP.PP.35: Còpia o reproducció de documents 
o MP.PP.36: Trasllat de documentació 
o MP.PP.37: Criteris d’arxiu 
o MP.PP.38: Gestió d’incidents i sistemes de notificació d’incidències 
o MP.PP.39: Procediments per tractaments no automatitzats 
ANNEX 10

Preparació i presentació de les propostes en Sobre Digital.


a)  Accés a l’eina de Sobre digital: per accedir a l’aplicació web cal accedir a l’espai virtual de la licitació del Perfil de contractant que es detalla a l’apartat E.5 del quadre de característiques d’aquest Plec.

 b) Requisits tècnics:

· Disposar d’una versió actualitzada d’un dels navegadors més utilitzats al mercat, que admeten el xifrat dels documents, entre d’altres Google Chrome, Mozilla Firefox, Opera. Nota: Internet Explorer en principi no suportat.

· Antivirus actualitzat: és imprescindible passar el antivirus a tots els documents que conformen la proposta prèviament a incorporar-los a la Web de Sobre Digital. Les propostes presentades han d’estar lliures de virus informàtics i de qualsevol tipus de programa o codi nociu, ja que en cap cas es poden obrir els documents afectats per un virus amb eines corporatives de la Generalitat de Catalunya.

· Eina de signatura de documents en format PDF

· Disposar de signatura electrònica avançada basada en un certificat qualificat o reconegut de signatura electrònica, que reconegui el Consorci AOC, entre d’altres: DNI electrònic, Camerfirma, Firma Profesional, Fábrica Nacional de  Moneda y Timbre, Consorci d’Administració Oberta de Catalunya. 

· Els formats de documents admesos es troben indicats a l’apartat E.5 del quadre de característiques d’aquest plec.


c) Presentació
Les especificacions tècniques necessàries per a la presentació electrònica de propostes es troben disponibles a l’apartat de “Licitació electrònica” de la Plataforma de Serveis de Contractació Pública a l’adreça web següent: 

https://contractaciopublica.gencat.cat/ecofin_sobre/AppJava/views/oferta/com_presentar_oferta.xhtml 

1. En primer lloc, cal accedir a l’espai de licitació publicat a la Plataforma de serveis que es detalla a l’apartat E.5 del quadre de característiques d’aquest Plec. A la part dreta inferior de la pantalla, clicar a “Presentar oferta via Sobre Digital”:

[image: ]

Al clicar en aquesta opció, s’obre un formulari que permet inscriure’s a la licitació i designar una o diverses persones de contacte. A continuació, es rebrà un missatge d’activació de la proposta al/s correu/s electrònic/s indicat/s en aquest formulari d’alta. Les empreses licitadores han de conservar aquest correu electrònic d’activació de la proposta, atès que l’enllaç (URL) que es conté en el missatge d’activació és l’accés únic i exclusiu de què disposaran per presentar les ofertes a través de l’eina Sobre Digital.

Les adreces electròniques que les empreses licitadores indiquin en el formulari d’inscripció de l’eina de Sobre Digital, que seran les emprades per enviar correus electrònics relacionats amb l’ús de l’eina de Sobre Digital, han de ser les mateixes que les que designin en la declaració responsable de compliment de requisits per a contractar –d’acord amb el model de l’Annex 2- per a rebre els avisos de notificacions i comunicacions mitjançant e-NOTUM, d’acord amb la clàusula 11.11.1.a) d’aquest Plec.

2. Amb aquesta inscripció, s’activa la proposta a través d’una URL específica que el sistema envia per correu electrònic a les persones de contacte designades. A través de la URL enviada s’activa un espai virtual, al qual qualsevol persona de l’empresa licitadora que disposi de la URL pot accedir per preparar la proposta. Les empreses licitadores han de conservar aquest correu electrònic, atès que l’enllaç que es conté en el missatge d’activació, és l’únic accés per presentar les propostes a través del Sobre Digital.

3. Accedint a l’espai web de presentació de propostes a través de l’enllaç tramès, les empreses licitadores han de preparar tota la documentació requerida i adjuntar-la en format electrònic en els sobres corresponents. Les empreses licitadores poden preparar i enviar aquesta documentació de forma esglaonada o tota alhora, abans de fer la presentació de la proposta.

Per poder iniciar la tramesa de la documentació, l’eina requerirà a les empreses licitadores que introdueixin una paraula clau per a cada sobre amb documentació xifrada que formi part de la licitació (pel sobre A no es requereix paraula clau, atès que la documentació no està xifrada). Amb aquesta paraula clau es xifrarà, en el moment de l’enviament de les ofertes, la documentació. Així mateix, el desxifrat dels documents de les ofertes es realitza mitjançant la mateixa paraula clau, la qual han de custodiar les empreses licitadores. Cal tenir en compte la importància de custodiar correctament aquesta o aquestes claus (poden ser la mateixa per tots els sobres o diferents per cadascun d’ells), ja que només les empreses licitadores la/les tenen (l’eina de Sobre Digital no guarda ni recorda les contrasenyes introduïdes) i són imprescindibles per al desxifrat de les ofertes i, per tant, per l’accés al seu contingut.

Abans de confirmar l’enviament de la proposta s’han de confirmar (tornar a introduir) totes les paraules clau. Un cop completat el xifrat dels sobres, l’aplicació permet la generació d’un fitxer de text descarregable amb les paraules introduïdes per a cada sobre. És recomanable generar i descarregar aquest document.

4. Un cop complimentada tota la documentació, l’empresa licitadora ha de procedir al tancament de la proposta amb la generació del document resum en format PDF, que conté l’índex dels documents i les empremtes digitals. Cal la signatura del resum de la proposta en PDF, per part del representant de l’empresa licitadora, que comporta la signatura de tots els documents que la composen. Aquesta signatura es realitza fora del sistema. Els certificats admesos són els de signatura electrònica avançada, basada en un certificat qualificat o reconegut admès pel Consorci d’Administració Oberta de Catalunya. Amb la signatura del resum generat per l’eina de Sobre Digital per part del representant de l’empresa s’entenen per signats tots els documents que conformen la proposta presentada per l’empresa licitadora, a tots els efectes legals oportuns.

5. Un cop signada i tancada la proposta ja se’n pot fer la presentació. La presentació es duu a terme mitjançant l’enviament del resum signat. A l’índex que acompanya aquest resum de la proposta hi consten les empremtes dels diferents documents enviats. És important tenir en compte que només serà vàlida la proposta en tant que l’empremta que consti a l’índex i la dels diferents documents sigui la mateixa. Per aquest motiu, és important no modificar ni “anomenar i desar” els documents per tal que es mantingui aquesta empremta.

6. Un cop feta la tramesa, els documents i el resum de la proposta queden xifrats a la “caixa forta”. L’empresa licitadora rebrà un justificant de presentació amb l’apunt del registre d’entrada. A partir del moment en què la proposta s’hagi presentat, ja no es podrà modificar la documentació tramesa.

7. D’acord amb el que preveu la disposició addicional setzena de la LCSP, la tramesa per mitjans electrònics de les propostes podrà efectuar-se en dues fases, transmetent primer l’empremta digital de la documentació (hash) que correspon al resum criptogràfic del document, dins del termini de presentació de propostes, amb la recepció de la qual es considerarà efectuada la seva presentació a tots els efectes, i després d’aquest termini, la proposta pròpiament dita en un termini màxim de 24 hores. De no efectuar-se aquesta segona remissió en el termini de 24 hores, es considerarà que la proposta ha estat retirada. Si es fa ús d’aquesta possibilitat, aquesta documentació ha de coincidir totalment amb aquella respecte de la que s’ha enviat l’empremta digital enviada prèviament, de manera que no es pot produir cap modificació dels fitxers electrònics que configuren la documentació de la proposta. En aquest sentit, cal assenyalar la importància de no manipular aquests arxius (ni, per exemple, fer-ne còpies, encara que siguin de contingut idèntic) per tal de no variar-ne l’empremta electrònica, que és la que es comprovarà per assegurar la coincidència de documents en les ofertes trameses en dues fases.

Per tal de fer aquesta presentació de propostes en dues fases, les empreses licitadores poden seleccionar els documents de cada sobre sense desar-los i fer la tramesa de la proposta. L’aplicació haurà generat una empremta per a aquests documents, que és la que s’enviarà amb el resum signat. Un cop feta la presentació, el licitador haurà d’entrar a desar els diferents documents pendents de desar. 

8. Les empreses licitadores podran presentar una còpia de seguretat dels documents electrònics presentats mitjançat l’eina Sobre Digital en suport físic electrònic, que serà sol·licitada a les empreses en cas de necessitat, per tal de poder accedir al contingut dels documents en cas que estiguin malmesos. Aquesta còpia s’haurà de lliurar a sol·licitud de la mesa de contractació, o de l’òrgan de contractació en el seu cas, en cas que es requereixi, i haurà de contenir una còpia de la proposta amb exactament els mateixos documents –amb les mateixes empremtes digitals– que els aportats en la proposta mitjançant l’eina de Sobre Digital. En aquest sentit, cal recordar la importància de no manipular aquests arxius per tal de no variar-ne l’empremta electrònica, que és la que es comprovarà per assegurar la coincidència dels documents de la còpia de seguretat, tramesos en suport físic electrònic, i dels tramesos en la proposta a través de l’eina de Sobre Digital. Així mateix, cal tenir en compte que aquesta còpia no podrà ser emprada en el cas d’haver enviat documents amb virus a través de l’eina de Sobre Digital, atesa la impossibilitat tècnica en aquests casos de poder fer la comparació de les empremtes electròniques i, per tant, de poder garantir la no modificació de les propostes un cop finalitzat el termini de presentació

d) Per a l’obertura de les propostes:

Un cop hagin transcorregut 24 hores des de la finalització del termini de presentació de les propostes, els custodis designats per la Mesa de contractació o, en el seu cas, l’òrgan de contractació sol·licitarà a les empreses licitadores, mitjançant el correu electrònic assenyalat en el formulari d’inscripció a la proposta de l’eina Sobre Digital, que accedeixin a l’eina web de Sobre Digital per introduir les seves paraules clau en el moment que correspongui. Es demanarà la introducció de la paraula clau amb una antelació de 24 hores a aquella en què es farà l’obertura del sobre corresponent. No obstant això, en l’anunci de licitació publicat es podrà preveure una antelació diferent.

Les empreses licitadores realitzen la custòdia de la/es paraula/es clau per iniciar el procés de desxifrat de les ofertes presentades. Les empreses licitadores han de recordar i/o guardar la/les paraula/es clau, atès que l’eina de Sobre Digital no guarda ni recorda les contrasenyes introduïdes. 

Quan les empreses licitadores introdueixin les paraules clau s’iniciarà el procés de desxifrat de la documentació, que es trobarà guardada en un espai virtual securitzat que garanteix la inaccessibilitat a la documentació abans, en el seu cas, de la constitució de la Mesa i de l’acte d’obertura dels sobres, en la data i l’hora establerts.

En cas que alguna empresa licitadora no introdueixi la paraula clau no es podrà accedir al contingut del sobre xifrat. En aquest sentit, cal tenir molt en compte que la presentació de propostes a través de l’eina de Sobre Digital es basa en el xifratge de la documentació i requereix necessàriament la introducció per part de les empreses licitadores de la/les paraula/es clau, que només elles custodien durant tot el procés, per poder accedir al contingut xifrat dels sobre. Per tant, en cas que les empreses licitadores no introdueixin les paraules clau en el termini establert, comportarà l’exclusió de la licitació d’aquella empresa. En el cas que hi hagi problemes tècnics que no permetin la introducció de les paraules clau i quedi acreditada aquesta circumstància, la Mesa podrà atorgar un nou termini per a la introducció de les paraules clau, sempre que no hagi arribat l’hora concreta d’obertura del sobre, i podrà posposar l’acte d’obertura del sobre corresponent.

La Mesa podrà sol·licitar la introducció de les paraules clau tantes vegades com sigui necessari abans del termini establert. 

e) Incidències que es poden donar en la presentació d’ofertes electròniques i com es resoldran:

· Si s’envia l’empremta i la proposta que arriba no coincideix amb la que es va trametre amb l’empremta perquè hi ha una modificació, en tant que no es pot determinar quina és la proposta que el licitador volia presentar,  la Mesa de contractació acordarà l’exclusió del procediment de licitació. L’única excepció és que només hi hagi una modificació en el contingut del Sobre A amb la documentació general. 

· Virus, codis o programes nocius: Les propostes presentades han d’estar lliures de virus informàtics i de qualsevol tipus de programa o codi nociu. En cap cas es poden obrir els documents afectats per un virus amb les eines corporatives de la Generalitat de Catalunya. Per tant, si la proposta conté virus, codis o programes nocius comportarà l’exclusió automàtica del procediment d’adjudicació. 

· Documents  malmesos, il·legibles o en blanc: En cas que algun document presentat per les empreses licitadores estigui malmès, en blanc o sigui il·legible, la Mesa de contractació valorarà, en funció de quina sigui la documentació afectada, les conseqüències jurídiques respecte de la participació d’aquesta empresa en el procediment, que s’hagin de derivar de la impossibilitat d’accedir o conèixer el contingut d’algun dels documents que composen una proposta. En cas de tractar-se de documents imprescindibles per conèixer o valorar la proposta, la mesa de contractació podrà acordar l’exclusió de l’empresa licitadora.

No obstant això, la Mesa, o l’òrgan de contractació en el seu cas, valorarà la possibilitat de demanar a l’empresa licitadora la còpia de seguretat dels documents electrònics presentats en suport físic electrònic per tal de poder accedir al contingut dels documents per a la valoració de la proposta o bé l’exclusió del procediment d’adjudicació. 

Si es demana la còpia de seguretat dels documents electrònics presentats en suport físic electrònic, es comprovarà que no s’hagi variat l’empremta electrònica, per tal d’assegurar la coincidència dels documents de la còpia de seguretat tramesos en suport físic electrònic i dels tramesos en la proposta a través de l’eina de Sobre Digital. En aquest cas, si s’ha variat l’empremta electrònica, la Mesa de contractació acordarà l’exclusió de l’empresa licitadora.

· En cas de fallada tècnica que impossibiliti l’ús de l’eina de Sobre Digital el darrer dia de presentació de les propostes, l’òrgan de contractació ampliarà el termini de presentació de les mateixes el temps que es consideri imprescindible. A tal efecte, es modificarà el termini de presentació de les propostes que es publicarà a la Plataforma de serveis de contractació pública via esmena. Aquest canvi de data es comunicarà a les empreses licitadores que haguessin activat la proposta mitjançant correu electrònic i a la resta d’empreses interessades que s’hagin subscrit a l’espai virtual de licitació. 

· Manca d’introducció de la/es paraula/es clau per a l’obertura dels sobres corresponents en el termini per fer-ho: En cas que alguna empresa licitadora no introdueixi la paraula clau, en tant que no es podrà accedir al contingut del sobre xifrat comportarà l’exclusió de la licitació d’aquella empresa. No obstant això, en el cas que hi hagi problemes tècnics que no permetin la introducció de les paraules clau i quedi acreditada aquesta circumstància, la Mesa podrà atorgar un nou termini per a la introducció de les paraules clau i podrà posposar l’acte d’obertura del sobre corresponent. A tal efecte, es modificarà el termini de presentació de les propostes que es publicarà a la Plataforma de serveis de contractació pública via esmena. Aquest canvi de data es comunicarà a les empreses licitadores que haguessin activat la proposta mitjançant correu electrònic i a la resta d’empreses interessades que s’hagin subscrit a l’espai virtual de licitació. 



























ANNEX 11

Declaració de compromís de disposar d’una assegurança de responsabilitat patrimonial

El/la Sr./Sra. ........................................................................................ amb residència a .................................................................., al carrer ..................................................................
Número ............, i amb NIF.................., en representació de l’entitat ..........................., en qualitat de ................. declara que, en cas de resultar adjudicatària, es compromet a disposar  abans de la formalització del contracte d’una assegurança de responsabilitat patrimonial d’un mínim de 300.000 euros.




Signatura




 



























Annex 12. Declaració de no estar incurs en causa d’incompatibilitat per prestar els serveis

El/la Sr./Sra. ........................................................................................ amb residència a .................................................................., al carrer ..................................................................
Número ............, i amb NIF.................., en representació de l’entitat ..........................., en qualitat de ................. declara que, en cas de resultar adjudicatària, no està incurs en cap de les causes d’incompatibilitat previstes a la Llei 22/2015, de 20 de juliol, d’Auditoria de Comptes i en el Reglament (UE) número 537/2014, del Parlament Europeu i del Consell, de 16 d'abril de 2014, sobre els requisits específics per a l'auditoria legal de les entitats d'interès públic.

Així mateix, coneix el contingut de la següent normativa d’aplicació i tampoc està incurs en les causes d’incompatibilitat que en aquestes es detallen:

-La instrucció 2/2023 que regula el principi d’independència en l’exercici de les funcions del personal de la Intervenció general, i  d’acord amb l’apartat 11è, per aquells treballs en què l’auditoria d’entitats del sector públic de la Generalitat s’efectua per auditors privats, ja sigui de CCAA o de compliment normatiu o d’ambdues, caldrà que aquests deixin prova a l’expedient de la signatura de la declaració dels membres de l’equip, prèvia autoavaluació segons els ítems que es preveuen.

-L’article 33.8 de la Llei 3/2023 de 16 de març de mesures financeres, que afegeix l’article 71 bis al Decret legislatiu 3/2002 de 24 de desembre (TRLFPC):

3. Les societats d'auditoria o els auditors de comptes individuals concurrents, amb relació a cada treball a adjudicar, no poden ésser contractats quan el mateix any o l'any anterior al que han de dur a terme el treball n'hagin fet o en facin d'altres per a l'entitat sobre àrees o matèries respecte de les quals s'ha de pronunciar l'auditor en el seu informe.
4. Els auditors no poden ésser contractats amb contractes successius per a dur a terme treballs sobre una mateixa entitat per més de deu anys. Posteriorment, no podran ésser contractats novament fins transcorreguts dos anys des de la finalització del període anterior. La durada dels contractes per a les auditories de les societats de capital del sector públic de la Generalitat obligades per la normativa mercantil a ésser auditades resta sotmesa a la normativa específica.
- La instrucció 7/2023 de la Intervenció general de 2 de juny de 2023, amb relació a l’article 71 bis apartat 3 del TRLFPC, en què es determinen els criteris per determinar quins serveis i treballs addicionals als de l’auditoria de comptes anuals es consideren incompatibles per als auditors privats quan duguin a terme l’auditoria de comptes anuals l’entitat. Cal advertir que, la llista de serveis incompatibles que es detallen a l’apartat 4.1. de la instrucció esmentada no és tancada, sinó que es tracta d’un llistat merament enunciatiu, entenent que en tot cas es considerarà que l'auditor de comptes o la societat d'auditoria no gaudeix de prou independència en aquests supòsits, però no implica la limitació als supòsits expressament enumerats.

Signatura








ANNEX 13. Enllaç a la  Resolució de la Intervenció General, de 15 de gener de 2020, per la qual s’aprova la instrucció sobre el règim general a seguir en l’exercici del control financer

http://economia.gencat.cat/web/.content/70_seguiment_control_finances_Generalitat/guies-instruccions-models/instruccio-control-financer.pdf















































ANNEX 14. Model de declaració d’absència de conflicte d’interessos de la persona o empresa licitadora del contracte
El/la Sr./Sra. ....................................................................................... amb residència a .................................................................., al carrer .................................................................
Número ............, i amb NIF.................., (en el seu cas, en representació de l’empresa ................., en qualitat de ............) DECLARA sota la seva responsabilitat, com a empresa licitadora del contracte .............................., amb expedient número  ............................ QUE: 

Primer. Que conec amb detall els plecs que regeixen el contracte, així com la normativa que li és aplicable, i que tinc coneixement que l’article 61.3, “Conflicte d’interessos”, del Reglament (UE, Euroatom) 2018/1046 del Parlament Europeu i del Consell, de 18 de juliol (Reglament financer de la UE) estableix que hi ha conflicte d’interessos quan l’exercici imparcial i objectiu de les funcions es vegi compromès per raons familiars, afectives, d’afinitat política o nacional, d’interès econòmic o per qualsevol motiu directe o indirecte d’interès personal.

Segon. Que conec l’article 64, “Lluita contra la corrupció i la prevenció dels conflictes d’interessos”, de la Llei 9/2017, de 8 de novembre, de contractes del sector públic, que defineix el conflicte d’interessos com “qualsevol situació en què el personal al servei de l’òrgan de contractació que a més participi en el desenvolupament del procediment de licitació o pugui influir en el seu resultat, tingui directament o indirectament un interès financer, econòmic o personal que pugui semblar que compromet la seva imparcialitat i independència en el context del procediment de licitació”. 

Tercer. Que ni la meva persona ni, si escau, la persona jurídica a la qual represento es troba en cap situació que pugui comprometre el compliment de les obligacions exigibles per la participació en el procediment de contractació, ni que pugui comprometre el compliment d’aquestes obligacions en cas de resultar adjudicatària de l'expedient.

Quart. Que ni la meva persona ni, si escau, la persona jurídica a la qual represento es troba en una situació de conflicte d'interessos, segons la definició de l'article 61 del Reglament financer de la UE que pugui dificultar o comprometre de cap manera el compliment de les obligacions esmentades a l'apartat anterior.

Cinquè. Que els administradors, els representants i la resta de persones amb capacitat de presa de decisions o control sobre [persona jurídica] no es troben en la situació de conflicte definida a l'apartat quart.

Sisè. Que em comprometo a posar en coneixement de l’òrgan de contractació de l’expedient, sense dilació, qualsevol situació de conflicte d’interessos que comprometi o pugui comprometre el compliment de les obligacions esmentades.

Setè. Que he subministrat informació exacta, veraç i completa en el marc d’aquest expedient, i que tinc coneixement que la falsedat d’aquesta declaració i la informació subministrada comporta les conseqüències contractuals, administratives o judicials que estableixi la normativa d'aplicació i la documentació contractual.


Signatura



Via Laietana, 14
08003 Barcelona
Tel. 93 567 63 00	
Fax 93 567 63 01
dtgb_delegacio.presidencia@gencat.net

Bàsic



		ID Naturalesa		Naturalesa		ID Grup		Grup		ID Mesura		Mesura		Nivell		Descripció Nivell

		MO		Mesures d'Organització		MO.NO		Normativa, procediments i estàndards de protecció de dades		MO.NO.01		Normativa		Bàsic		1. La Normativa de protecció de dades ha de plasmar de forma clara i precisa, almenys, el següent:
a) Organització de protecció de dades:
- Designació del Delegat de Protecció de Dades (DPD) dels tractaments automatitzats i no automatitzats.
- Designació del Comitè o Comitès per a la gestió i coordinació de la protecció de dades, detallant-ne l’àmbit de responsabilitat, els membres i la relació amb altres elements de l'organització.
- Designació del Responsable de ciberseguretat i compliment de protecció de dades.
- Definició dels rols i funcions definint per a cadascun els deures i responsabilitats.
b) Definició de la categorització de cada lloc de treball en matèria de protecció de dades que defineixi les funcions, deures i obligacions del personal; i els criteris i regles d'ús encaminats a la correcta utilització de les eines de treball i els serveis. Ha d'incloure la responsabilitat dels usos indeguts i les mesures disciplinàries associades.
c) Model de relació amb l'autoritat de control.
d) Registre d'Activitats de Tractament que haurà de contenir com a mínim els següents camps:
- Nom i dades de contacte del DPD, del Responsable del Tractament i, si s'escau, del corresponsable i del representant del responsable.
- Activitats i finalitats dels tractaments.
- Descripció de les categories de dades i dels interessats.
- Categories dels destinataris a qui se li han comunicat o comunicaran les dades, inclosos els destinataris en tercers països o organitzacions internacionals.
- Transferències internacionals de dades.
- Quan sigui possible, els terminis previstos per a la supressió de les diferents categories de dades.
- Quan sigui possible, una descripció general de les mesures tècniques i organitzatives de seguretat.
e) Si s'actua com encarregat del tractament, haurà de portar un registre de les categories d'activitats de tractament que porta a terme per compte d'un responsable que haurà de contenir la següent informació:
- Nom i dades de contacte del encarregat i de cada responsable per compte del que actuï i, si s'escau, del representant del responsable o del encarregat i del DPD.
- Categories de tractaments efectuats per compte de cada responsable.
- Transferències internacionals de dades.
- Quan sigui possible, una descripció general de les mesures tècniques i organitzatives de seguretat.
f) Identificació de les Activitats de Tractament i sistemes d'informació associats.
g) Definició dels nivells de risc de les Activitats de Tractament i els criteris per la classificació.
h) Metodologia d'Avaluació d’Impacte relativa a la Protecció de Dades (AIPD).
i) Identificació de les mesures de ciberseguretat associades als diferents nivells de risc.
2. La normativa referida en aquest apartat haurà de mantenir-se en tot moment actualitzada i serà revisada sempre que es produeixin canvis rellevants.
3. Qualsevol incompliment o excepció de la normativa haurà de ser correctament documentat.

		MO		Mesures d'Organització		MO.NO		Normativa, procediments i estàndards de protecció de dades		MO.NO.02		Procediments		Bàsic		1. S'ha de disposar, com a mínim, dels següents documents que detallin de forma clara i precisa com portar a terme els tractaments automatitzats:
a) Control d’accés lògic (gestió d'usuaris). Ha d'incloure el control d'accés a les dades que tenen limitat el tractament.
b) Identificació i autenticació.
c) Gestió de suports.
d) Còpies de seguretat i restauració de dades.
e) Control d’accés físic.
f) Tractament de fitxers temporals.
g) Eliminació segura d’informació en la reutilització o destrucció de suports i sistemes.
h) Devolució d'actius.
i) Registre d'accessos.
j) Gestió d'excepcions.
k) Treball fora dels locals del responsable de les Activitats de Tractament o encarregats dels tractaments.
l) Notificació, registre i gestió d’incidències.
m) Notificació de vulneracions de seguretat.
2. Els documents referits en aquest apartat s'hauran de mantenir en tot moment actualitzats i seran revisats sempre que es produeixin canvis rellevants.

		MO		Mesures d'Organització		MO.NO		Normativa, procediments i estàndards de protecció de dades		MO.NO.03		Procediments d’autorització		Bàsic		1. S'ha d'establir un procés formal d'autoritzacions que cobreixi, com a mínim, els següents aspectes:
a) Ús de dispositius mòbils (ordinadors portàtils, dispositius mòbils intel·ligents, tauletes, agendes electròniques, etc.).
b) Ús de suports (dispositius òptics (CD's, DVD's), discs durs externs, cintes i discs de còpies de seguretat, unitats USB o pendrives, targetes de memòria (SD, microSD, etc.)).
c) Sortida de dispositius mòbils i suports.
d) Tractament fora dels locals del Responsable del Tractament o Encarregat del Tractament.
e) Accés remot.
f) Execució dels procediments de recuperació de dades.
g) Entrada en producció i manteniment d'equips i aplicacions.
2. Els documents referits en aquest apartat s'hauran de mantenir en tot moment actualitzats i seran revisats sempre que es produeixin canvis rellevants.

		MO		Mesures d'Organització		MO.CN		Coneixement de la normativa, procediments i estàndards de protecció de dades		MO.CN.04		Deures i obligacions del personal		Bàsic		1. S'ha d'informar al personal de:
a) Les funcions, deures i obligacions tant durant el període el qual exerceix el lloc de treball com en cas de finalització de l'assignació o trasllat a un altre lloc de treball.
b) Els requisits a complir respecte les dades a les que ha tingut accés, en particular, en termes de confidencialitat, tant durant el període en el qual ha estat adscrit com posteriorment a la seva finalització.
c) Les mesures disciplinàries en cas d'incompliment.

		MO		Mesures d'Organització		MO.CN		Coneixement de la normativa, procediments i estàndards de protecció de dades		MO.CN.05		Formació i conscienciació		Bàsic		1. En coordinació amb el DPD, s'han de dur a terme les accions necessàries per formar i conscienciar regularment el personal sobre el seu paper i responsabilitat en matèria de protecció de dades perquè la seguretat dels tractaments automatitzats i no automatitzats assoleixi els nivells exigits. En particular, pel que fa a:
a) La normativa, procediments i estàndards de seguretat relativa al bon ús dels sistemes i els tractaments en paper.
b) La detecció i reacció a incidents de seguretat, activitats o comportaments sospitosos.
c) El procediment de notificació d’incidents i vulneracions de seguretat.
d) La gestió de la informació en qualsevol format en què es trobi. S’han de cobrir almenys les activitats següents: llocs de treball endreçats, emmagatzematge, transferència, còpies, distribució, destrucció i ús de fitxers temporals.

		MG		Mesures de Gestió		MG.PD		Protecció de dades en el disseny i per defecte		MG.PD.06		Arquitectura de seguretat		Bàsic		1. S'han de dissenyar i configurar els sistemes i xarxes aplicant la regla de mínima funcionalitat i la seguretat per defecte. 
2. El disseny d'arquitectura de seguretat ha de contemplar les instal·lacions, els sistemes, l'esquema de línies de defensa i els sistemes d'identificació i autenticació. 
3. S'han de configurar de forma segura els equips, prèviament a al seva entrada en producció de forma que s'apliquin mesures tècniques i organitzatives que garanteixin, per defecte: 
a) la limitació del tractament de dades per part dels usuaris dels diferents sistemes d'informació d'acord amb les funcions que l'usuari ha de desenvolupar.
b) la retirada de comptes i contrasenyes per defecte.
c) que no es proporcionin funcions innecessàries, ni d'operació, ni d’administració, ni d'auditoria, de manera que es redueixi el seu perímetre al mínim imprescindible.
d) que no es proporcionin funcions que no siguin d'interès , ni siguin necessàries i, fins i tot, les que siguin inadequades al fi que es persegueix.
4. S'ha de mantenir documentació tant del disseny d'arquitectura com de la configuració dels equips. 
5. De manera prèvia a l'entrada en producció s'ha de realitzar un anàlisi de vulnerabilitats. 
6. S'ha de demanar autorització relativa a l'entrada en producció i manteniment d'equips i aplicacions.

		MG		Mesures de Gestió		MG.PD		Protecció de dades en el disseny i per defecte		MG.PD.07		Desenvolupament segur		Bàsic		1. El desenvolupament d'aplicacions s'ha de fer sobre un sistema diferent i separat del de producció i no hi ha d'haver eines o dades de desenvolupament en l'entorn de producció.
2. S'ha d'aplicar una metodologia de desenvolupament reconeguda que:
a) Prengui en consideració els aspectes de seguretat en tot el cicle de vida.
b) Utilitzi algoritmes, programari i biblioteques reconegudes.
c) Contempli la generació i el tractament de pistes d'auditoria que permeti registrar les activitats dels usuaris tal i com s'especifica a la mesura Id 20 "Registre i protecció d'activitat dels usuaris".
3. De manera prèvia a l'entrada en producció s'ha de realitzar: 
a) Comprovació del funcionament correcte de l'aplicació.
b) Anàlisi de vulnerabilitats.

		MG		Mesures de Gestió		MG.PD		Protecció de dades en el disseny i per defecte		MG.PD.08		Proves		Bàsic		1. Les proves s'han de fer en un entorn aïllat del de producció. 
2. Les proves anteriors a l'entrada en producció o modificació no s'han de fer amb dades reals, llevat que s'asseguri que l'entorn en el que es facin les proves tingui implementades les mesures de ciberseguretat establertes pel nivell de seguretat del tractament de les dades.

		MG		Mesures de Gestió		MG.GA		Gestió d'accessos dels usuaris		MG.GA.09		Requisits d'accés i segregació de funcions		Bàsic		1. Els requisits d’accés s’han d’atenir al que s’indica a continuació:
a) Tot sistema d'informació ha de disposar de mecanismes d’autenticació per a validar la identitat dels usuaris que hi accedeixen.
b) Els recursos del sistema s’han de protegir amb algun mecanisme que n’impedeixi la utilització, llevat de les entitats, usuaris o persones que gaudeixin de drets d’accés suficients.
c) Els drets d’accés de cada recurs s’han d’establir segons les decisions de la persona responsable del recurs, i s’han d’atenir a la normativa de seguretat del sistema.
d) Particularment, s’ha de controlar l’accés als components del sistema i als seus fitxers o registres de configuració.

		MG		Mesures de Gestió		MG.GA		Gestió d'accessos dels usuaris		MG.GA.10		Identificació i autenticació		Bàsic		1. Abans de proporcionar les credencials d’autenticació als usuaris, aquests s’han d’haver identificat i registrat de manera fidedigna davant el sistema o davant un proveïdor d’identitat electrònica reconegut per l’Administració. Es preveuen diverses possibilitats de registre dels usuaris:
- Mitjançant la presentació física de l’usuari i la verificació de la seva identitat d’acord amb la legalitat vigent, davant un funcionari habilitat per a això.
- De manera telemàtica, mitjançant DNI electrònic o un certificat electrònic qualificat.
- De manera telemàtica, utilitzant altres sistemes admesos legalment per a la identificació dels ciutadans dels que prevegi la normativa aplicable.
2. Els mecanismes d'autenticació emprats a cada sistema s’han d’adequar al nivell del sistema i respondre als mecanismes autoritzats al Reglament Europeu 910/2014 (eIDAS) i reglaments d'execució del mateix, així com el Protocol d'Identificació i Signatura Electrònica, aprovat per l'Ordre GRI/233/2015, de 20 de juliol, i la Política d'Identificació i Signatura Electrònica del Marc Normatiu de Seguretat de la Informació de la Generalitat de Catalunya. Els mecanismes poden utilitzar els factors d’autenticació següents:
- “Factors de coneixement”: contrasenyes o claus concertades. Han de disposar de regles bàsiques de qualitat (extensió, tipus de caràcters, etc.).
- “Factors de possessió”: components lògics (com ara certificats de programari) o dispositius físics (tokens, telèfons mòbils, dispositius).
- “Factors inherents o propis de l'usuari“: elements biomètrics.
3. En l'àmbit bàsic es requerirà com a mínim un factor d'autenticació. Els factors anteriors es poden utilitzar de manera aïllada o combinar-se per generar mecanismes d’autenticació forta (veure nivells superiors). 
4. La identificació dels usuaris del sistema s’ha de fer d’acord amb el que s’indica a continuació:
a) Els identificadors d’usuari han de complir amb el MCPD i el Marc Normatiu de la Seguretat de la Informació de la Generalitat de Catalunya.
b) Es poden utilitzar com a identificador únic els sistemes d’identificació que prevegi la normativa aplicable.
c) Quan l’usuari tingui diferents rols davant del sistema (p.ex. com a ciutadà, com a treballador intern de l’organisme i com a administrador dels sistemes), ha de rebre identificadors singulars per a cadascun dels casos de manera que sempre quedin delimitats privilegis i registres d’activitat.
d) Cada entitat (usuari o procés) que accedeix al sistema ha de disposar d’un identificador únic de manera que:
- Es pot saber qui rep i quins drets d’accés rep.
- Es pot saber qui ha fet alguna cosa i què ha fet.
5. Les credencials s’han de gestionar de la manera següent:
a) S’han d’activar una vegada estiguin sota el control efectiu de l’usuari.
b) Han d’estar sota el control exclusiu de l’usuari.
c) L’usuari ha de reconèixer que les ha rebut i que coneix i accepta les obligacions que implica la seva tinença, en particular, el deure de custòdia diligent, protecció de la seva confidencialitat i informació immediata en cas de pèrdua.
d) Han de ser inhabilitats en els casos següents: quan l’usuari deixa l’organització per qualsevol causa; quan l’usuari cessa en la funció per a la qual es requeria el compte d’usuari; o quan la persona que el va autoritzar dóna ordre en sentit contrari. En definitiva, quan s'acaba la relació amb el sistema.
e) S’han de retenir durant el període necessari per atendre les necessitats de traçabilitat dels registres d’activitat que hi estan associats. A aquest període se’l denomina període de retenció.
f) S'han de revisar periòdicament els identificadors i verificar si és necessari que accedeixin als sistemes d'informació.
g) En el cas que siguin contrasenyes, s'han de configurar segons l'estàndard de contrasenyes del Marc Normatiu de Seguretat de la Informació de la Generalitat de Catalunya. Concretament, en allò referent a la complexitat, longitud, caducitat, limitació del nombre d'intents fallits, reutilització i emmagatzematge. En cas d'utilitzar OTPs aquests no tindran una duració superior a 24 hores. 

		MG		Mesures de Gestió		MG.GA		Gestió d'accessos dels usuaris		MG.GA.11		Gestió de drets d’accés dels usuaris		Bàsic		1. L'assignació i l'ús dels privilegis d'accés ha d'estar restringida i controlada. L'assignació de drets d'accés privilegiats ha d’estar recollida en un procés formal d'autorització, d'acord amb la normativa de control d'accés aplicable. Només el personal autoritzat pot concedir, alterar o anul·lar l’autorització d’accés als recursos, de conformitat amb els criteris establerts pel seu propietari.
2. Els drets d’accés de cada usuari s’han de limitar atenent els principis següents:
a) Mínim privilegi. Els privilegis de cada usuari s’han de reduir al mínim estrictament necessari per complir les seves obligacions.
b) Necessitat de conèixer. Els privilegis s’han de limitar de forma que els usuaris només accedeixin al coneixement d’aquella informació requerida per complir les seves obligacions.
3. L'assignació de drets ha de tenir en compte el següent:
a) Haurien d'identificar-se els drets d'accés privilegiats associats a cada sistema o procés (p.ex. sistema operatiu, sistema de gestió de BBDD, aplicacions) juntament amb els usuaris als que s'han d'assignar.
b) S'ha d'autoritzar l'assignació de privilegis i s'han de registrar tots els privilegis assignats. Els drets d'accés no s'han de fer efectius fins que es completi el procés d'autorització.
c) Han de definir-se els requisits per al venciment dels drets d'accés privilegiats.
d) Els drets d'accés han d'assignar-se a un identificador d'usuari.
e) S'han de revisar periòdicament els permisos assignats als usuaris i, verificar que es corresponen a les seves funcions.
f) En cas que sigui recomanable per criteris d'eficiència i no generi riscos de seguretat, l'assignació de permisos d'usuari es podrà realitzar en base a la definició i parametrització de rols, d'acord amb allò establert al Marc Normatiu de Seguretat de la Informació de la Generalitat de Catalunya.
g) S'han d'establir i mantenir procediments per a evita l'ús no autoritzat de l'identificador d'usuari, en especial pel que fa a aquelles credencials amb permisos d’administrador.

		MG		Mesures de Gestió		MG.GA		Gestió d'accessos dels usuaris		MG.GA.12		Accés local i remot		Bàsic		Es considera accés local el realitzat des de llocs de treball dins de les mateixes instal·lacions de l’organització i des dels recursos propis ubicats en dites instal·lacions. 
Es considera accés remot el realitzat des de fora de les mateixes instal·lacions de l’organització, a través de xarxes o recursos de tercers que no estiguin posats a disposició específicament com a recursos locals o propis de la Generalitat de Catalunya.
1. S’ha de garantir la seguretat del sistema quan hi accedeixin remotament usuaris o altres entitats, cosa que implica protegir tant l’accés en si mateix com el canal d'accés remot. La concepció d'accés remot s'haurà d'aplicar a les formes establertes de Teletreball al Marc Normatiu de Seguretat de la Informació de la Generalitat de Catalunya.
2. Els accessos hauran de complir amb les següents mesures segons el nivell dels tractaments:
a) S’han de prevenir atacs que puguin revelar informació del sistema sense arribar a accedir-hi. La informació revelada a qui intenta accedir-hi ha de ser la mínima imprescindible (els diàlegs d’accés només han de proporcionar la informació indispensable).
b) El sistema ha d’informar l’usuari de les seves obligacions, si fossin específiques, immediatament després d’obtenir l’accés. Aquesta informació en relació amb les obligacions generals aplicables als sistemes de la Generalitat es mostrarà la primera vegada que l'usuari accedeixi al sistema.
c) Passat un cert temps d'inactivitat en la sessió de l'usuari, ja sigui amb el sistema o amb una aplicació en particular, s’han de cancel·lar les sessions obertes des de l’esmentat lloc de treball.
3. S'aplicaran a les connexions en remot les mesures de seguretat establertes per a l'accés local, sempre i quan resultin adients. En cas contrari es definiran mesures equivalents per a assolir un nivell de seguretat equiparable.

		MG		Mesures de Gestió		MG.GS		Gestió de Serveis Externs		MG.GS.13		Contractació i acords de nivell de servei		Bàsic		1. S'han de subscriure, si són d'aplicació els escenaris descrits, els següents contractes o altres actes jurídics amb els següents actors:
a) Encarregats del Tractament. Aquests han d'establir de forma clara i concisa, com a mínim:
- Objecte.
- Durada.
- Naturalesa i finalitat del tractament (característiques del servei prestat).
- Tipus de dades personals.
- Categoria dels interessats.
- Obligacions, responsabilitats i drets del Responsable.
- Obligacions, responsabilitats i drets de l'Encarregat segons el clausulat de l'article 28.3 RGPD.
- Mesures tècniques i organitzatives que ofereixin unes garanties suficients d'acord amb el nivell de risc de les dades.
- Nivells de servei (temps de resposta en cas de violacions de seguretat, resolució d'incompliments, etc.).
- Conseqüències de l'incompliment.
- Devolució o destrucció de les dades a la finalització de l'encàrrec.
b) Prestadors de serveis sense accés a dades. Aquests han d'establir de forma clara i concisa, com a mínim:
- Naturalesa i finalitat del servei.
- Prohibició d'accedir a les dades personals.
- Obligació de deure de secret respecte a les dades que el personal hagués pogut conèixer amb motiu de la prestació de servei.
- Conseqüències de l'incompliment.
2. Els Encarregats del Tractament han de subscriure contractes o altres actes jurídics amb els subencarregats que utilitzin per a dur a terme determinades activitats de tractament. Aquests hauran d'establir, com a mínim, les mateixes obligacions de protecció que les estipulades en el contracte o altre acte jurídic entre el responsable i l'encarregat. Les subcontractacions han d'estar autoritzades pel Responsable del Tractament.
3. El Responsable del tractament ha d'identificar les activitats dels tractaments i sistemes d'informació tractats per compte de tercers amb referència expressa a l'encarregat, al contracte o document que reguli les condicions i la vigència de l'encàrrec.
4. Si s'actua com Encarregat del Tractament s'ha d'identificar i registrar les activitats de tractament i sistemes d'informació que tracta per compte de tercers, si és el cas, amb referència expressa al Responsable del tractament, al contracte o document que reguli les condicions i la vigència de l'encàrrec.
5. En cas de disposar d'encarregats de tractament el Responsable haurà d'establir un sistema de garanties per acreditar la qualitat i adequació professional de l'encarregat de tractament. Aquest s'haurà d'introduir en els models d'acreditació de la solvència tècnica en els procediments de contractació i es podrà basar en l'acreditació professional mitjançant certificats i models de compliment voluntaris (com per exemple codis de conducta) reconeguts a nivell nacional i/o internacional.

		MP		Mesures de Protecció		MP.II		Protecció de les instal·lacions i infraestructures		MP.II.16		Condicionament dels locals		Bàsic		1. Els locals on s’ubiquin els sistemes d’informació i els seus components han de disposar d’elements adequats per al funcionament eficaç de l’equipament instal·lat allà. I, especialment:
a) Condicions de temperatura i humitat.
b) Energia elèctrica, i les seves preses corresponents, necessària per a funcionar, de forma que es garanteixi el subministrament de potència elèctrica i el funcionament correcte dels llums d’emergència.
c) Protecció contra les amenaces identificades a l’anàlisi de riscos.
d) Protecció del cablatge contra incidents fortuïts o deliberats.
2. S’ha de garantir el subministrament elèctric als sistemes en cas de fallada del subministrament general i garantir el temps suficient perquè finalitzin ordenadament els processos, salvaguardant la informació.

		MP		Mesures de Protecció		MP.II		Protecció de les instal·lacions i infraestructures		MP.II.17		Control d’accés físic		Bàsic		L’equipament s’ha d’instal·lar en àrees específiques per a la seva funció (àrees de CPDs o sales tècniques, edificis o ubicacions on es trobi ubicat aquest equipament). S’han de controlar els accessos a les àrees indicades de manera que només s’hi pugui accedir per les entrades previstes i vigilades.
1. Han de quedar registrades l’entrada i sortida de les persones a les àrees separades i concretament la identificació de la persona, la data i hora d’entrada i sortida.
2. El registre d’accessos ha d’estar controlat per una persona autoritzada.

		MP		Mesures de Protecció		MP.II		Protecció de les instal·lacions i infraestructures		MP.II.18		Registre d'entrada i sortida d'equipament i suports		Bàsic		S'ha de garantir que l'equipament i els suports estan sota control i que satisfan els seus requisits de seguretat mentre estan sent desplaçats d’un lloc a un altre. A aquest efecte:
1. S’ha de portar un registre detallat de qualsevol entrada i sortida d’equipament i suports dels CPDs, sales tècniques, edificis o ubicacions on es trobin aquests equipaments o suports, incloent-hi la identificació de la persona que autoritza el moviment. El registre ha de reflectir: data i hora, identificació inequívoca de l'equipament, persona que realitza l'entrada o sortida, persona que autoritza l'entrada o sortida i persona que realitza el registre.
2. S’ha d'elaborar una llista de serveis autoritzats de transport o missatgeria a emprar.
3. S’ha de disposar d’un procediment informal que compari les sortides amb les arribades per tal de detectar algun incident.

		MP		Mesures de Protecció		MP.MO		Monitorització de l'activitat i incidències		MP.MO.19		Controls d’auditoria dels sistemes de la informació		Bàsic		1. El Responsable de tractament haurà de tenir un model de compliment que permeti el seguiment, revisió i autoavaluació de les mesures de seguretat aplicades als tractament de dades de caràcter personal. Aquest model de compliment ha de permetre acreditar i disposar de les evidències pertinents per acreditar el nivell de compliment en relació amb el present MCPD o amb les mesures excepcionals que s'hagin determinat a les corresponents AIPD.

		MP		Mesures de Protecció		MP.MO		Monitorització de l'activitat i incidències		MP.MO.20		Registre i protecció de l'activitat dels usuaris		Bàsic		1. S’han de registrar les activitats dels usuaris en el sistema, de manera que:
a) El registre ha d’indicar qui fa l’activitat, quan la fa i sobre quina informació i les activitats efectuades amb èxit i els intents fallits.
b) S’ha d’incloure l’activitat dels usuaris i, especialment, la dels operadors i administradors quan puguin accedir a la configuració i actuar en el manteniment del sistema.
c) La determinació de quines activitats s’han de registrar i amb quins nivells de detall s’han d’adoptar en vista de l’anàlisi de riscos feta sobre el sistema i les capacitats del mateix.
2. S’han d’activar els registres d’activitat en els servidors.
3. El període de conservació de la informació es regirà per la normativa de gestió de traces del Marc Normatiu de Seguretat de la Informació de la Generalitat de Catalunya (18 mesos). 
4. En cas de produir-se incidents o un increment de risc en relació amb amenaces o bé es produeix un requeriment de caràcter legal, es podrà recuperar, revisar i analitzar la informació associada a aquesta activitat sempre aplicant criteris de necessitat, idoneïtat i proporcionalitat.

		MP		Mesures de Protecció		MP.MO		Monitorització de l'activitat i incidències		MP.MO.21		Gestió d'incidents i sistema de notificacions d'incidents		Bàsic		1. S’ha d'establir un registre d'incidents en què es faci constar el tipus d'incidència, el moment en què s'ha produït, o si s'escau, detectat, la persona que fa la notificació, a qui se li comunica, els efectes derivats i les mesures correctores aplicades. A mes, s'hauran de registrar les restauracions de còpies de seguretat, indicant la persona que realitza el procés, les dades restaurades i les dades que 'hagin hagut de gravar manualment en el procés de recuperació.

		MP		Mesures de Protecció		MP.PA		Protecció d'actius		MP.PA.22		Inventari d’actius		Bàsic		1. S’han de mantenir inventaris actualitzats de tots els elements del sistema (informació, programari, maquinari, serveis, tercers, persones, instal·lacions, suports d'informació), detallant-ne com a mínim:
a) El responsable.
b) Tipus d'actiu (servidor, ordinador, router, etc.).
c) Identificador, fabricant i model.
d) Ubicació.
2. Els inventaris s'actualitzaran en funció dels terminis establerts a la normativa.

		MP		Mesures de Protecció		MP.PA		Protecció d'actius		MP.PA.23		Fitxers temporals		Bàsic		1. Els fitxers temporals que s'haguessin creat exclusivament per la realització de treballs temporals auxiliars hauran de complir amb les mesures establertes que s'apliquin als fitxers considerats definitius.
2. Tot fitxer temporal així creat serà esborrat una vegada hagi deixat de ser necessari per la finalitat que va motivar la seva creació.

		MP		Mesures de Protecció		MP.PA		Protecció d'actius		MP.PA.24		Protecció d’equips		Bàsic		1. El lloc de treball s’ha de bloquejar al cap d’un temps prudencial d’inactivitat i ha de requerir una nova autenticació de l’usuari per reprendre l’activitat en curs.
2. Els equips han de disposar de protecció antivirus i antimalware.
3. Els equips que siguin susceptibles de sortir de les instal·lacions de l’organització i no es puguin beneficiar de la protecció física corresponent, amb un risc manifest de pèrdua o robatori, s’han de protegir adequadament. Sense perjudici de les mesures generals que els afectin, s’ha d’evitar, en la mesura del possible, que l’equip contingui claus d’accés remot a l’organització. Es consideren claus d’accés remot les que siguin capaces d’habilitar un accés a altres equips de l’organització, o altres de naturalesa anàloga.

		MP		Mesures de Protecció		MP.PA		Protecció d'actius		MP.PA.25		Manteniment d'equipament		Bàsic		S'han d'aplicar les mesures preventives i correctives necessàries per a mantenir l'equipament físic i lògic assegurant la confidencialitat, integritat i disponibilitat continua dels equips i sistemes. D'acord amb això, s'ha de disposar de:
1. Les especificacions dels fabricants pel que fa a la instal·lació i manteniment dels sistemes.
2. Un seguiment continu dels anuncis de defectes, utilitzant mecanismes, com per exemple, la subscripció de correu d'avisos de defectes per part del fabricant.
3. Un procediment per analitzar, prioritzar i determinar quan aplicar les actualitzacions de seguretat, pedaços, millores i noves versions.

		MP		Mesures de Protecció		MP.PA		Protecció d'actius		MP.PA.26		Protecció dels suports d'informació		Bàsic		1. Els suports d’informació s’han d’identificar mitjançant etiquetatge o mecanisme equivalent de forma que, sense revelar el seu contingut, s’indiqui el nivell de seguretat de la informació continguda de més qualificació.
2. Les etiquetes o mecanismes equivalents haurien de ser fàcilment identificables. S'informarà als usuaris sobre aquests mecanismes d'identificació per tal que, o bé mitjançant simple inspecció, o bé mitjançant el recurs a un repositori, puguin entendre el significat. 
3. Es podrà excloure, per previsió a la normativa, l'obligació d'etiquetatge en cas de suports en que no es pogués complir per les seves característiques físiques, establint mesures alternatives per assegurar la seva identificació i localització.
4. Els suports d’informació que s’hagin de reutilitzar per a una altra informació o lliurar a una altra organització han de ser objecte d’un esborrament segur del seu contingut.

		MP		Mesures de Protecció		MP.PA		Protecció d'actius		MP.PA.27		Devolució d'actius		Bàsic		El personal intern o extern haurà de retornar tots els actius de l'organització que estiguin en el seu poder al finalitzar la relació laboral, el contracte o acord.

		MP		Mesures de Protecció		MP.PI		Protecció de la informació		MP.PI.28		Protecció del lloc de treball		Bàsic		1. S’ha d’exigir que els llocs de treball estiguin endreçats, sense més material damunt la taula que el requerit per a l’activitat que es realitza en cada moment.

		MP		Mesures de Protecció		MP.PI		Protecció de la informació		MP.PI.29		Limitació del tractament de dades personals		Bàsic		Un cop finalitzi el tractament de dades i quan el Responsable del tractament hagi establert que les dades personals s’han de conservar pels motius establerts al RGPD o a la legislació aplicable, que impliquin una limitació d’ús de les mateixes, s’hauran d’adoptar mesures tècniques per protegir les dades d’acord amb aquest nou estat, com les següents:
1. Control d’accés.
2. Ubicació de les dades en un sistema diferent.
3. Xifrat.

		MP		Mesures de Protecció		MP.PI		Protecció de la informació		MP.PI.30		Còpies de Seguretat		Bàsic		1. S’han de fer còpies de seguretat que permetin recuperar dades perdudes, accidentalment o intencionadament amb una antiguitat determinada. En particular, s’ha de considerar la conveniència o necessitat, segons que correspongui, que les còpies de seguretat estiguin xifrades.
2. Aquestes còpies han de tenir el mateix nivell de seguretat que les dades originals. 
3. Les còpies de seguretat han d’incloure:
a) Informació de treball de l’organització que es refereixi a dades personals.
b) Aplicacions en explotació, incloent-hi els sistemes operatius mitjançant les que es tractin dades personals.
c) Claus utilitzades per preservar la confidencialitat de les dades.
4. Semestralment es verificarà la correcta definició, funcionament i aplicació dels procediments de realització de les còpies i dels procediments de recuperació.
5. La recuperació de còpies haurà de ser autoritzada pel Responsable del tractament.

		MP		Mesures de Protecció		MP.PP		Protecció de la informació en tractaments no automatitzats		MP.PP.33		Control d'accés a la documentació		Bàsic		1. S'han de limitar els accessos dels usuaris únicament als recursos necessaris per al desenvolupament de les seves funcions. A tal efecte, el Responsable del tractament ha d'elaborar una relació actualitzada d'usuaris i perfils d'usuaris i els accessos autoritzats per a cadascun d'ells.

		MP		Mesures de Protecció		MP.PP		Protecció de la informació en tractaments no automatitzats		MP.PP.34		Custòdia, emmagatzematge i destrucció		Bàsic		1. S'ha de disposar de mesures físiques o lògiques, o ambdues, que obstaculitzin la obertura dels dispositius d'emmagatzematge que continguin dades de caràcter personal. Si no és possible adoptar aquesta mesura el responsable del tractament haurà d'adoptar mesures que impedeixin l'accés de persones no autoritzades. 
2. Si, per trobar-se en procés de tramitació o revisió, la documentació no es troba arxivada als dispositius d'emmagatzematge escaients, la persona que es trobi al càrrec de la mateixa haurà de custodiar la documentació impedint l'accés a qualsevol persona no autoritzada.
3. S'ha d'exigir que els llocs de treball estiguin endreçats, sense més documentació damunt la taula que la requerida per a l’activitat que es realitza en cada moment.
4. S'ha de destruir qualsevol document que contingui dades de caràcter personal que sigui rebutjat.
5. La destrucció es durà a terme mitjançant l'adopció de mesures dirigides a evitar l'accés a la informació continguda en els mateixos o la seva recuperació posterior per a eliminar el risc d'accés indegut.

		MP		Mesures de Protecció		MP.PP		Protecció de la informació en tractaments no automatitzats		MP.PP.35		Còpia i reproducció de documents		Bàsic		1. S'han de destruir les còpies o reproduccions rebutjades de manera que s'eviti l'accés a la informació continguda en les mateixes o la seva recuperació posterior.

		MP		Mesures de Protecció		MP.PP		Protecció de la informació en tractaments no automatitzats		MP.PP.36		Trasllat de documentació		Bàsic		1. Quan el tractament de dades es realitzi fora dels locals del responsable o de l'encarregat del tractament el responsable del tractament ho haurà d'autoritzar prèviament.
2. S'ha de portar un registre detallat de qualsevol entrada i sortida de documentació. El registre ha de reflectir: data i hora, identificació de la documentació, el nombre de documents, el tipus d'informació que contenen, persona que realitza l'entrada o sortida, la forma d'enviament, la persona que autoritza l'entrada o sortida i la persona que realitza el registre.

		MP		Mesures de Protecció		MP.PP		Protecció de la informació en tractaments no automatitzats		MP.PP.37		Criteris d'arxiu		Bàsic		1. S'ha de garantir la correcta conservació dels documents, la localització i consulta de la informació de conformitat amb els criteris previstos a la legislació vigent sobre arxivística. Aquests criteris han possibilitar l'exercici dels drets previstos a la normativa de protecció de dades. En aquells casos en els quals no existeixi normativa aplicable, el responsable del tractament haurà d'establir els criteris i procediments d'actuació que hauran de seguir-se en matèria d'arxiu.

		MP		Mesures de Protecció		MP.PP		Protecció de la informació en tractaments no automatitzats		MP.PP.38		Gestió d'incidents i sistema de notificacions d'incidents - paper		Bàsic		1. S’ha d'establir un registre d'incidents en què es faci constar el tipus d'incidència, el moment en què s'ha produït, o si s'escau, detectat, la persona que fa la notificació, a qui se li comunica, els efectes derivats i les mesures correctores aplicades.

		MP		Mesures de Protecció		MP.PP		Protecció de la informació en tractaments no automatitzats		MP.PP.39		Procediments - paper		Bàsic		1. S’ha de disposar dels següents procediments pels tractaments no automatitzats:
a) Treball fora dels locals del responsable de les activitats dels tractaments o encarregats dels tractaments.
b) Notificació, registre i gestió d’incidències.
c) Control d’accés.
d) Criteris d’arxiu.
e) Dispositius d’emmagatzematge.
f) Custòdia.
g) Còpia o reproducció.
h) Trasllat.
i) Destrucció paper.

Acord marc per al subministrament 1 instal-lacio de mobiliari d’oficina

< Tornar

Organ de contracta Comissié Central de Subministraments
Codi d'expedient: CCS 2017 1

Tipus d'expedient: Ordinari

Tipus de contracte: Subministraments

Subtipus de contracte: Adquisicio

Procediment de licitaci6: Obert

Descripci de I'esmena: S'ha incorporat en el sobre B de la presentaci d'oferta mitjangant sobre digital, I'espai per pujar el document obligatori de
relacié dels articles amb preus i codi fabricant de tota la série oferta.

(% pDE i XML

Dades del contracte

Descripci6 de la prestacié: L'Acord marc té com a objecte el subministrament i Ia instal-lacio de mobiliari de nova adquisicié.

Els destinataris d'aquest Acord marc son tots els departaments de 'Administracio de la Generalitat de Catalunya aixi com les entitats adherides en el
Sistema central d'adquisicions.

Pressupost de licitaci6: 4.642.900,00 € sense IVA  5.617.909,00 € IVA inclos (21,00%)

Durada del contracte: 2 anys

Ambit geografic: Catalunya

Termini de presentaci6 d'ofertes: 09/10/17 14:00 h

